הוועדה המשותפת לוועדת הכלכלה ולוועדת הכנסת לדיון בהצעת חוק משק החשמל (תיקון מס' 16 והוראת שעה) (רפורמה במשק החשמל), כנסת 20, פרוטוקול מספר 5, 2018-07-12 09:30

איתן כבל: בוקר טוב.

איתן כבל: גברתי מנהלת הוועדה, היועצת המשפטית, היועצות המשפטיות, רשמת פרלמנטרית, ברוכה הבאה, דובר.

איתן כבל: אנחנו בשידור וכמדי יום גם היום, יום חמישי, אנחנו פותחים את היום בהקראה של שיר, אז ברשותכם.

איתן כבל: אל תהיו זחוחים, עוד לא סיימנו.

איתן כבל: אני מבקש להקריא את שירה של שירלי אברהמי.

איתן כבל: שירלי אברהמי, ירושלמית בת כפר ויתקין, התחילה לכתוב שירים לאחרונה וכעת מוציאה ספר ובו שירים שרובם נכתבו בחודשים האחרונים, שירים וציורים, שהם פרי לימודי ציור שהחלה לפני כמה שנים.

איתן כבל: 'להביט אל האור' הוא ספרה השלישי, אחרי 'אחרון מכתבו ילבין', ספר עיון ו'מטבעות הזיכרון', ספר פרוזה.

איתן כבל: בכנסת היא מנהלת את יחידת כת"ף, לפני כן מנהלת הממ"מ ומנהלת ועדת העבודה, הרווחה והבריאות, מלמדת במחלקה למדע המדינה באוניברסיטה העברית, נשואה ואם לשלושה.

איתן כבל: 'חיי נישואין' הָעֲנָנִים הֵם קֶסֶם הַמַּיִם, הַתְּלוּיִים בַּשָּׁמַיִם מֵעַל, הָחֲיִים הֵם קֶסֶם הַיֶּדַע שֶׁנִהְיֶה, וְשֶׁפַּעַם נֶחְדָל.

איתן כבל: כְּמוֹ הֶעָבִים, גַּם לָנוּ יָמִים שְׁחוֹרִים, אֲפוֹרִים, לְבָנִים, יְמֵי הַכִּבְשָׂה, יְמֵי הַנּוֹצָה, יְמֵי הַגְּשָׁמִים וְהַטַּל.

איתן כבל: וּכְמוֹ הַבָּרָק וְהָרַעַם יְמֵי חֶשְּכַת סַעַר וִיְמֵי שַׁלְוַות תְּכֵלֶת יֵשׁ, ראשִׁי עַל כְּתֵפְךָ.

איתן כבל: יָדִי בְּיַדְךָ.

איתן כבל: וְסִיר עַל הָאֵשׁ.

שיר שני: כְּבָר הִסַעְנוּ שְׁנִיצֶלִים אֶל הַבָּסִיס וְדָאַגְנוּ בַטִּיוּל הַגָּדוֹל.

שיר שני: יָעַצְנוּ, הִצַעְנוּ, חִיבַּקְנוּ, שִׁחְרַרְנוּ, אֲבָל יֶלֶד – צָרִיךְ לֶאֱכוֹל.

שיר שני: קוּפְסָאוֹת פְּלַסְטִיק יוֹצְאוֹת לְדַּרְכָּן וְחוֹזְרוֹת עִם סַלֵי הַכְּבִיסָה

שְׁמַע, בְּנִי: לְעוֹלָם לא תּוֹצִיא מִכִּיסָהּ תודה רבה לכם, תודה לשירלי, ואללה, יש גם אנשים מוכשרים בכנסת ובכלל אני אומר, הנה, יש לכם, עובדי חברת החשמל, אם יש מי מכם מוכשר לא רק בחשמול, אז מוזמן, אני תמיד אשמח.

קריאה: יש המון.

איתן כבל: אז אני אשמח, הנה אני מאתגר אתכם.

איתן כבל: ברשותכם, אני רוצה להזכיר את הנושאים שעומדים לפתחנו.

איתן כבל: הנושאים האלה, אינני מתכוון להרחיב אותם, מה שסיכמנו אתמול פלוס מינוס יהיה, אני אפתח עם הבקשות לרביזיה, כדי שיהיה לנו את ה - - -

אתי בנדלר: כרגע, אדוני, יש רק בקשה אחת בסדר היום.

איתן כבל: כן, אני יודע, גברתי, ותתפלאי שיהיו עוד.

אתי בנדלר: וואו, לא הייתי מאמינה.

איתן כבל: אז, ברשותכם, יש לנו את הרביזיה שהוגשה על ידי?

אתי בנדלר: אדוני.

איתן כבל: נכון, בעניין, תזכירי לי רק מה זה.

אתי בנדלר: 'ככל הניתן', השיקולים הסביבתיים של השר.

איתן כבל: יפה.

איתן כבל: זה אחת.

איתן כבל: דבר שני, אני אאפשר ליועץ המשפטי של חברת החשמל להגיש רביזיה לגבי סעיף 50, זה גם בהסכמת משרדי הממשלה, הם הורידו מילה, הם רוצים להחזיר אותה.

אתי בנדלר: אדוני, היועץ המשפטי של חברת החשמל, עם כל הכבוד, איננו יכול להגיש בקשה.

איתן כבל: לא, אני לא התכוונתי שהוא יציג את זה, אני אומר לבקשתם, הממשלה, הם באו בדברים ואני מסכים להעלות את הרביזיה.

איתן כבל: זה ברור, יקירה.

אתי בנדלר: מי מגיש את הבקשה?

איתן כבל: אני.

אתי בנדלר: אתה, אוקיי.

איתן כבל: אני רק אומר שאני אאפשר לו - - -

אודי אדירי: איזה סעיף זה?

אתי בנדלר: אני מניחה שמדובר על הנזק ונזק ישיר, נכון?

איתן כבל: נכון.

איתן כבל: אני צריך כבר להגיד לכם את הסעיפים?

איתן כבל: חשבתי שאתה אמור לזמר את זה.

אפרת נחלון: זה סעיף 50 לפקודת מסילות הברזל, זה סעיף 50 לחוק העיקרי שאותו - - -

איתן כבל: אפרת, מה את מתנצלת?

איתן כבל: סעי קדימה.

אפרת נחלון: נסעתי.

איתן כבל: דבר נוסף, אני רוצה להזכיר לכם שאנחנו נפתח עם העניין של החשמל הכשר, אני רוצה להוריד את זה מסדר היום.

איתן כבל: יש סיכום שאני יודע לחיות איתו, ברוח הדברים, פלוס מינוס, שסיכמנו אותם ויש את הנושאים שמונחים כאן לפתחנו.

איתן כבל: סעיף 5, שאנחנו אמורים להקריא אותו בנוסח היותר נהיר, ויש את הסעיפים הנוספים, הם לא רבים.

איתן כבל: אני אומר לכם, לא יאוחר מן השעה 12:00, לכן אני לא אאפשר יציאה מה שנקרא מגבולות הגזרה, אנחנו כבר הקראנו כמעט את הכול, או את הכול, אני אומר בזהירות, כדי שאם יש דברים שאנחנו - - -

לאה ורון: סעיפים של חובת הדיווח.

איתן כבל: כן, אבל הכוונה שלי שבגדול אנחנו כבר בסוף המהלך.

איתן כבל: הבוקר הפציצו אותי מפורום ה-15, מזל שזה רק 15.

רפי רייש: זה לא רק אנחנו.

איתן כבל: והצליחו לדבר, זאת אומרת פורום ה-15 הצליח לדבר עם יו"ר מרכז השלטון המקומי ולהוציא מכתב ביחד איתו.

איתן כבל: מעניין מה הוא קיבל אם הוא הסכים להוציא את ה - - - אוקיי, אבל מה שאני אומר, רפאל, אני חוזר ואומר וחשוב לי, אודי אדירי, אמיר ושאר נציגי הממשלה, אני רוצה לשם הגילוי, השר הממונה, שר הפנים, הרים אליי טלפון בעניין וניסה לדבר אל לבי כדי לסייע בעניין הזה, ואני אמרתי לו ואומר כאן לכולם את אשר אמרתי לכם ואשוב ואומר, הנושא שאתם מבקשים לא יכול להיות נידון או נדון על קו הסיום.

איתן כבל: זה נושא שהייתם צריכים לבוא בדין ודברים עם המדינה, כי הוא לא פשוט, אני מזהה בו מצד אחד דברים נכונים וטובים, אבל גם בעיות גדולות מאוד.

איתן כבל: אתם מבינים אותי, חבריי חברי הכנסת?

איתן כבל: במובן הזה, שוב, יכול ויהיה, אינני פוסל את האפשרות הזו, אבל באופן שזה מונח כאן לפנינו אנחנו עלולים מה שנקרא לבוא לברך ונמצא את עצמנו מקללים, אפרופו הפרשה הקודמת, ששם התוצאה הייתה הפוכה.

איתן כבל: אני אאפשר לך להתייחס לדברים כמובן, כבר הגעת ושוב הגעת גם עם - - -

רפי רייש: אייל.

רפי רייש: ויכול להיות שהוא ייצא באמצע כי אשתו בחודש תשיעי.

איתן כבל: קודם כל בשעה טובה.

איתן כבל: זה מראה על דבקות במשימה.

קריאה: וכבוד אליך, כבוד היושב ראש.

איתן כבל: אני חושב שזה בעיקר בגלל ה-15, יותר ממני.

איתן כבל: אבל על הכיפק, באמת שיהיה במזל טוב, בעזרת ה'.

איתן כבל: אמן כן יהי רצון.

איתן כבל: אלה הם פני הדברים פלוס מינוס.

איתן כבל: אז אנא בואו ניכנס לתוך המסגרת עליה אנחנו דיברנו וברשותך, גברתי, אנחנו נפתח עם הרביזיות, אם אין לך התנגדות.

אתי בנדלר: עם הרביזיה.

איתן כבל: אני התכוונתי הרביזיה שאנחנו נוסיף עליה עוד רביזיה.

לאה ורון: אז צריך לפרסם את זה בסדר היום, כמו שאדוני ודאי יודע.

איתן כבל: כן, בגלל זה אני מבקש להעלות את זה עכשיו כדי שיהיה לנו את חצי השעה - - -

לאה ורון: לא, זה לא עובד ככה, זה עובד שקודם שמים על סדר היום ואז פותחים את זה.

איתן כבל: לא, אני לא פותח אותה, נשמה, אני אומר שאנחנו - - -

אתי בנדלר: כרגע אפשר לדון ברביזיה אחת בלבד.

איתן כבל: נכון, אני יודע.

איתן כבל: כוונתי, יש רביזיה אחת שנסיים אותה עכשיו, יש רביזיה שאני מעלה אותה - - -

לאה ורון: ועל השאר אתה מבקש ממני לפרסם בסדר היום.

איתן כבל: מבקש להעלות אותה כדי שבעוד חצי שעה אנחנו נוכל ל - - -

אתי בנדלר: גם לא כל כך ברור מה עם ברושי.

איתן כבל: בסדר, אני אדבר עם - - -

אתי בנדלר: לא, היא צריכה לדעת אם לפרסם את זה על סדר היום או לא.

רועי פולקמן: מה זאת אומרת?

רועי פולקמן: אם יש הסתייגות של ברושי שלדעתי נשארה, כי דיברנו עליה, נצביע עליה עכשיו.

אתי בנדלר: לא, אני חוזרת שוב ואומרת, הסעיף הוצבע, עכשיו מבקש ברושי לשנות את הסעיף, נכון?

אתי בנדלר: מה זה הסתייגות?

אתי בנדלר: זו הצעה שנדונה בוועדה ולא התקבלה.

אתי בנדלר: כדי לדון בהצעתו צריכים לפתוח את הסעיף מחדש, צריכים דיון מחדש.

לאה ורון: ואז הצעתו לא תתקבל ואז - - -

מיכאל מקייה: או שהיא תתקבל.

לאה ורון: או שהיא תתקבל, נכון.

איתן כבל: אבל הוא לא פה כדי להציג אותה.

אתי בנדלר: אז אי אפשר להגיש הסתייגות כי הדיון בסעיף נגמר.

רועי פולקמן: אחלה, מצוין, אז הכול בסדר.

אתי בנדלר: ולכן צריכים את הבקשה לדיון מחדש.

לאה ורון: אבל אולי בכל זאת אני אשים אותה על סדר היום, אולי הוא ימצא מישהו שיציג לו את זה וגמרנו?

איתן כבל: טוב, שימי אותה על סדר היום ומקסימום אני - - -

לאה ורון: כן כן, לא לא, מקסימום לא יהיה מי שיציג אותה, אבל לפחות שלא נפרסם - - -

איתן כבל: את צודקת, גברתי, כדי שלא יהיה טורח ציבור מיותר.

איתן כבל: אז ברשותכם אני מבקש קודם כל להעלות את - - -

אתי בנדלר: איפה הנוסח?

איתן כבל: קודם כל מי בעד העלאת הרביזיה?

איתן כבל: ירים את ידו.

איתן כבל: תודה.

איתן כבל: הרביזיה - - -

אתי בנדלר: הוספת סעיף 7א.

אתי בנדלר: צריכים לעשות הפסקה של שתי דקות כי יכול להיות שהם גם יבקשו רביזיה לגבי איזה שהוא נושא.

איתן כבל: אז הפסקה של שתי דקות ואני אתקשר לברושי.

איתן כבל: בוקר טוב לכם, שוב.

איתן כבל: פולקמן.

רועי פולקמן: אני אסביר.

רועי פולקמן: מאיר, שאני מאוד מכבד אותו, בא מקהלת, שזה ארגון לובי על הכיפק, אמור להיות במידה מסוימת מקצועי, הוא אומר לי 'תשמע, אני רוצה לעדכן את בנט שעכשיו הסיפור עם תחנות השחלוף לגז', שאני בהחלט חושב שלגיטימי שננהל על זה פה דיון, כולל עמדתו של מאיר, אבל עכשיו זה משחק פוליטי, 'אני אסביר לבנט שהוא צריך להגיש ערער, שצריך למשוך זה, שצריך לעשות ככה'.

רועי פולקמן: אז אם אתה עושה, אם הוא שחקן פוליטי, אחלה, אז שיגיד.

מיכאל מקייה: אנחנו קוראים לשר בנט שיתרכז בניהול משרדו.

רועי פולקמן: מאיר, אני יו"ר סיעה בקואליציה, את הפוליטיקה גם אני יודע לנהל, זה הכול.

איתן כבל: יקירי, בוא נעשה סדר.

איתן כבל: אם יסתבר - - -

רועי פולקמן: אני מדבר עם סמוטריץ, עם בנט, זה תפקידי, לא תפקידך.

איתן כבל: שנייה, יקירי.

איתן כבל: קודם כל בוא נרגיע.

איתן כבל: מאיר, הצלחת כבר, גרמת לסערה.

רועי פולקמן: לא, על הבוקר.

איתן כבל: אתה יכול להעלות את זה לפייסבוק.

איתן כבל: נא לשבת.

איתן כבל: חבר'ה, די, מה קורה?

איתן כבל: רק התחלנו.

איתן כבל: אני רוצה להבהיר, רועי, חשוב לי שתקשיב.

איתן כבל: אם יסתבר, אני אביא את זה לפתחה של היועצת המשפטית, אם היא תגיד 'סליחה, אתה הוסמכת', יסלח לי אדוני, מה קרה?

אתי בנדלר: אני לא עקבתי אחרי הסערה.

איתן כבל: גם לי אין מושג על מה מדובר, אני רק יודע שאפשר לחתוך את זה והם יכולים להעלות את זה בפייסבוק של קהלת.

אתי בנדלר: אני לא יודעת על מה מדובר, אדוני.

איתן כבל: עזבי את זה, נבחן את זה אחר כך, אם יסתבר שיש כאן ספק ספיקא, כמו שאנחנו אומרים, לעניין הזה, נכנס את הוועדה, חמש דקות, תודה רבה, שלום עלייך נפשי.

איתן כבל: מה העניין?

איתן כבל: תודה רבה לכם.

איתן כבל: אז אנחנו נפתח ברשות

איתן כבל: כם באותה רביזיה שכבר הוצבעה.

לאה ורון: חבר הכנסת כבל, תקריא והכול בסדר.

איתן כבל: אוקיי, למען הסר ספק אני שוב מעלה את בקשת הרביזיה.

איתן כבל: מי בעד הרביזיה?

איתן כבל: הצעת חוק משק החשמל (תיקון מספר 16 והוראת שעה), רפורמה במשק החשמל, התשע"ח-2018, בקשה לדיון מחדש מאת חבר הכנסת איתן כבל בסעיף 8(ב) להצעת החוק, הוספת סעיף 7א לחוק העיקרי, לעניין שיקולים של איכות הסביבה ובריאות הציבור.

איתן כבל: מי בעד?

איתן כבל: ירים את ידו.

איתן כבל: תודה.

איתן כבל: הבקשה לרביזיה אושרה.

איתן כבל: בעד – רוב

איתן כבל: נמנעים – אין הבקשה לרביזיה לדיון מחדש בסעיף 8(ב) להצעת החוק – אושרה.

איתן כבל: עכשיו, בבקשה, בואי רק נזכיר לעצמנו.

אתי בנדלר: הנוסח המקורי שהובא לדיון בוועדה עניינו בשיקולים של איכות הסביבה ובריאות הציבור, הוספת סעיף 7א לחוק העיקרי ובו, בהתאם להצעה, השר מוסמך במסגרת הפעלת סמכויותיו לפי חוק זה ולשם קידום מטרות החוק לשקול גם שיקולים של איכות הסביבה ובריאות הציבור וכאן נוספו המילים 'ככל שהדבר ניתן'.

אתי בנדלר: לאחר שהוועדה דנה בנוסח המוצע היא החליטה להשמיט את המילים 'ככל שהדבר ניתן'.

אתי בנדלר: על כך משרד האנרגיה הרגיש שמא השמטת המילים האלה 'ככל שהדבר ניתן' - - -

איתן כבל: מחלישה את ה - - -

אתי בנדלר: להיפך, מחזקת את השיקול של השיקולים הסביבתיים.

איתן כבל: הרצאתה של דרורה מאמש.

אתי בנדלר: כן.

אתי בנדלר: ונדברנו בינינו למצוא נוסח שיפיג את חששותיהם.

אתי בנדלר: אחרי שסיכמנו את הנוסח החליפי אדוני החליט להגיש את הבקשה לדיון מחדש ולכן נוסח הסעיף כרגע עומד מחדש לדיון.

איתן כבל: אוקיי.

איתן כבל: גברתי, הגעתם לאיזה נוסח?

דרורה ליפשיץ: יש לנו הצעה לנוסח.

איתן כבל: דרורה, בבקשה.

איתן כבל: רק אני מבקש, יש כאן רשמת חדשה, אני מאוד מאוד מבקש, שם, משפחה ותפקיד.

דרורה ליפשיץ: אנחנו רוצים להוסיף בסעיף 7א המוצע את המילים 'בין היתר', כלומר שהשר מוסמך, במסגרת הפעלת סמכויותיו לפי חוק זה ולשם קידום מטרות החוק לשקול בין היתר גם שיקולים של איכות הסביבה ובריאות הציבור.

דרורה ליפשיץ: אנחנו מוותרים על התוספת 'ככל שהדבר ניתן'.

דרורה ליפשיץ: מוסכם על כולם שהפרשנות המשפטית היא שמדובר בסמכות רשות ולא בסמכות חובה, שהשר רשאי במסגרת שיקוליו וזה לא רשאי במובן שהוא חייב.

איתן כבל: אוקיי, תודה.

איתן כבל: הערות?

איתן כבל: תודה.

איתן כבל: אני מצביע על הנוסח החדש כפי שהוקרא על ידי היועצת המשפטית של משרד האנרגיה, דרורה.

איתן כבל: מי בעד? ירים את ידו.

איתן כבל: תודה.

איתן כבל: הסעיף אושר.

איתן כבל: בעד – רוב

איתן כבל: נמנעים – אין סעיף 8(ב) להצעת החוק (הוספת סעיף 7א לחוק העיקרי) – אושר.

איתן כבל: עכשיו אנחנו נעבור לחשמל כשר.

איתן כבל: אתה רוצה, ברשותך?

לאה ורון: בינתיים אני אומר שחבר הכנסת מלכיאלי הצביע ומצביע במקום חבר הכנסת וקנין.

איתן כבל: ברשות

איתן כבל: כם, אני אאפשר לאדוני לומר כמה מילים, אני רוצה רק לומר כך, בימים האחרונים העלו חברי הכנסת יעקב אשר וחבר הכנסת מלכיאלי את עניין הסדרת נושא חשמל כשר, או חשמל בשבת, כל אחד לפי ההודעה לעיתונות שלו יחליט מה שהוא רוצה.

מיכאל מקייה: תלוי באיזה עיתון.

איתן כבל: היא הנותנת, אני אומר את זה.

אתי בנדלר: ומועדים.

איתן כבל: נכון.

איתן כבל: התנהל שיג ושיח, שאני מקווה שהייתה לי זכות להוביל את הפשרה שיודעת למסגר את העניין הזה.

איתן כבל: יחד עם זאת, לפני שאני מאפשר לאדוני וגם כמובן אם חבר הכנסת מלכיאלי ירצה לומר כמה מילים, אני בוודאי אאפשר לו, אני רק רוצה להבהיר, אסף, כדאי שתקשיבו לי בעניין הזה, כי לדעתי זה נוגע אליכם מאוד, נקודת המוצא היא כזו, שלפני שאנחנו צוללים אל תוך התהליך, אמר יושב ראש רשות החשמל, אסף אילת, שכבר היום יש ביכולתה של הרשות לפעול ולספק חשמל שבת.

איתן כבל: יש מגוון רחב של עניינים כאלה ואחרים.

איתן כבל: יתרה מכך, בהמשך לשיג ושיח, כפי שאמרתי, שהיה עם חברי הכנסת מלכיאלי ויעקב אשר, אמרתי בצורה מפורשת שכל מי שירצה השגחות מהשגחות שונות, כמו שיש בד"ץ זה, בד"ץ זה, בד"ץ זה, וכל אחד סידר לעצמו בד"ץ, כל עניין - - - אסף אילתי, חשוב לי שתהיה קשוב אליי, כי אני עצמי לא רוצה לשגות.

איתן כבל: אני אמרתי ואמרתי זאת בצורה ברורה, שאני לא אאפשר, ומבחינתי ייקוב הדין את ההר, למרות שאני בעד המהלך, שכל תוספת שהיא מעבר ליכולות שמציגה רשות החשמל דרך הכללים שלה, מעבר לשיקולים כאלה ואחרים שאפשר לעשות אותם והרשות יכולה להחיל את זה על עצמה, כל מה שמצריך הוצאות מעבר, הם יושתו על המבקשים.

איתן כבל: חד משמעית זה לא ייפול על גבם וכיסם של הצרכנים באותו אזור.

איתן כבל: קודם כל, איך אומרים?

איתן כבל: שלא תיפול שגגה, שהדברים האלה נאמרים באופן ברור ויושבים על אדני ברזל.

איתן כבל: בנוסף, כיוון שיש בעיה, בוודאי כשאתה מביא את זה בדקה ה-90, להכניס את העניין הזה אל תוך החקיקה הראשית, אבל כיוון שליבנו פתוח בעניין הזה ויש לנו עניין לבוא ולדבר בשפה שמקדמת את העניין הזה, אני הצעתי שבדברים שאני אקריא מעל בימת הכנסת, את הדברים שתכין לי חברתי המהוללת, היועצת המשפטית והמשנה ליועץ המשפטי, שיהיה נוסח שהוא יוכן על ידי רשות החשמל, ותיכף גם נשמע אותו, שיש בו סוג של הבטחה שלטונית, ואז, למדתי מהעבר שלי שאפשר, כשיש הליך בעייתי, למצוא לו את ה - - - אז מצאנו גם כאן, אני חושב, אוכלים את העוגה ומשאירים אותה שלמה.

איתן כבל: אתה במקרה בא לבן אדם שאני מברך, אני לא מהמושכים לאחור, אלא מבקשים לסייע.

איתן כבל: לכן בעניין הזה אני רוצה לומר שאנחנו נעלה זאת בתוך דברי ה - - - יש סיכום דברים, אני לא רוצה לומר הסכם, אלא סיכום דברים שנעשה על ידי חברי הכנסת, שיהיה לכם גם את הזמן עד העלאת הנושא במליאה לבוא בדברים עם חברי הכנסת, לראות שבאמת הסיכום יושב על אדני ברזל מבחינת שמבינים זה את זה ושהדברים אכן מתכתבים עם העניין הזה.

איתן כבל: ועדת הכלכלה גם, בעזרת ה', כחלק מהפיקוח והליווי שהיא תעשה לעניין, היא גם תוודא שאכן הדברים הולכים ומתקדמים ברוח ההסכמות האלה.

איתן כבל: עד כאן.

איתן כבל: עכשיו, אדוני, אם ירצה להתייחס בקצרה, שם ותפקיד, בבקשה.

יעקב משה שדמי: שמי יעקב משה שדמי, אני רב של קהילה בתל אביב ויש לנו פורום של 40 רבנים וראשי קהילות, רבני ערים, ואנחנו מתעסקים, כשהיושב ראש דיבר, הנושא הזה נכנס עכשיו בזמן האחרון, אנחנו כבר כמה וכמה שנים מתעסקים בנושא הזה.

יעקב משה שדמי: זה התחיל מהסיפור של הגנרטורים, הרצון לחשמל כשר בשבת.

יעקב משה שדמי: לפי הפגישות שלנו עם ראשי חברת החשמל, מר יפתח רון טל ואחרים, הם טוענים שמדובר על כ-100,000 צרכנים, שזה מספר לא מבוטל של אנשים שצורכים היום, נכון לשבת רגילה, שצורכים את החשמל הכשר, היום זה על ידי גנרטורים ומצברים.

יעקב משה שדמי: הבעיה המרכזית עם הגנרטורים, שהם לא בטיחותיים, מאוד לא בטיחותיים ומסכנים חיי אדם.

יעקב משה שדמי: אנחנו עובדים מול חברת החשמל כבר כמה שנים.

יעקב משה שדמי: יש לנו פה הצעת חוק, לא שלנו, של חבר כנסת, שהוצעה פה, אפשר להעביר את זה לכבודו.

יעקב משה שדמי: הוצע פה בכנסת ה-20, אני לא יודע איפה זה אוחז, זו הצעת חוק שהייתה אמורה להסדיר את נושא הגנרטורים, זה כנראה, כמו כל הצעות החוק הפרטיות היא נתקעה באיזה שהוא מקום, אני לא יודע איפה זה אוחז, אבל זו הייתה הצעת חוק שהייתה אמורה להסדיר את הנושא של הגנרטורים באופן חוקי ושהכול יתנהל על פי כללים - - -

איתן כבל: זו הצעת חוק שהגיעה עוד לפני ימי הזוהר של מכלוף מיקי זוהר, לכן היא עוד לא קודמה.

איתן כבל: עכשיו הוא בימים שהוא יכול להעביר מה שהוא רוצה, אז מי יודע.

יעקב משה שדמי: אני לא בא מהצד הפוליטי, אני אומר - - -

איתן כבל: לא, בסדר.

יעקב משה שדמי: אבל לא רק הוא חתום על זה, גם משה גפני חתום על זה וכמה וכמה אנשים ש - - -

איתן כבל: כן, אני יודע.

איתן כבל: ברור.

יעקב משה שדמי: על כל פנים, ההצעה הזאת תקועה במצב הטרומי.

איתן כבל: אבל אני מציע שאדוני יתמקד בעניין - - -

יעקב משה שדמי: לא, לכן אני אומר, אנחנו נמצאים אחרי דיונים שלמים בבתי המשפט, בית משפט השלום בבית שמש שתבע מחברות הגנרטורים, את הקבוצות, להסיר אותם, להוריד אותם מבחינה בטיחותית.

יעקב משה שדמי: זה לא היה פשוט להסיר אותם.

יעקב משה שדמי: לכן אנחנו רוצים היום, אז אם אי אפשר להסדיר את הגנרטור בצורה חוקית, שאני לא יודע למה, זה נתקע באיזה שהוא מקום - - -

איתן כבל: אני לא מציע - - -

יעקב משה שדמי: לא, לכן ההצעה - - -

איתן כבל: יקירי, אני לא באתי פה עכשיו לסדר גנרטורים.

יעקב משה שדמי: לא, אני אומר שזה לא הצליח.

איתן כבל: עזוב את זה.

איתן כבל: יש כאן הצעה שהיא הצעה קונקרטית, היא מקדמת את העניין, היא נותנת באמת מענה, יכולה לתת מענה אמיתי, מסודר, שלא מצריך עכשיו שיקומו ויגידו 'אלה עוד פעם מבקשים' ודברים מן הסוג הזה.

יעקב משה שדמי: אנחנו ממש לא באים משם.

יעקב משה שדמי: אנחנו באים רק כדי שאפשר יהיה להתנהל ושהדבר יהיה בטיחותי.

איתן כבל: כבוד הרב שדמי, זה בדיוק השביל שעלינו עליו ואני מודה לאדוני.

יעקב משה שדמי: אנחנו מודים לך על ההסדר ש - - -

איתן כבל: תודה.

איתן כבל: כן, שם ותפקיד.

יוסף כהן: יוסף כהן, מזכיר הוועדה לענייני אנרגיה בשבת.

איתן כבל: מאיפה?

יוסף כהן: מאיפה בארץ ישראל?

איתן כבל: מזכיר האנרגיה, מה זה?

יוסף כהן: ועדה לענייני אנרגיה בשבת, זו עמותה.

שולי מועלם-רפאלי: לא ברבנות הראשית?

יוסף כהן: לא ברבנות.

איתן כבל: לא, כשאמרת חשבתי שזה - - - אבל זה בסדר גמור.

יוסף כהן: קודם כל אני רוצה להזכיר מה שאמר בית המשפט העליון - - -

איתן כבל: לא, יקירי, עשה לי טובה, אתה עכשיו מתחיל כעורך דין, זה לא מותב, ברשותך.

יוסף כהן: אני אגיד כותרת ואחר כך אני - - -

איתן כבל: לא, תגיד מה אתה מבקש, בוא לא נכדרר ברחבה, זה לא עכשיו פלפול הלכתי.

איתן כבל: בבקשה.

יוסף כהן: יש, כמו שהיושב ראש הזכיר, הגענו להבנות, קווים מנחים עם רשות החשמל - - -

איתן כבל: דרך אגב, אני רוצה להודיע הודעה ברשותך, פוש בדה מרקר, פוש, איך אומרים?

איתן כבל: מאיר, כפרה עליך, לאט לאט תוציא את זה לאורה, קרה לי כמעט מקרה עלי, כמעט נפלתי לאחור ושברתי את מפרקתי.

רועי פולקמן: הוא מולטי טסקינג.

איתן כבל: מאיר, אני אפילו עוד לא יודע שיש דבר כזה.

איתן כבל: תסלח לי, נו באמת, זה פאתט, ואני אומר גם לאורה, באמת, עם כל הכבוד, אפילו על דבר כזה - - -

שולי מועלם-רפאלי: מה הפוש?

שולי מועלם-רפאלי: רק תעדכן.

איתן כבל: אני תיכף אגיד.

איתן כבל: אם ידעתי, מה זה, פיטום אווזים?

איתן כבל: אסור לפטם.

איתן כבל: לפחות היא הייתה צריכה להרים אליי טלפון או לסמס ולשאול האם יש דבר כזה, האם אני יודע בכלל על דבר כזה.

איתן כבל: מה זה, כל אחד עובר ומסמס ומעלים על זה פוש בדה מרקר?

איתן כבל: תסלח לי, יושב ראש הוועדה ראה, אישר, אמר?

מאיר רובין: אני לא יודע.

איתן כבל: תסלח לי, אם אתה לא יודע אז למה אתה מעביר לה כאילו אתה יודע?

מאיר רובין: אף אחד לא אמר שהוא ראה, נאמר שם שהונח על שולחן הוועדה.

איתן כבל: נו באמת, בחיאת.

איתן כבל: זה בסדר, יצא לך טוב.

מאיר רובין: זה לא מונח פה שאתה יכול - - -

איתן כבל: יקירי, עכשיו אני אומר לך, אני לא יודע לעבוד כך.

לאה ורון: נאמר 'מקורבים בקיאים בענייני הוועדה'.

איתן כבל: מקורבים בקיאים, ואללה, זה מה שכתוב.

מאיר רובין: מה?

מאיר רובין: זה לא אני.

איתן כבל: אוקיי.

איתן כבל: אם אני רוצה להקריא, איך אומרים?

איתן כבל: נכניס לפרוטוקול את אורה קורן.

מיכאל מקייה: אולי זה יהיה חלק מהשיר.

איתן כבל: כן.

איתן כבל: 'מחטף בכנסת, הממשלה מנסה לאשר את הנצחת המונופול של חברת החשמל.

איתן כבל: לחברת החשמל הוצעו בוועדת הכלכלה ויתורים מופלגים הכוללים אפשרות להגדיל תפוקה ולהחליף תחנות פחמיות לכאלה - - -', חבר'ה, הייתי פה?

איתן כבל: אני ניהלתי את הדיונים האלה או שיש יקום מקביל?

מיכאל מקייה: יש עוד ועדת כלכלה.

איתן כבל: אני יודע שאני פה, אני צריך לצבוט את עצמי שאני חי.

איתן כבל: באמת, זה - - - אני לא זוכר דיונים כאלה שאני הצעתי הצעות.

איתן כבל: אורה, תעקבי אחרינו.

לאה ורון: דרמה בדיוני הרפורמה.

קריאה: אני מרגיע את גלובס.

איתן כבל: תרגיע, איך אומרים?

איתן כבל: תחזלש את האירוע.

איתן כבל: נו באמת.

קריאה: היא לא צופה.

איתן כבל: אני יודע שהיא לא צופה, אבל העיקר זה יצא.

שולי מועלם-רפאלי: שהרי אם הייתה צופה לא הייתה מוציאה את זה.

קריאה: דה מרקר, נו באמת.

איתן כבל: אני מתנצל, כבוד המזכיר.

איתן כבל: חברים, 60 שניות, סיימנו.

איתן כבל: חזרנו אל התהליך.

איתן כבל: כבודו.

יוסף כהן: טוב שיש קווים מנחים, אבל מה שבאמת חשוב, היות שהסוגיה הזו כבר מונחת לפתחנו 70 שנה שבאמת אתם תמשיכו לעקוב, כמו שאמרתם.

יוסף כהן: אל תחשבו שזה כזה פשוט, יש דברים שאתם עוקבים ואתם לא מצליחים לעקוב, כמו למשל הנושא של רשת הגז, חלוקת הגז.

יוסף כהן: אני אומר, חשוב מאוד לעקוב - - -

איתן כבל: איזה רשת הגז?

איתן כבל: מה אדוני עכשיו מעלה לי עניינים?

יוסף כהן: אני רק נתתי לכם דוגמה, שזה לא כזה קל לפקח.

יוסף כהן: אני מאמין בכנות של רשות החשמל שהם רוצים לקדם את זה - - -

איתן כבל: אוקיי, אנחנו נשים משגיח כשרות.

יוסף כהן: גם טוב.

שולי מועלם-רפאלי: לא, אבל אולי, אדוני, באמת אם רגע נגביה את העניין, אפשר לקבוע דיון בוועדה - - -

איתן כבל: לא, גברתי, הלכתי הרבה יותר מזה, למה גברתי מקטינה את ההחלטה?

שולי מועלם-רפאלי: אוקיי, סליחה.

שולי מועלם-רפאלי: ישר התפרצתי.

איתן כבל: אני הלכתי הרבה מעבר, כולל מה שגברתי אמרה.

קריאה: אם כבוד היו"ר ירשה לי.

איתן כבל: אני אאפשר לך, אני רק אומר לך בקצרה שהסיכום שלי הוא שרשות החשמל, שיש לה את הכלים לתת את המענים, תכין את הנוסח של הדברים שאני אומר במליאה, שיש בהם משום סוג של התחייבות שלטונית.

איתן כבל: אבל אני חזרתי ואמרתי, שכל דבר שהוא מעבר ליכולות וזה מחייב השתה של תוספות תקציביות שמושתות על הצרכנים, הם יידרשו להביא את ההשלמות האלה ואנחנו גם נעקוב מקרוב אחר הדברים, בסדר?

שולי מועלם-רפאלי: מצוין.

יוסף כהן: רק מילה אחת אחרונה לסיום.

יוסף כהן: חלק מההבנות שהגענו עם רשות החשמל, שהיא לא מתנגדת שחברת החשמל בעצמה, כמה שזה נשמע הזוי, תקים תחנה בבית שמש של 50 מגוואט.

יוסף כהן: הם טוענים שיש בזה תמיכה.

יוסף כהן: אנחנו חושבים שזה נכון, אנחנו לא רואים בזה שום מניעה, זה לא מייצר שום מונופול ואנחנו מבקשים לקדם את זה.

איתן כבל: אוקיי, תודה.

איתן כבל: אני לא פותח את זה, גברתי, אנחנו עכשיו לא דירקטוריון חברת החשמל או רשות החשמל, זה עניין מקצועי.

איתן כבל: אנחנו רק שמים את המסד שמאפשר ייצור חשמל כשר כך שזו לא תהיה מניעה.

איתן כבל: בואו לא נפתח את מה שלא צריך להיפתח.

איתן כבל: חבר הכנסת מלכיאלי, בבקשה

מיכאל מקייה: אני באמת לא אאריך, רק אדוני היושב ראש, באמת לפני ממש מעט זמן, אז התכנסנו לנושא הזה של החשמל הכשר, שיש עליו באמת קונצנזוס רבני, למצוא לזה פתרונות, כי צריך לזכור שאלפי בתי אב בציבור החרדי חיים עם גנרטורים קצת מסוכנים ולפעמים עם נרות.

מיכאל מקייה: ממש כמו פעם.

מיכאל מקייה: מי שיילך לבני ברק יראה אנשים שלא נהנים מהחשמל בגלל בעיות הלכתיות.

מיכאל מקייה: אני רוצה להודות לך, אדוני היושב ראש, שבהובלתך, יחד עם ראש הרשות, אילת, וגב' פלתר, התכנסנו לאיזה שהיא נוסחה, אני חושב טובה וראויה, ואני קורא לך, אתה קודם אמרת על חברי כנסת מסוימים, שהם בשיא כוחם ויכולים לקדם, אתה, ממקום מושבך באופוזיציה, הצלחת לקדם מה שבכירים בקואליציה לא הצליחו לקדם ואני רוצה לבקש ממך באופן אישי שתלווה את הסיפור הזה.

מיכאל מקייה: אתה הבנת את הנושא הזה, כאילו אתה מזכיר הוועדה, נכנסת לנושא באמת - - - גם תפעיל את כוחך כיו"ר ועדת הכלכלה מול כל הרשויות על מנת שנתכנס לתוצאה הכי טובה שיכול להיות ושוב תודה רבה.

איתן כבל: תודה, אדוני, ואני מודה לכם, חבר הכנסת מלכיאלי וחבר הכנסת יעקב אשר, על הובלת העניין ואני מתחייב להמשיך ולהוביל את הדברים וכבר בדיווח הראשוני, ב-31 בינואר, אני אבקש שזה יהיה חלק מהדיווח, לראות שאכן הדברים מתקיימים.

מיכאל מקייה: יישר כוח.

איתן כבל: אני רוצה להתקדם.

איתן כבל: רק תגיד מה הנוסח שאתה רוצה שיוקרא כדי שלא תיפול שגגה, בבקשה.

אסף אילת: אז עדיין אין לנו נוסח כתוב, אנחנו נעביר את זה - - -

איתן כבל: רק אמור את רוח הדברים כדי שיהיה הנוסח - - -

אסף אילת: כן, אני אגיד את רוח הדברים.

אסף אילת: אז קודם כל באמת בחודשים האחרונים ובפרט בימים האחרונים אנחנו מנהלים שיג ושיח עם האנשים פה ממול.

אסף אילת: אני חייב להגיד שהדיון הוא מאוד מאוד מקצועי כשבאמת הבקשה היא שהשירות יתאפשר ומצד שני לא יתבקש פה שצרכן החשמל יממן את זה וזה באמת, אני חושב, מגיע לאנשים פה מלוא ההערכה שהם לקחו את זה על עצמם ואמרו שהם רוצים לממן את השירות.

אסף אילת: אנחנו מאוד מחויבים לזה, נעביר את זה גם בכתב.

אסף אילת: אנחנו רואים את עצמנו, זה לא איזה טובה אישית, כל צרכן חשמל שרוצה לצרוך שירות שחשוב לו ומוכן לשלם עליו, אנחנו רואים את התפקיד שלנו לאפשר לו את זה ולעשות את כל הפעולות כדי שזה יתאפשר.

אסף אילת: אז עלו כמה חלופות.

אסף אילת: אנחנו נצהיר פה בפני הוועדה וגם לפרוטוקול, נמשיך לעבוד ביחד, לבחון את החלופות, וכל דבר שיהיה אפשר לעשות כדי לקדם את הנושא אנחנו מחויבים ונעביר את זה גם בכתב בהמשך היום.

דוד צרפתי: אני רוצה להצטרף לזה.

דוד צרפתי: אנחנו כארגון עובדים שיתפנו פעולה הדוקה מאוד עם המכון הטכנולוגי של הרב הלפרין.

איתן כבל: אני לא מציע לך להגיד שמות של רבנים.

איתן כבל: מסיבה פשוטה, כמספר הרבנים יש מספר הכשרים.

שולי מועלם-רפאלי: אתם משתפים פעולה עם הציבור החרדי והדתי, זה ידוע.

איתן כבל: הוא בא ממקום טוב.

שולי מועלם-רפאלי: ברור.

שולי מועלם-רפאלי: כי הוא רוצה לספק חשמל לכל מי שצריך.

דוד צרפתי: נכון, ועשינו הרבה מאוד פעולות כדי להכשיר את החשמל, אנחנו נשמח לשתף פעולה עם הדבר הזה.

איתן כבל: על הכיפק, מיקו.

איתן כבל: רק בשביל הפעמים הבאות, כשעוסקים בעניינים כאלה תדע, על המדפים יש הרבה רבנים יושבים, כולם כבודם במקומם מונח וכל הכשר, יש לו מתנגדים, או לא מסתפקים.

איתן כבל: לא אגיד מתנגדים, לא מסתפקים.

איתן כבל: אני מכיר את זה.

שולי מועלם-רפאלי: מוזמנים לדיוני מערך הכשרות.

איתן כבל: כל אחד והגזירה שלו.

איתן כבל: תודה לכם.

איתן כבל: ברשותכם, מלכיאלי, אתה כבר בודק את הפוש?

מיכאל מקייה: בדה מרקר החרדי.

לאה ורון: תאמר שכן בקול רם, כי אחרת לא שומעים אותך.

לאה ורון: זה שאתה מניד את הראש להן זה - - -

מיכאל מקייה: ודאי.

מיכאל מקייה: אני מצהיר שכל מה שיושב ראש הוועדה יגיד אנחנו נעשה.

איתן כבל: תודה.

איתן כבל: תראי מה זה, כמעט הר סיני, נעשה ונשמע.

שולי מועלם-רפאלי: עשר בבוקר וכבר אנחנו בזה, אין מילים.

איתן כבל: את אומרת, אנחנו כבר בנעשה ונשמע.

שולי מועלם-רפאלי: אין מילים.

שולי מועלם-רפאלי: ועוד לא נטשנו לגמרי את פרשת פנחס, אדוני.

איתן כבל: אנחנו באמת נלווה את זה.

איתן כבל: לא רק שאין לי בעיה, אני שלם עם זה לחלוטין, שצדיק באמונתו יחיה וכל עוד זה מקרב אותנו אין שום בעיה.

איתן כבל: תודה.

איתן כבל: אוקיי.

איתן כבל: ברשותכם, אני רוצה להמשיך.

איתן כבל: אז הסרנו עוד עניין.

איתן כבל: יש לנו את סעיף 5 שאנחנו צריכים לסדר אותו ואת ההטרלה, אין לי מושג אפילו על מה מדובר.

איתן כבל: תדעו שאני אפילו לא התבקשתי לעסוק בעניין הזה ואין לי מושג במה דברים אמורים.

רועי פולקמן: כשהם אומרים שזה חשוב לשר להסב תחנות פחמיות לגז, אבל אנחנו לא רוצים שזה יפגע ברפורמה במובן הזה שזה יחזיר תחנות לייצור, יגדיל הספקה, כי זו מהות הרפורמה.

רועי פולקמן: אז הם בודקים, אל"ף, יכול להיות שלא צריך היה את כל הסעיף הזה, ויש פרשנות משפטית, ואם צריך אז צריך לוודא שזה לא פוגע במהות הרפורמה, לא להאריך את הניצולת של תחנות חברת החשמל, לא להאריך את אורך החיים, זה ברור, זה העקרונות.

איתן כבל: חברות וחברים, יש כמה רגליים לרפורמה הזאת, אחת הרגליים המרכזיות בשיג ושיח, גם בין המדינה - - -

שולי מועלם-רפאלי: הגברת התחרות בייצור.

רועי פולקמן: וזה לא ישתנה.

איתן כבל: דרך מכירת חמש התחנות.

רועי פולקמן: מצד שני, מבחינה סביבתית, אם אפשר ב-30-20 השנה הקרובות חלק מתחנות - - - צריך למצוא את האיזון.

איתן כבל: אני אומר את זה כך, שיהיה ברור, גם אם תונח לפתחי הצעה שמדברת על הסבה כדי שבלוח הזמנים הזה לא תהיה או תהיה פגיעה מופחתת באיכות סביבה, אני בעד, אבל בלי שזה ישנה את המהות.

איתן כבל: בשום פנים ואופן.

רועי פולקמן: זה בדיוק הדיון.

איתן כבל: בשום פנים ואופן אני לא אסכים, ואני אומר את זה בצורה ברורה.

רועי פולקמן: זה מוסכם על כולם ועכשיו הניסוח - - - מאיר, חכה, יכול להיות שבכלל לא צריך לבדוק את זה.

איתן כבל: אוקיי, תודה.

איתן כבל: הרביזיה הבאה.

אתי בנדלר: אבל אין כאן נציגי ממשלה.

איתן כבל: נקרא להם.

אתי בנדלר: הם מנסים לפתור משברים כנראה.

איתן כבל: אני לא עושה שום הפסקה, עשר שנים היה להם זמן להפסקות, אני רוצה להמשיך.

איתן כבל: שישאירו את מי שעוסק במלאכה, לא כולם צריכים להיות שם.

איתן כבל: אני מצדי להשאיר לסוף את העניינים, אבל קודם כל אני רוצה לסיים.

איתן כבל: אם אני הייתי צריך לסמוך על הממשלה ועל הקואליציה, על ההתנהלות שלה, זה לא היה נגמר גם בקדנציה הבאה.

איתן כבל: העיקר שרצו לקחת לי את זה.

איתן כבל: אני מעלה את הבקשה לדיון מחדש, בקשה של חבר הכנסת איתן כבל לדיון מחדש בסעיף 50(ב) לחוק העיקרי בנושא גרימת נזק.

איתן כבל: אדוני היועץ המשפטי, אני רוצה לגילוי נאות - - -

גרשון ברקוביץ: אני סגן היועצת המשפטית.

איתן כבל: קודם כל מה נבהלת?

איתן כבל: תיהנה מדקה של תהילה.

שולי מועלם-רפאלי: לא, הוא בן אדם שהאמת היא נר לרגליו.

איתן כבל: אבל ראית איך הוא עשה את זה, בהכנעה.

שולי מועלם-רפאלי: כמו כל בחור יהודי טוב, הוא יודע את סדר הדברים.

איתן כבל: יעל מה?

גרשון ברקוביץ: יעל נבו.

שולי מועלם-רפאלי: זה לא שם של טייסים, אדוני, יעל נבו?

אתי בנדלר: לגמרי, עושה עבודה לא פחות חשובה.

איתן כבל: ברשותכם, אני רוצה לדייק, האמת שלא ידעתי שאתה היועץ המשפטי, לא אמרתי היועץ, אמרתי יועץ משפטי, אבל ברשותכם אני רוצה לומר לגילוי הנאות, אילו ידעתי שאתה חוזר לדרך ההיא, החקלאית, אני לא הייתי מאפשר לעשות את הרביזיה.

איתן כבל: אני רוצה שנאמר את הדברים בצורה גלויה, אבל כיוון שנתתי את הסכמתי לפתיחת הסעיף אני אאפשר ואני מעלה את העניין כיוון שקיימנו דיון רחב בעניין ואפילו אדוני, הפסקתי אותו עוד עם האבק על האוטו בשביל.

איתן כבל: אני רק רוצה להזכיר את השיח שהיה בינינו.

איתן כבל: אבל, ברשותכם, אני פתחתי את הדיון ובואו נקדיש לזה כמה דקות ואם תשכנעו אותי באופן סופי, אז או שאני אשתכנע או שנעשה תיקון כזה או אחר.

איתן כבל: בכל מקרה לא תצאו מפה עם כל תאוותכם, אני כבר אומר את זה בצורה ברורה.

אתי בנדלר: קודם אני מבקשת קודם להצביע על הבקשה לדיון מחדש.

איתן כבל: הצבענו.

איתן כבל: לא הצבענו?

איתן כבל: הקראתי.

איתן כבל: מי בעד? לא, אז רק הקראתי, תודה, סליחה.

איתן כבל: ואללה, תאמיני לי, את - - -

איתן כבל: בעד – רוב

איתן כבל: נמנעים – אין הבקשה לדיון מחדש – אושרה.

אתי בנדלר: לא, זה היה מצוין, תחליטו מה שתחליטו לא הייתי מכניסה את זה לנוסח.

איתן כבל: תודה.

איתן כבל: שם ותפקיד.

גרשון ברקוביץ: עורך דין גרשון ברקוביץ, סגן היועצת המשפטית, חברת החשמל.

איתן כבל: בבקשה.

גרשון ברקוביץ: היועצת המשפטית של הוועדה הציעה מנגנון חדש לסעיף 50 לחוק, כשאני חושב שהמנגנון, אין לנו איתו בעיה, הוא מנגנון יותר מודרני, מאזן בצורה בוא נגיד יותר טובה בין הצורך להניח תשתיות חיוניות לבין שמירה על זכות הקניין, למעט הנושא הזה - - -

אתי בנדלר: רק סליחה, לחברי הכנסת, כדי שתבינו על מה מדובר.

אתי בנדלר: מדובר על כך שבעל רישיון נכנס למקרקעי הזולת לצורך ביצוע עבודות ובמהלך ביצוע העבודות נגרם נזק לבעל מקרקעין.

איתן כבל: אומר סגן היועצת המשפטית, תיכף הוא יבהיר את זה, שלא מתאים להם לשלם הרבה כסף על כל פעולה.

גרשון ברקוביץ: לא, זה לא - - -

איתן כבל: תן, אני אומר את זה בפרשנות של אזרח מן השורה.

רועי פולקמן: אז ננסח את זהי פה בחוק.

איתן כבל: אמרתי, פרשנות של אזרח מן השורה, שאומרת שבסדר, נכנסתי, פרצתי, עשיתי בור, הרסתי את הגדר, יצאתי, סידרתי, אתה יודע, ככה עם - - -

גרשון ברקוביץ: שמתי גדר חדשה.

איתן כבל: עשיתי את זה, זה כמובן לא יחזור למה שהיה.

גרשון ברקוביץ: יחזור, יהיה יותר טוב.

אתי בנדלר: לפעמים אפילו טוב יותר.

איתן כבל: נכון, אני מדבר עכשיו כאזרח שחווה חוויה כזו.

איתן כבל: כאילו זה יכול שיקרה לכם, זה יכול לקרות לך עם בזק, זה יכול לקרות לך עם כל תאגיד מים.

גרשון ברקוביץ: תאגיד מים, על זה רציתי לדבר.

איתן כבל: אל תיתן דוגמאות.

איתן כבל: אני לא מציע לך שחברת החשמל תנסה ללמוד מתאגידי המים משהו.

איתן כבל: אם אתה רוצה שיהיה לך עוד יותר גרוע מחברת החשמל - - -

שולי מועלם-רפאלי: לא, פשוט יסגרו אותך בסוף.

שולי מועלם-רפאלי: חבל, כל כך הרבה עובדים.

איתן כבל: אתה מבין?

איתן כבל: המזל של חברת החשמל, אדוני סגן היועצת, למזלה של חברת החשמל בשנים האחרונות שקמו תאגידי המים, אז הפוקוס קצת זז.

רועי פולקמן: הכעס הציבורי התמקד במקום אחר.

איתן כבל: כן.

איתן כבל: זה כמו עם הבנקים וחברות הביטוח, שהצרה שיותר גדולה מהבנקים זה חברות הביטוח, אבל כיוון שחברת הביטוח, אתה נפגש איתה פעם ב-, אתה כל הזמן מרגיש כאילו הבנקים יותר.

איתן כבל: אז בוא תנסה להוציא ממני משהו, לא את כל תאוותך.

גרשון ברקוביץ: אוקיי.

גרשון ברקוביץ: אז אמרתי, לא את כל תאוותי, המשמעות היא שהמנגנון שהוצע הוא מנגנון ששונה מהחוק הקיים, ואין לנו בעיה עם המנגנון, אמרתי, הוא מאזן טוב בין זכות הקניין לצורך להקים תשתיות חיוניות בשטחים פרטיים.

גרשון ברקוביץ: החשש הוא לא רק מתביעות והעמסת תביעות על נזקים עקיפים, שזה אובדן רווחים, החשש הוא גם לעיכוב העבודות.

גרשון ברקוביץ: אנחנו בתהליך העבודה, צריך להבין, נכנסים למקרקעין פרטיים ומראש מדברים עם בעל הקרקע, מסבירים לו את מהות העבודה, הוא צריך לאמוד את סכום הנזק שייגרם לו, מנהלים איתו דין ודברים על מנת שהדברים יסוכמו מראש, הן אופן החזרת המצב לקדמותו והן לגבי שיעור הפיצוי.

גרשון ברקוביץ: פתיחת הנושא הזה של נזק ישיר ונזק עקיף, קודם כל יעכב את ההתדיינות הזאת, באופן ניכר, כי ההבדל בין נזק ישיר, שהוא נזק לגוף ונפש, ונזק עקיף, שזה אובדן רווחים שקשה מאוד להוכיח אותם, לרוב הם ספקולטיביים גם, יעכב את קבלת ההסכמה שלו, יעכב את העבודות.

גרשון ברקוביץ: להבדיל ממסילות ברזל, שזה בדרך כלל פרויקט, עם התחלה, אמצע וסוף, אנחנו כל יום פורסים תשתיות, מתח עליון, מתח גבוה, מתח נמוך בכל רחבי הארץ והעיכובים האלה זה משהו שמאוד יכול להדאיג אותנו ולעמוד בלוחות הזמנים שנקבעו לנו בחקיקה.

גרשון ברקוביץ: ומילה אחרונה לגבי תאגידי המים, למרות שהם, כמו שאדוני אמר, פחות חביבים מאיתנו, בסעיף 49 לחוק תאגידי המים, שהוא גם חוק מודרני, מ-2001, יש שם את המנגנון של נזק ישיר, פחות מאוזן, אני חייב להגיד, המנגנון החדש שגברתי הציעה הוא הרבה יותר מאוזן ממה שכתוב שם.

גרשון ברקוביץ: אז יש לנו פה איזה שהוא מנגנון חדש, מודרני, שהרבה יותר מאזן טוב בין זכות הקניין לזכות להניח תשתית חיונית ועדיין הנושא הזה של נזק ישיר הוא משהו ש - - -

אתי בנדלר: ועדיין מה?

גרשון ברקוביץ: עדיין נשאר הסיפור הזה של נזק ישיר שהוא מגדר את העניין של מה ניתן לתבוע, עדיין עומדת לאזרח זכות נוספת.

גרשון ברקוביץ: אדוני, אני חייב להגיד, שאם תשתית החשמל פוגעת בערך הקרקע, יש לו זכות להגיש תביעה נוספת מכוח סעיף 197(א) לחוק התכנון והבנייה על ירידת ערך הקרקע.

שולי מועלם-רפאלי: זה נראה לי מסורבל כל כך.

גרשון ברקוביץ: לא אלמן ישראל, הוא לא נשאר - - -

איתן כבל: אתה לא מבין כמה אלמן.

איתן כבל: אדוני סגן היועצת, אתה אפילו לא מבין כמה אלמן ישראל.

שולי מועלם-רפאלי: לא, זה זכות כל כך מסורבלת שזה טוב שהיא מוקנית לו, אבל בשיטת מבחן מצליח.

שולי מועלם-רפאלי: כי רוב הציבור הישראלי לא ייכנס לתהליך הזה של לקחת עורך דין ולעשות את מה שמוקנה לו היום בחוק.

שולי מועלם-רפאלי: בואו נגן עליו קצת יותר.

איתן כבל: במקרה הטוב שהוא יידע.

גרשון ברקוביץ: אין לי בעיה ליידע.

איתן כבל: במקרה הטוב.

איתן כבל: אתה יודע כמה קווי מתח גבוה הורידו באופן משמעותי את - - -

גרשון ברקוביץ: אין לי בעיה גם, אדוני, שיתווסף לחוק מנגנון שבו אני איידע את הלקוח - - -

איתן כבל: בוא נגיד ככה, אף עובד חברת החשמל, בטח לא מנהל, בוודאי לא סגן יועץ, היה רוצה שפתאום יודיעו לו שיש תמ"א חשמל בקרקע שההורים שלו נתנו לו לפני לא יודע כמה.

איתן כבל: אנחנו מבינים את העניין.

גרשון ברקוביץ: אני מוכן לקחת על עצמי ליידע את האזרח על כל הזכויות שלו, הן מכוח חוק התכנון והבנייה, הן מכוח חוק משק החשמל.

איתן כבל: סיימת, אדוני?

איתן כבל: גברתי, האם את יכולה לתת לנו עצה שיודעת לבוא קצת לקראתם, אבל שלא נפגע חס וחלילה - - - אני רוצה לומר לך, עכשיו ברצינות, במאבקים מול הרשויות תמיד ידו של האזרח היא על התחתונה, גם כשהוא מנצח הוא כבר נראה כצל של עצמו.

איתן כבל: דרור, אתה יכול להתאמן על הקווים בינתיים, תמתין שנייה, תקשיב.

איתן כבל: אני רוצה להבהיר, אין מצב שפגשתי אזרח שיוצא מבית המשפט ורוקד.

איתן כבל: זאת אומרת בסוף בסוף בסוף זה חלק מאותה דילמה שעומדת בפני האזרח שאומר, 'מרגע שאני הולך איתם ראש בראש וזכיתי', ההוצאות שהוא צריך רק לתת אחר כך לעורך הדין ולכל המשפטנים ולכל היועצים שהוא נדרש ל - - -

קריאה: וימי עבודה.

איתן כבל: איך אומרים?

איתן כבל: לא נשאר כלום לירושה לילדים.

גרשון ברקוביץ: 90% מהפיצויים משולמים על ידינו ללא הליך משפטי.

איתן כבל: קודם כל זה מרגש.

גרשון ברקוביץ: בהסכמה, ללא הליך משפטי.

מיכאל מקייה: אחרי כמה זמן?

איתן כבל: אני רוצה להגיד לך את הדבר הבא.

איתן כבל: אל"ף, אני מברך, באמת, אבל התפקיד שלי הוא לוודא, פעם אחת, ופעם שנייה, תזכור, חברת החשמל עוברת תהליכים.

איתן כבל: כשאתה רשות מדינתית, לסוגיה השונים, הרבה יותר קל כשאתה מתחיל לעבור הליכים ואנחנו מכניסים אתכם לסד של כללי משחק אחרים, המבחנים שאתה נדרש לעמוד בהם הם הרבה יותר נוקשים והמשמעות היא שאתם, לא אתה, אתה בטח כבר תהיה היועץ או תהיה יועץ ראשי במקום אחר ויבואו אחרים, שהעניין הזה אולי פחות מדבר אליהם או מתכתב אליהם, אוקיי?

איתן כבל: משם זה בא.

אתי בנדלר: אני אנסה למצות את הדברים מהר.

אתי בנדלר: קודם כל, ואני מבקשת את התייחסותך לעניין הזה, מר וגשל, מדובר כאן בסעיף שמחייב תשלום פיצויים במקרה של גרימת נזק במהלך ביצוע העבודות על ידי בעל רישיון.

אתי בנדלר: בעל רישיון, אם אני מבינה נכון, כרגע מדובר כמובן בחברת החשמל לישראל בע"מ, אבל בעתיד יהיה מדובר בבעלי רישיונות הספקה, גם בבעלי רישיונות הספקה, שזה יחול עליהם.

אתי בנדלר: אני רוצה לוודא, אני שואלת, כל מי שנכנס למקרקעין לצורך ביצוע עבודות, שמה הן העבודות שבהן מדובר?

אתי בנדלר: אם אני לא טועה מפורטים בסעיף 46, שמדבר על סמכות להיכנס למקרקעין לביצוע עבודות, ובין היתר למשל יש לבצע בדיקת תיקון והסרה של מתקן חשמל הנמצא במקרקעין וכן לבצע בו שינוי שאין בו משום פגיעה בהיקף השימוש במקרקעין, יכול להיות גם מונים, וכל עוד חברת החשמל תהיה היחידה האחראית להתקנת מונים, אז זה רק חברת החשמל בעלת - - -

קריאה: מספקים לא נכנסים.

אתי בנדלר: הספקים לא ייכנסו לקרקעין?

קריאה: לא, אין להם תשתית, הם עושים רק - - -

אתי בנדלר: אוקיי, אז מדובר רק על חברת החשמל.

אתי בנדלר: אנחנו מדברים כרגע על סעיף 50 בחוק שמדבר על הפיצויים והסעיף שאושר לענייננו אומר 'נגרם נזק כתוצאה מביצוע עבודה כאמור בסעיף קטן (א) יתקן בעל הרישיון על חשבונו את הנזק או ישלם למי שנגרם לו הנזק (בסעיף זה – ניזוק) פיצויים בשל הנזק שנגרם והכול בהקדם האפשרי'.

אתי בנדלר: מה שמבקשים נציגי משרד החשמל זה להחזיר לנוסח, אחרי המילה 'נזק' את המילה 'ישיר', דהיינו שהפיצויים שישולמו יהיו רק בשל נזק ישיר שנגרם לניזוק.

אתי בנדלר: אכן, אני חייבת לומר משהו שתומך בגישה שלהם, יש סעיף קטן נוסף שאומר שאין בהוראות סעיף זה כדי לגרוע מזכויותיו של הניזוק על פי כל דין, דהיינו אם נגרם נזק עקיף רשאי הניזוק להגיש תביעה לבית משפט כי ברור שחברת החשמל לא תתנדב לשלם לו את זה אם היא כל כך מתנגדת לשלם רק נזק ישיר במסגרת העניין.

אתי בנדלר: השאלה היא האם ראוי לצמצם את הפיצויים לנזק ישיר בלבד או לכל נזק היא שאלה שחברי הכנסת עכשיו צריכים להכריע בה.

אתי בנדלר: אכן בחלק ניכר מהחקיקה מדובר בנזק ישיר בלבד.

אתי בנדלר: בפקודת מסילות הברזל הוועדה דנה וזה הורחב לכל נזק, מוכח כמובן, אנחנו לא מדברים על נזק שלא מוכיחים אותו, אבל אם מוכח נזק שאיננו נזק ישיר, מי שמבצע עבודות לפי פקודת מסילות הברזל, מקים או מפעיל, צריך לשלם על כך, והשאלה אם חברת חשמל, יחול עליה נזק או נזק ישיר בלבד.

אתי בנדלר: עכשיו אני רוצה לומר עוד משהו, מהו נזק ישיר נתון בסופו של דבר לפרשנות.

אתי בנדלר: יש דברים שאולי אם בתי המשפט ירצו למתוח קצת את הגבולות הם יגידו שנזק מסוים נכלל במסגרת נזק ישיר, אבל בדרך כלל תביעות כאלה נדחות והפרשנות של נזק ישיר היא די מצומצמת.

איתן כבל: אוקיי, תודה.

איתן כבל: דרור, בבקשה.

דרור וגשל: אני רק אסביר את התכלית שעומדת - - - אל"ף, כל מה שהיועצת המשפטית אמרה, אני מסכים איתה.

איתן כבל: מה אתה מציע?

דרור וגשל: חשוב לי להגיד גם לחברי הכנסת שהעלו מקודם תהיות על איך אותו אדם מקבל את הפיצוי.

דרור וגשל: אז נתחיל מזה שמקרקעין אמנם זה קניין פרטי, כל תשתית בעצם, אבל גם מערכת חשמל - - -

איתן כבל: דרור וגשל - - -

דרור וגשל: תן לי, שנייה.

דרור וגשל: דקה וחצי.

איתן כבל: אני רוצה שאדוני יגיד לי מה עמדתו בעניין הזה.

איתן כבל: זה הכול.

איתן כבל: תודה.

דרור וגשל: עמדתי בעניין היא להשאיר את הסעיף שישונה לפי הצעת היועצת המשפטית של הוועדה, אבל שנשאיר את המילים 'נזק ישיר', כמו שהיה עד היום בחוק וכמו שקיים בחוק תאגידי המים ביחס לתשתית המים, בגלל הסיבה שרציתי להגיד, אדוני, שאל"ף, מדובר על נזק ישיר כתוצאה מביצוע העבודות במקרקעין, ככל שהוחלט להקים אצל מישהו עמוד חשמל במקרקעין שלו, הדבר הזה נקבע בתכנית מתאר, זה לא חברת החשמל יום אחד מחליטה להקים למישהו עמוד במקרקעין.

דרור וגשל: כשקובעים את זה בתכנית, כמו שקובעים הרבה דברים בתכנית, דרך או כל עניין אחר, תשתית, יש פיצויים שמוסדרים.

איתן כבל: כל מה שאני לא רוצה זה להחליש את יכולתו של האזרח - - -

דרור וגשל: לא, לכן אנחנו לא מחלישים אותו, ביכולתו של האזרח - - -

אתי בנדלר: אני מתנצלת שאני מתפרצת לדבריך.

אתי בנדלר: נעמה הפנתה את תשומת לבי עכשיו שבחוק משק הגז הטבעי, שגם חוקק בוועדה, מדובר על נזק ולא נזק ישיר.

דרור וגשל: אני אומר, כמו שהיועצת המשפטית לוועדה אמרה, אני מסכים, יש כאלה ויש כאלה - - -

איתן כבל: דרור, תודה.

איתן כבל: דרור, תודה.

איתן כבל: אני מתנצל בפני חבריי בחברת החשמל, אני אציע ואמליץ לחבריי, חברי הכנסת, כי פה, עם כל הכבוד, התפקיד שלנו הוא קודם כל להגן על האזרחים, אני חושש שגם כך אני מרגיש שאנחנו מחלישים, שלאזרח לא קל מול המערכות, וחוץ מזה, זה נותן לכם עבודה בלשכה המשפטית.

דרור וגשל: לא, אבל, אדוני, זה לא עוזר לאזרח יותר, מה שזה עושה זה מגדיל את היקף הפיצויים שכולנו נשלם אם כל אחד - - -

איתן כבל: יקירי, עשה לי טובה, אל תעבור ל'כולנו'.

אתי בנדלר: בשל נזק, אין מחלוקת שמדובר בנזק שנגרם לו.

שולי מועלם-רפאלי: אבל זה נזק שהוא אמור להוכיח אותו.

שולי מועלם-רפאלי: זה לא נזק ש - - -

איתן כבל: דרור, אני הקשבתי וזה קרב לגיטימי שחברת החשמל תרצה לצמצם ואחרים ירצו אולי לפתוח, שזאת לא פתיחה שעכשיו מישהו עובר ואומר 'אה, אוקיי, כן, כמה אדוני רוצה שאני ארשום לו?

איתן כבל: באשראי או ישירות לבנק?

איתן כבל: ' בסוף בכל מקרה יש כאן הליך.

דרור וגשל: לא, אני רוצה לומר משהו, אדוני.

איתן כבל: משפט אחרון.

דרור וגשל: להסתכל על זה ככמה חברת חשמל תשלם זו הסתכלות לא נכונה.

דרור וגשל: חברת חשמל מקבלת את הכסף שלה מהתעריפים, הפיצויים שהיא משלמת בסוף זה הכסף שאנחנו משלמים, זה אותו דבר.

דרור וגשל: ככל שאנחנו מרחיבים - - -

קריאה: אין הלימה, תלוי - - -

דרור וגשל: אין הלימה מלאה, אבל ברור שיש קשר בין - - -

איתן כבל: דרור וגשל.

דרור וגשל: משפט אחד, ככל שאנחנו מגדילים את היקף הפיצויים ומאפשרים לכל בן אדם - - -

לאה ורון: אמרת את זה.

איתן כבל: דרור וגשל, סירבתי להתרגש.

איתן כבל: די מזה, באמת.

איתן כבל: אדוני המנכ"ל, משפט, בבקשה.

עופר בלוך: רק משפט אחד.

עופר בלוך: הבעיה הגדולה, מעבר לנושא הפיצויים וההתדיינות אחר כך עם הרשות על איך זה משולם זה נושא של חסם נוסף בתכנית הפיתוח של חברת החשמל, שהיא רוויה חסמים גם ככה.

עופר בלוך: אנחנו מחויבים לפתח את הרשת במהירות הרבה יותר גדולה ממה שפיתחנו עד היום והנוסח הזה של נזק, כולל נזק עקיף, יגרום בוודאות לעוד חסם בתכנית הפיתוח שהוא מיותר.

עופר בלוך: אנחנו מוכנים ודנים, כמו שנאמר, עם האזרחים מראש על הנזקים ומפצים אותם לפעמים אפילו מראש, מגיעים איתם לסיכום.

איתן כבל: תודה.

עופר בלוך: אני חושב שזה פשוט בעייתי.

איתן כבל: אדוני המנכ"ל, חברי המנכ"ל, אם יורשה לי לומר, אני מבין את מה שאתה אומר, יחד עם זאת אני לא מקבל את העמדה הזו, בעיקר כשהגישה בעולמות תוכן מקבילים, כמו שנעמה הציגה כאן, ואני רוצה שנבין, אני משתדל שתהיה הלימה בחקיקה בנושאים שאנחנו עוסקים בהם במקומות שונים, שלא נעשה לכל אחד לפי מי לחץ יותר - - -

גרשון ברקוביץ: מים זה יותר חשוב מחשמל?

גרשון ברקוביץ: מים זה תשתית יותר חיונית מחשמל?

איתן כבל: לדעתי - - -

גרשון ברקוביץ: אם אין חשמל אין מים, כבודו.

גרשון ברקוביץ: יצרנו פה הסדר שהוא נחות מתאגידי המים, זה פשוט - - - להשוות אותנו לרכבות, עם כל הכבוד - - -

איתן כבל: אדוני, סגן היועצת המשפטית, ניסית, לא קיבלת.

איתן כבל: ניסיתי, הלכתי לקראתכם, קיימתי דיון - - -

אתי בנדלר: תעשה הצבעה, אולי חברי הכנסת כן תומכים בעמדה שלהם.

איתן כבל: תודה, גברתי, את הנוהל אני יודע איך לעשות.

מאיר רובין: כבוד היושב ראש, אולי אני יכול להוסיף מילה בכל זאת?

איתן כבל: לא.

מאיר רובין: חבל.

איתן כבל: גם לי חבל, אבל אני רוצה להתקדם, כדי שלא יהיה עוד יותר חבל, שלא נספיק.

רועי פולקמן: ההערה היחידה שהיא מטרידה ממה שנאמר כאן זה שהתעסקות יתר, לא בפיצוי, תגרור בעיה ביכולת להניח תשתיות.

איתן כבל: תקשיב, אדוני היקר, אם הם לא היו אומרים את זה הייתי מתעלף, בסדר?

איתן כבל: אין טענה מטענות שונות שעולות בדיונים, שהאזרח ישלם, אנחנו נעלה מחירים, לא שמענו פה - - -

רועי פולקמן: לא, זה ברור.

לאה ורון: לא, הוא מדבר על העיכובים בפריסה של תשתית.

איתן כבל: אני יודע.

רועי פולקמן: זה מרחיב את כמות המשפטים שיתנהלו.

איתן כבל: יקירי, אפשר להגיד את זה על כל דבר.

איתן כבל: אני לא מוכן.

שי באב"ד: היו"ר אומר לך שזה טיעון מובנה בכל ארגיומנט.

איתן כבל: נכון, תודה רבה.

איתן כבל: אני מעלה להצבעה.

אתי בנדלר: מי בעד להוסיף את המילה 'ישיר' אחרי נזק?

רועי פולקמן: לא, הפוך.

איתן כבל: אני רוצה להגיד, מי מתנגד לנוסח שלהוסיף את המילה 'ישיר'?

איתן כבל: מי מתנגד?

איתן כבל: תודה.

איתן כבל: מי בעד? אין.

איתן כבל: מי נמנע?

איתן כבל: אין.

איתן כבל: מצטער, ההצעה המקורית שלי לא התקבלה.

איתן כבל: בעד – אין

איתן כבל: נמנעים – אין

איתן כבל: אני מודה לכם.

איתן כבל: עכשיו, חברות וחברים, יש לנו שעה וחמש דקות, מי שיעז להפריע לי אני אוציא אוו פשוט החוצה.

איתן כבל: אנחנו כבר סיימנו את הכול, אנחנו יודעים במה דברים אמורים, אנחנו יודעים על איזה אדנים אנחנו מונחים אנחנו רק צריכים להתרכז פנימה כדי לשים את הדברים נכון.

איתן כבל: רק תאמרו לי באיזה סעיף אתם מבקשים להתחיל.

איתן כבל: סעיף 5.

איתן כבל: גברתי מרוצה גם, אני מבין.

אתי בנדלר: אני הייתי מרוצה בכל מקרה, אני חשבתי שאני צריכה להעלות את זה בפני הוועדה.

שולי מועלם-רפאלי: '

שולי מועלם-רפאלי: מהפך בוועדת הכלכלה', הנה הכותרת הבאה בדה מרקר.

אתי בנדלר: אדוני, אנחנו מדברים על תיקון סעיף 5 לחוק העיקרי, בפסקה 1, מוצע להוסיף את סעיף קטן (א1) לסעיף 5 לחוק העיקרי, 'רישיון הולכה ורישיון חלוקה יכללו, נוסף על הוראות סעיף קטן (א): (1) הוראות בדבר חובה להתקנת מונים; (2) הוראות בדבר חובת בעל רישיון לגלות מידע הנמצא בידיו, שהתקבל ממונה שהתקין, הכול בהתאם לאמות מידה שקבעה הרשות לפי סעיף 30(2); לעניין זה, "מונה" – ציוד למדידה ולחישוב של כמות אנרגיה חשמלית, ובכלל זה מנייה חכמה כפי שתוגדר על ידי הרשות.

אתי בנדלר: ' בישיבה שהתקיימה אתמול הועלתה דרישה על ידי חברי הכנסת להעביר את המידע המתקבל ממונים גם לחברת מנהל המערכת והצורך לעגן בסעיף הזה את הסכמת הצרכנים להעברת מידע לגביהם.

אתי בנדלר: ואז התעוררה השאלה של הגנת הפרטיות.

אתי בנדלר: אני מבינה שעמיתיי מהממשלה עסקו בכך שעות ארוכות, לא הצליחו לגבש הצעה מיטבית ולכן אני יצאתי החוצה קודם כדי לנסות שנגבש ביחד.

איתן כבל: לסייע.

אתי בנדלר: לסייע בעניין, וההצעה שאני הצעתי להם, אני מקווה שהם יקבלו אותה, היא לכתוב בפסקה (2), 'הוראות בדבר חובת בעל רישיון לגלות מידע שהתקבל ממונים שהתקין והנמצא בידיו לבעל רישיון ניהול המערכת ולבעל רישיון הספקה; העברת מידע כאמור הכוללת מידע כהגדרתו בחוק הגנת הפרטיות תהיה בהסכמת הצרכנים.

אתי בנדלר: השר, באישור ועדת הכלכלה, רשאי לקבוע הוראות לעניין השימוש במידע שקיבלה בעלת רישיון לניהול המערכת והסכמת הצרכנים לכך'.

אתי בנדלר: מה שניסיתי לגבש בהצעה הזאת זה שני דברים.

אתי בנדלר: אל"ף, העברת מידע סטטיסטי בלבד לחברה לניהול המערכת אין בה מידע שעליו חל חוק הגנת הפרטיות ולכן היא לא תדרוש את הסכמת הצרכנים.

אודי אדירי: המטרה פה של החברים הייתה לאפשר לוודא שחברת ניהול המערכת תוכל לקבל מידע והסעיף הזה, כפי שהוא כתוב, להערכתי, יוביל לזה שהיא לא תקבל מידע.

אתי בנדלר: אני לא מסכימה איתך.

אודי אדירי: היא בוודאות לא תקבל מידע.

אודי אדירי: סתמתם את הגולל - - -

איתן כבל: אודי אדירי, יכול להיות שאתה צודק - - -

אודי אדירי: אני צודק, בטוח - - - אתה תקבל מידע.

איתן כבל: אבל, שנייה, תנו לה לסיים.

איתן כבל: אתי לא חשודה בזה שאנחנו נרצה להזכיר.

אודי אדירי: באתם לברך ו - - -

איתן כבל: עוד לא אמרנו כלום.

איתן כבל: בבקשה, גברתי.

אתי בנדלר: אבל כיוון שיש להניח שהמטרה של קבלת המידע על ידי החברה לניהול המערכת, זה פשוט היה המשפט הבא שהתכוונתי לומר, יהיה לעשות שימוש גם במידע אישי או במידע כהגדרתו בחוק הגנת הפרטיות וכיוון שכרגע לא נמצאה המתכונת איך לקבל את הסכמת הצרכנים לצורך כך ואיך להבטיח שהמידע הזה שייעשה בו שימוש, שיעמוד באמת בהוראות חוק יסוד כבוד האדם וחירותו וחוק הגנת הפרטיות, לכן הצעתי שהקטע הזה יעוגן בתקנות, בהסכמת ועדת הכלכלה של הכנסת, כדי לאפשר לבחון את כל ההיבטים ולהביא תקנות בעניין הזה.

אתי בנדלר: תקנות בנושאים כאלה אנחנו אפשרנו גם בחוקים אחרים.

רועי פולקמן: מה שביקשנו אתמול היה לעגן את נוסח החלטת הממשלה על העברת מידע למנהל המערכת.

רועי פולקמן: איפה זה?

רועי פולקמן: אני לא רואה את זה בנוסח.

רועי פולקמן: זה לפני, הגנת הפרטיות זה אחרי.

אתי בנדלר: אני כתבתי את זה לפני חמש דקות ביד, אנחנו צילמנו כמה עותקים.

אתי בנדלר: אני מתנצלת, זה פשוט שדובר כאן - - -

איתן כבל: אתי, זה בסדר גמור.

רועי פולקמן: רגע, אתי, תקשיבי רגע, באמת אני מסכים כאן עם אודי, הסעיף הזה הוא יותר נזק מתועלת.

רועי פולקמן: קודם כל למנהל המערכת לא צריך את הגנת הפרטיות.

רועי פולקמן: אני מצטער, לא צריך, זה לא העברה לגורם שלישי.

רועי פולקמן: כשעשינו את זה לבנק ישראל לא היה צריך את כל הדברים האלה ואני מבקש - - -

אתי בנדלר: אני לא מסכימה איתך, זה לא נכון, כי עיגנו את נושא הפרטיות גם בהעברת המידע לבנק ישראל.

רועי פולקמן: אז אני מבקש שזה יימחק.

רועי פולקמן: אני רוצה שהמידע יועבר למנהל המערכת באופן מלא, בלי שום קשר.

רועי פולקמן: אני לא רוצה שום דבר שקשור לדבר הזה שאומר שמידע דורש הסכמה, לא דורש הסכמה.

רועי פולקמן: ייקבעו כללים לגבי שמירת מאגרי מידע, זה אפשר לכתוב שורה - - -

שולי מועלם-רפאלי: במנהל המערכת.

רועי פולקמן: כללים לשמירת מאגרי מידע במנהל המערכת ייקבעו.

רועי פולקמן: זה ייקבע, שום הסכמת צרכן לא צריך כדי להעביר את הדאטה בייס למנהל המערכת.

רועי פולקמן: לגבי העברה לגורמים נוספים, אין בעיה, יירשם שצריך הסכמה.

רועי פולקמן: הנוסח, כפי שגם סוכם עם היועצת המשפטית של חברת החשמל, מה שנכתב בהחלטת הממשלה, שהמידע מהמאגר, מי שמנהל אותו, נעשה על ידי חברת החשמל, סיכמנו את זה, אבל למידע יהיה קופי אצל מנהל המערכת, בלי הסכמת הצרכן.

שולי מועלם-רפאלי: בלי הסכמת צרכן.

שולי מועלם-רפאלי: בהעברה לגורם שלישי תידרש הסכמה של הצרכנים, כי אחרת אנחנו - - -

שי באב"ד: אני מצטרף לפולקמן ולאודי.

שי באב"ד: הסיפור הזה של הסכמות הצרכן מפיל את זה באותו רגע, מנהל המערכת לא יקבל מידע בחיים, לכן זה חייב לרדת.

שי באב"ד: כל הרציונל היה שאנחנו רוצים לדאוג שהמידע לא יהיה קאפטי בידי חברת החשמל ושהוא יגיע לניהול המערכת באופן מלא כמחויב בחוק.

איתן כבל: תודה, אדוני.

איתן כבל: דרור, בבקשה.

דרור וגשל: עמדת היועץ בכל מה שקשור לעולם הפרטיות היא עמדה מינימליסטית, כלומר אנחנו לא רוצים ליצור מאגרי מידע כפולים לשווא, גם להגנת סייבר, גם להגנת המידע, אנחנו יוצרים מאגרים כפולים, אנחנו עושים את זה כשיש בזה צורך.

דרור וגשל: יותר מזה, אנחנו קובעים בחקיקה, וזה נובע מהעובדה שהזכות לפרטיות היא חוק יסוד, אנחנו מבהירים בחקיקה כשאנחנו קובעים מאגרים כפולים לאיזה צורך הם ישמשו.

דרור וגשל: זה נקבע במחוקק כדי שאם אתה עכשיו לא קובע שמאגר מידע עכשיו יהיה כפול ויהיה בידיו, אחר כך הוא יוכל לעשות עם המידע הזה מה שהוא ירצה.

דרור וגשל: לא, אתה רוצה עכשיו שיהיה את המידע הזה לצורך משהו, לצורך תכלית מסוימת.

דרור וגשל: את התכלית הזאת צריך לכתוב עכשיו.

דרור וגשל: אתה צריך, המחוקק צריך להנחות לצורך מה התכלית הזאת.

דרור וגשל: אם רוצים לכתוב שהמידע יועבר לחברת מנהל המערכת לצורך העברתו לבעלי רישיונות הספקה, זה בסדר גמור.

רועי פולקמן: אתי, תשמעי נוסח וככה להכניס אותו לחוק, אני מיד מביא לך את זה כתוב, 'בעל רישיון חלוקה יחויב לתת לבעלי רישיונות הספקה גישה חופשית למידע המופק ממוני החשמל של לקוחותיהם, באישור הצרכנים.

רועי פולקמן: כמו כן כל המידע מהמונים יועבר לחברת מנהל המערכת' - - -

שולי מועלם-רפאלי: ושם לא צריך אישור צרכנים.

רועי פולקמן: '

רועי פולקמן: ככל שייקבעו על ידי רשות החשמל והכול בכפוף לאמות מידה שתקבע הרשות והחל ממועד קביעתם'.

אתי בנדלר: אני מודיעה לך, אדוני, אם אתם תרצו כך ייכתב בחוק, אבל אני אומרת לך שזה ייפסל בבג"צ אם תוגש עתירה, כי זה עומד בניגוד להוראות חוק יסוד כבוד האדם וחירותו.

אתי בנדלר: כמו שאמר לך עורך דין וגשל, ולא בכדי אני ביקשתי שיבררו במהלך הלילה את ההיבטים של הפרטיות עם המומחים שלהם להגנת הפרטיות, ומה שהוא אמר, לפחות צריך לכתוב מה התכלית - -

רועי פולקמן: בסדר, נכתוב.

אתי בנדלר: - - ואיזה שימוש כדי שלא יעשו בזה שימוש אסור.

רועי פולקמן: אז נכתוב.

אתי בנדלר: אז אם ככה כמו שזה זה לא מספק.

שולי מועלם-רפאלי: אז צריך להוסיף עוד משהו כדי למסגר את זה, אבל ברור שהעברה למנהל המערכת לא צריכה הסכמת הצרכנים, אתי.

שולי מועלם-רפאלי: הוא הדבר, אחרת מה עשינו בזה?

שולי מועלם-רפאלי: בשביל מה הבאנו את הסעיף הזה אם בסוף גם למנהל המערכת צריך הסכמה של הצרכנים?

דרור וגשל: לא, השאלה למה.

שולי מועלם-רפאלי: אין בעיה.

איתן כבל: דרור, די.

איתן כבל: חברים, חבר'ה - - -

רועי פולקמן: אנחנו מחפשים את הנוסח.

איתן כבל: אל תחפשו, עכשיו תשתקו, אני אגיד את הדברים וזהו.

איתן כבל: תראו, הכיוון שאנחנו יצאנו ממנו אתמול, אני עושה את זה קצר, היה שאנחנו מנסחים משהו ברוח הדברים של החלטת הממשלה.

איתן כבל: אחת.

איתן כבל: נקודה שנייה, אני יודע להתחבר לדברים שאמר חברי חבר הכנסת רועי פולקמן עם שלייקס מתבקש, זאת אומרת אין מצב שיש מאגר באיזה שהוא מקום שהוא לא פועל באמות מידה וכללים, שיש לו תכלית ראויה, שהיא כתובה שאנחנו מנסחים את זה באופן של מהי התכלית ומה הם הכלים לשמירת הפרטיות, אין דבר כזה שיש מאגר, גם אם הוא יושב בבית ועוסק בזה לנתונים סטטיסטיים - - -

איילת נחמיאס ורבין: וגם אם הוא עושה את זה במקום ממשלתי.

איתן כבל: נכון, הוא צריך להיות על פי כל אמות המידה.

איתן כבל: כך אני רואה את הדברים ואז אנחנו יודעים לחבר את מה שרועי אמר יחד עם הדברים שאת, בעיקר, ודרור רוצים לתת את זה, שזה סגור ונעול לעניין הזה.

איתן כבל: עוד משהו?

איתן כבל: תודה.

איתן כבל: מאיר.

מאיר רובין: אני רוצה לחדד כאן משהו.

מאיר רובין: חברת החשמל, כשנתנו לחברת החשמל מונופול על כל המונים במדינת ישראל לא קיימו שום דיון על מה היא עושה במאגר המידע הזה, איך זה משפיע על הפרטיות שלי, אם אני לדוגמה לא רוצה שחברת החשמל תדע כמה חשמל אני צורך, באיזה תנאים הם נותנים את זה לצד ג'.

איילת נחמיאס ורבין: מדברים על הגנת הפרטיות.

מאיר רובין: אני רוצה לחדד משהו.

איתן כבל: חברים, הוא מנסח את הפוש.

שולי מועלם-רפאלי: תנו לו לדבר.

מאיר רובין: אבל ברגע שמציעים - - -

איתן כבל: חברים, אני נלחם על זכותו של מאיר לומר את דבריו.

איילת נחמיאס ורבין: לא, אבל אין בעיה, אבל כשרוטנברג הקים את תחנת הכוח הראשונה?

איילת נחמיאס ורבין: נו באמת.

איילת נחמיאס ורבין: בוא נלך לנהריים.

איתן כבל: יקירה, אני אמרתי שכל פעם שמאיר מדבר אני מתגעגע למילטון פרידמן.

איילת נחמיאס ורבין: לא, אבל אז תיקנת את עצמך.

מאיר רובין: ברגע שדובר על להעביר את אותו המידע בדיוק שנאסף בחברת החשמל באותה הצורה בדיוק שהוא נאסף בחברת החשמל ובאותו רגע שהוא נאסף בחברת החשמל לשיקוף של אותו מאגר בדיוק במנהל המערכת, פתאום עלו נושאים של פרטיות.

מאיר רובין: למה חשוב שיהיה עותק של המאגר?

מאיר רובין: לא אומר להוציא את המידע מחברת החשמל, יש לה את המונים, היא תאסוף את כל המידע, למה קריטי שיהיה עותק של כל המידע במנהל המערכת?

מאיר רובין: כי מנהל המערכת לא מתחרה במתחמי ההספקה והייצור.

איתן כבל: תודה.

מאיר רובין: שנייה, ולכן - - -

איתן כבל: אבל הוא בא, הוא התאמן על זה כל הלילה.

מאיר רובין: תנו לי.

מאיר רובין: אם כשתיפתח התחרות בהספקה, שעוד לא יודעים איך היא תיראה, יבוא מספק פרטי והוא יצטרך לבקש את המידע על המונים מחברת החשמל, חברת החשמל תדע איזה צרכן הצטרף לאיזה מספק פרטי, כמה הוא צריך, מי נכנס, מי יצא מכל מספק פרטי, אם המספקים הפרטיים מדברים רק עם מנהל המערכת ויש לו מאגר זהה לחלוטין לזה שבחברת החשמל הוא נותן להם את המידע באותם התנאים בדיוק.

איתן כבל: תודה, יקירי.

איתן כבל: אתי, זה הנוסח שאני רוצה שינוסח ברוח הדברים שאני הצגתי כאן.

איילת נחמיאס ורבין: העברת מידע תוך הגנה על הפרטיות בכל מקרה, גם במנהל המערכת, אבל מנהל המערכת יחזיק את המידע.

מאיר רובין: לא, אתה לא יודע מי הצרכן הספציפי.

אתי בנדלר: לאיזה תכלית?

אתי בנדלר: זה מה שדובר.

מיכאל מקייה: לצורך ביצוע פעילות בהתאם לתנאי רישיונו.

מיכאל מקייה: זה לא סיסמה, תנאי הרישיון מפורטים בצורה מאוד מפורטת בהגדרת רישיון ניהול מערכת.

מיכאל מקייה: מנהל המערכת, עם כל המידע של הצרכנים, הוא משתמש במידע הזה לא רק כדי להעביר למספקים, עם כל הכבוד, אלא ביום יום כדי לאזן את המערכת.

מיכאל מקייה: אין דקה שבה הוא לא צריך את כל המידע ולראות את כל המערכת.

מיכאל מקייה: הדבר הזה כבר קבוע באמות המידה של הרשות, זה לא חדש.

רועי פולקמן: מעולה.

מיכאל מקייה: אין שום חידוש, רק אתם מעגנים את זה בחוק, וזה יופי, כי זה נותן לנו גם מקור סמכות נוסף, חזק יותר, לעשות את זה.

מיכאל מקייה: זה יופי, אבל זה כבר קיים, הוא לא יכול לעבוד בלי זה.

רועי פולקמן: יופי.

איתן כבל: אוקיי, תודה.

איתן כבל: משפט.

עמית קריספין: אדוני, העניין הזה של המידע לצרכנים הוא לב ליבה של התחרות - - -

איתן כבל: אבל אתה חוזר על הדברים שאמרת אתמול.

עמית קריספין: אבל אני אומר, לפי הנוסח הזה - - -

איתן כבל: תסלח לי, ברשותך, אפשרתי לך כל הזמן, עכשיו אתם תקשיבו לי.

איתן כבל: סליחה, חברים, אמיר, די, אני אעיף את כולכם החוצה, אתם אלה שמפריעים לי לקדם את החוק.

איתן כבל: מה עובר עליכם?

איתן כבל: תקשיב טוב טוב.

איתן כבל: אנחנו פה בוויכוח ועדיין לא הצלחנו לסיים את זה כי אנחנו מחפשים את הדרך כדי שגם החברות הפרטיות תוכלנה לקבל את מלוא המידע לכשזה יתבקש.

איתן כבל: אנחנו החלטנו על הנוסח ואדוני, די.

עמית קריספין: אבל רק נקודה, משפט אחד, אדוני.

עמית קריספין: השאלה הגדולה היא ממי אני מקבל את המידע, אם אני מקבל את המידע מהמתחרה שלי או שאני מקבל את המידע ממנהל המערכת.

עמית קריספין: זו השאלה.

איתן כבל: אני רוצה להזכיר לך עוד דבר, לגבי הסוג של התחרות, בסוף הרי, כמו שאמרנו, זה לא בדיוק תחרות אמיתית.

איתן כבל: אנחנו כל הזמן פה מרמים את עצמנו במכבסה הגדולה שאנחנו בונים, זה לא בדיוק שאני עכשיו צריך לקבל החלטה ביציאת ר' ירמיהו, רגל אחת שלי בבני ברק ורגל אחת בפתח תקווה ואני עכשיו צריך לקבל החלטה האם אני מקבל את השירות ממך כי אני גר פה או פה.

איתן כבל: בסוף, זה כל אחד מקבל אזור זיכיון - - -

קריאה: לא, לא, לא.

קריאה: ממש לא נכון.

קריאה: אדוני היושב ראש, זה לא נכון, ברמה העובדתית.

קריאה: זה לא רשת החלוקה של הגז, אדוני, ההספקה זה כמו טלפון נייד, זה בדיוק אותו דבר.

איתן כבל: תסלח לי, גם אם אינני מדייק עכשיו, ברשותך, ומותר לי לא לדייק כי אתם עושים את זה כל הזמן, אני יכול לומר לכם שלפחות בנוסח כפי שאנחנו הבאנו אותו - - -

רועי פולקמן: נכון, תוכלו לקבל את זה - - -

איתן כבל: חברות וחברים, זה הכול.

איתן כבל: תודה רבה לכם.

איתן כבל: מספיק.

איתן כבל: בינתיים אנחנו - - -

אתי בנדלר: אני לא יכולה לכתוב את זה.

רועי פולקמן: תחליטי, מה שנאמר - - -

איתן כבל: גמרנו, תודה.

אתי בנדלר: אני מנסה לראות אם אני קולעת, אנא הקשיבו, 'לצורך ביצוע פעילות בהתאם לתנאי רישיונו של מנהל המערכת יעביר אליו בעל הרישיון שאנחנו מדברים עליו כאן את כל המידע הנמצא בידיו שהתקבל ממונה שהתקין.

אתי בנדלר: מידע כאמור יועבר גם לבעל רישיון הספקה בהסכמת הצרכנים בהתאם לאמות מידה - - -

מיכאל מקייה: על ידי מנהל המערכת.

איילת נחמיאס ורבין: לא, לא.

מיכאל מקייה: חובה, חובה, אחרת אין תחרות.

מיכאל מקייה: חובה.

אתי בנדלר: בהתאם לאמות מידה שקבעה הרשות לפי סעיף 30(2)'.

שולי מועלם-רפאלי: מצוין.

מיכאל מקייה: בסדר, אנחנו נקבע את זה באמות מידה.

יעל נבו: גברתי, אני רק הייתי מבקשת להכניס, כמו בהחלטת הממשלה, שייכנס קודם העברה לבעלי רישיונות הספקה, על פי כללים שתקבע הרשות ולאחר מכן את ההעברה לינ"מ לצורך ביצוע - - -

שולי מועלם-רפאלי: לא, לא.

יעל נבו: זה משנה מאוד.

שולי מועלם-רפאלי: לא, ממש לא.

שולי מועלם-רפאלי: זה הפוך ממה שחבר הכנסת - - -

איתן כבל: חברים, בעזרת ה' והלידה של הבחור שלנו פה תהיה קלה, בעזרת ה', אנחנו מחזיקים אצבעות לנציג של פורום ה-15, די, זו כבר לידה קיסרית.

איתן כבל: אני לא רוצה לידת עכוז.

איתן כבל: די, סיימתי.

איתן כבל: תודה רבה.

רועי פולקמן: רגע, הייתה הערה של דרורה.

איתן כבל: נגמר, שום דבר.

דרורה ליפשיץ: אני חושבת שתנאי הרישיון צריכים להיות מנוסחים ביחס למנהל המערכת, כלומר מנהל המערכת יעשה שימוש בהתאם לתנאי רישיונו.

דרורה ליפשיץ: ההעברה היא לצורך שימוש של מנהל המערכת - - -

איתן כבל: זה מה שמיכאל אמר.

שולי מועלם-רפאלי: לפי תנאי רישיונו, זה מה שמיכאל - - -

איתן כבל: זה מה שמיכאל אמר.

דרורה ליפשיץ: נכון, אבל - - -

אתי בנדלר: לצורך ביצוע פעילות בהתאם לתנאי רישיונו של מנהל המערכת יעביר אליו בעל הרישיון ש - - -

איתן כבל: נכון, חבר'ה, מה עובר עליכם?

קריאה: חייבים שהמספקים הפרטיים - - -

איתן כבל: למה אתם, במקום לתת לי להתקדם - - - אתם מפריעים לי כל הזמן עם ההערות שלכם, מרוב הערות אתם כבר - - - עשר שנים היה לכם זמן לגמור את כל הדברים האלה.

איתן כבל: מאיר, תתאמן בחוץ מתח עם הידיים, פה אני לא אתן לך לדבר.

איתן כבל: די.

איתן כבל: מי בעד ההצעה כפי שהיא הוקראה על ידי היועצת המשפטית?

איתן כבל: תודה רבה.

איתן כבל: הנושא אושר.

איתן כבל: ההצעה התקבלה.

איתן כבל: בעד – רוב

איתן כבל: נמנעים – אין

איתן כבל: בואו נמשיך.

שולי מועלם-רפאלי: אז גמרנו את סעיף 5 בעצם.

אפרת נחלון: הסעיף שיעל נבו הקריאה אתמול - - - כדי שתוכלו להצביע עליו.

אפרת נחלון: זה מופיע בנוסח שנשלח לוועדה.

אתי בנדלר: על איזה סעיף זה עכשיו?

שולי מועלם-רפאלי: מה שאת ביקשת שיתווסף אתמול בסעיף 5.

אפרת נחלון: אני רק אומר, אתמול סעיף (ו) היה התייחסות לרישיון אגירה, אנחנו מציעים שזה יהיה עכשיו סעיף (ז) וסעיף (ו) יהיה 'בעל רישיון חלוקה לא יפעל בתחום בעל רישיון חלוקה אחר ולמעט פעילות חלוקה המבוצעת על ידי מי שפטור מרישיון חלוקה לא תבוצע פעילות חלוקה באזור שנקבע ברישיון שלא על ידי בעל הרישיון'.

אתי בנדלר: רק מעירה, שבעל רישיון חלוקה לא יבצע חלוקה, או לא יפעל לצורך ביצוע חלוקה.

איתן כבל: אוקיי, תודה.

איתן כבל: דנו בזה אתמול, אני אישרתי גם ליועצת המשפטית לאפשר להעלות את זה.

איתן כבל: את רואה איזה לב רחב יש לי?

איתן כבל: תודה מי בעד?

איתן כבל: ירים את ידו.

איתן כבל: תודה, התוספת אושרה.

איתן כבל: בעד – רוב

איתן כבל: נמנעים – אין תוספת סעיף (ז) – אושרה.

איתן כבל: מעבר לזה, אני רק צריכה לבדוק, כל סעיף 5 אושר?

איתן כבל: נכון, כן.

איתן כבל: אמרת לי שאתה רוצה לומר משהו לגבי סעיף 5.

איתן כבל: אמרת, נדחה אתמול.

איתן כבל: דבר.

גיל דותן: אני רוצה להתייחס לנקודה שלא כתובה בחוק שלמעשה החוק מבחינתי שותק וזה בנוגע להפרדה שקורית פה בין האחריות לסמכות בהקשר לשרידות המערכת, שמבחינתי לפחות אני חושב שזה המקום להעלות את זה.

גיל דותן: המצב כיום הוא כזה שמנכ"ל חברת החשמל נושא באחריות לשרידות המערכת ויש לו גם את הסמכות ואת הכלים כדי לטפל במה שצריך לעשות כדי לתת מענה לאחריות שהוא נושא בה.

גיל דותן: מחר, אחרי הרפורמה, האחריות הזו עוברת למנכ"ל חברת ניהול המערכת והסמכות עוברת בפועל לרשות החשמל.

גיל דותן: פה מבחינתנו יש בעיה שאני בעצם לא רואה פה ביטוי בחוק שנותן מענה להיבט הזה ובהקשר הזה אני אתן דוגמה - - -

איתן כבל: לא, רק תאמר לי, אני מנסה להבין, ברשותך, גיל, איפה מבחינתך יש את הלאקונה, מה הבעייתיות.

איתן כבל: אחוז אותה בקרניה, מה שנקרא.

גיל דותן: אני אעשה את זה דרך דוגמה לצורך העניין, אני חושב שזו תהיה הדרך הנכונה לבוא ולהציג את הדברים.

גיל דותן: חברת החשמל היום בתחום הייצור, אין מה לעשות, מהווה את הגיבוי למשק החשמל.

גיל דותן: בהקשר הזה הגיבוי הוא כזה שמאפשר למנהל המערכת להפעיל יחידות כשהן נדרשות כאשר יש סיכון לשרידות המערכת.

גיל דותן: היום יש למנכ"ל חברת החשמל את התמריץ לדאוג לזה שמצב הגיבוי אצלו יהיה במצב הכי טוב שנדרש כדי לתת מענה לאחריות שנגזרת מעצם היותו אחראי על היבטי השרידות.

גיל דותן: מחר הקטע הזה נעלם ולמעשה הוא צריך לקבל תמריץ אחר שיבטיח שהאחריות שנמצאת אצל מנהל המערכת - - -

איתן כבל: אתה יודע, ההסבר שלך כל כך הארוך ההסבר שאני איבדתי אותך.

רועי פולקמן: אתה רוצה הגדרות למי אחראי על השרידות?

גיל דותן: לא, אני רוצה - - -

איתן כבל: אני אסביר לך משהו, אתה נתת לי הרצאה כשלא באתי מוכן למבחן אז כתבתי מחברת, אני מבקש ממך לתת לי באבחה את הבעייתיות.

איתן כבל: אתה לא מצליח לתת לי באבחה.

גיל דותן: יש פה בעייתיות - - -

איתן כבל: נראה לי שאתה לומד תוך כדי תנועה את הבעיה.

גיל דותן: אני מנסה להביא אתכם אל הבאר.

גיל דותן: יש פה בעייתיות בכל מה שנוגע - - -

איתן כבל: בעיניך קודם כל.

גיל דותן: בעיניי, כמובן בעיניי, יש פה בעייתיות בכל מה שנוגע לסמכות שניתנת למנכ"ל חברת ניהול המערכת לשלוט בכלים שעומדים בשבילו - - -

איתן כבל: אני הבנתי.

איתן כבל: בינינו, הבנתי את זה בהתחלה, אבל איך אומרים?

איתן כבל: כדררת וכדררת וכדררת וכל העניין הוא, אתה בא ואומר 'אדוני, אני רוצה את הסמכויות אצלי, אל תבלבלו לי את המוח' - - -

גיל דותן: בהקשר של מה ש - - -

איתן כבל: שנייה, הבנתי, עזוב.

איתן כבל: מה אתה מערבב לי עכשיו רשות החשמל, זה, פה, 'יש חברה חדשה, אנחנו המנהלים אותה, אנחנו אחראים לה, אנחנו רוצים שכל הסמכויות תהיינה אצלנו'.

איתן כבל: זה הכול, בעברית, ראית איך עשיתי לך את זה בשלוש שורות?

איתן כבל: נשמה, פסח היה מגיע עד שהיית מסיים להסביר לנו.

איתן כבל: גיל, היית אומר לי הייתי עוזר לך מהתחלה.

גיל דותן: אני מודה לאדוני.

איתן כבל: בבקשה, אדוני יושב ראש רשות החשמל.

אסף אילת: אנחנו מבינים את החשש שיש כתוצאה מההפרדה, אבל אנחנו לא רואים בזה שום בעיה, אנחנו מחויבים לתת למנהל המערכת את כל הכלים בשביל להפעיל את כל היחידות, בין אם הן של חברת החשמל או של יצרנים אחרים ויש אמות מידה, זה לא שצריך איזה רצון טוב ואנחנו באמת מחויבים לתת לך את כל הכלים.

שולי מועלם-רפאלי: בסוף אני מניחה שזה ליבת הדבר, זאת אומרת זה - - -

איתן כבל: אוקיי, תעביר הודעות לאחור שלא התקבל.

איתן כבל: אוקיי, תודה.

איתן כבל: מה עכשיו אנחנו?

איתן כבל: איפה אוחזים?

אתי בנדלר: בסעיף 60א, הוראות המעבר.

איתן כבל: יש לנו עוד את 4, את המחיקה של ה - - - כמה עוד נשאר לנו, הרבה?

אפרת נחלון: לא.

אפרת נחלון: אני רק מזכירה, זה נושא שעלה גם אתמול ועכשיו אנחנו עם נוסח להקראה מבחינת המועד שבו נותנים רישיון לבעל ניהול המערכת.

אפרת נחלון: אנחנו בנוסח החדש שהועבר לוועדה, יש את זה בפניכם.

אפרת נחלון: זה סעיף 19, הוספת סעיף 60א רבתי.

איתן כבל: אפרת, קדימה.

אפרת נחלון: בסעיף (ב), פסקה (1) סעיף קטן (א), אני מקריאה 'המועד שבו ניתן רישיון לניהול המערכת לחברת ניהול המערכת בע"מ, שיהיה לא מאוחר מיום ה' בכסלו התש"פ (3 בדצמבר 2019), השרים בהתייעצות עם הרשות ועם רשות החברות הממשלתיות, כמשמעותה בחוק הרשויות הממשלתיות התשל"ה-1975, רשאים להאריך מועד זה בשתי תקופות שלא יעלו על חצי שנה כל אחת ובתקופות נוספות כאמור באישור ועדת הכלכלה'.

אפרת נחלון: אני מזכירה, אנחנו מדברים פה על הרישיון האחוד של חברת החשמל, שאנחנו אומרים שהוא יישאר בתוקף עד לאחד מהמועדים לפי המאוחר מביניהם.

אפרת נחלון: המועדים האלה יכולים להיות או המועד שבו ניתנו רישיונות חדשים לחברת החשמל, להולכה, חלוקה והספקה, גם לפי המאוחר מביניהם, או המועד שבו ניתן רישיון לבעל ניהול מערכת שלבקשת הוועדה הוספנו את התאריך האחרון למתן הרישיון לניהול המערכת.

אפרת נחלון: כמו שיש אפשרות להארכות לגבי המועדים האחרים, לא כל כך צריך לדאוג, כי זו הארכה לצורך רשות רגולטורית, זה לא לצורך חברת החשמל עצמה, אז אנחנו מבקשים שתהיה אפשרות להאריך את המועד הזה.

אפרת נחלון: יש כל מיני דברים שמנהל המערכת צריך להיערך אליהם, אז זו הבקשה שלנו.

אתי בנדלר: אני רק רוצה להפנות בכל זאת את תשומת הלב שהוועדה התעקשה לקבל מועד שעד אליו יינתן רישיון לניהול המערכת.

אתי בנדלר: מה שמוצע כאן זה אכן תאריך שזה 3 בדצמבר 2019 עם אפשרות הארכה, רק שאפשרות ההארכה היא ללא הגבלת זמן.

רועי פולקמן: באישור הוועדה.

אתי בנדלר: כן, אבל זה לא - - -

רועי פולקמן: אני חושב שזו הצעה מצוינת, אתי, אני אגיד לך למה - - -

אתי בנדלר: אני מפנה את תשומת הלב, אין לי שום בעיה.

רועי פולקמן: את צודקת, טוב מאוד שאת מפנה, אני רק אומר, עברנו את המצב שאין את זה שלוש פעמים בפתיחת החוק של רשות השידור, עם פתיחת התאגיד.

רועי פולקמן: אני אומר שזה אותו מנגנון, במקום ששלוש פעמים, בלגן ופתיחת חוקים וכל הטררם סביב זה, אז אתה אומר בסוף יש כאן הליך פרלמנטרי, זו חברה מורכבת, צריך להקים אותה ויצטרכו עוד חצי שנה, פחות חצי שנה, על כל חצי שנה כזאת התכנסנו פה שלוש פעמים, שלוש קריאות, ועדות מיוחדות, פוליטיקה, עניינים.

רועי פולקמן: לא צריך את זה.

שולי מועלם-רפאלי: נכון.

אפרת נחלון: אז מהשנה מגיעים לאישור הוועדה.

רועי פולקמן: כן, בסדר, ברור.

רועי פולקמן: נראה לי מאוד סביר והגיוני.

איתן כבל: אני יכול להעלות להצבעה?

אתי בנדלר: כן, צריך להצביע בעצם על סעיף קטן (ב) ברישא ופסקה (1) כולה, כי מפסקה (2) ואילך הוצבע, נכון, נעמה?

נעמה דניאל: כן.

עמית קריספין: לגבי (7) עוד לא הייתה הצבעה.

עמית קריספין: פסקה (7).

אתי בנדלר: תיכף נגיע לפסקה (7).

אתי בנדלר: או שאדוני רוצה קודם לקרוא את פסקה (7)?

לאה ורון: הוא צודק, (7) לא הוצבע.

אפרת נחלון: זה בתוך סעיף (2).

איתן כבל: למען הסר ספק, בסדר.

לאה ורון: הצביעו על (2), (3), (4), (5) ו-(6), (7) לא הוצבע.

איתן כבל: אוקיי.

איתן כבל: גם אם כן, למען הסר ספק.

איתן כבל: (7) מה זה?

אתי בנדלר: (7) מדבר על רישיונות ייצור באתרים השונים.

אפרת נחלון: (7) זה רישיונות הייצור באתרים שנשארים בידי חברת החשמל שלא אמורים להימכר במסגרת הרפורמה הזאת.

אתי בנדלר: לא שומעים אותך.

אפרת נחלון: היו"ר שאל מה זה (7).

איתן כבל: אני מבקש רק להקריא את זה כדי שנצביע.

לאה ורון: בואו נגמור קודם את העניין של ה - - -

אתי בנדלר: זה ביחד, אז נוכל כבר להצביע על כל סעיף קטן (ב).

אפרת נחלון: אבל אני יכולה להקריא רק את פסקה (7).

איתן כבל: כן.

אפרת נחלון: רישיון לגבי יחידת ייצור שאינו מנוי בפסקאות (2) עד (6) – עד תום משך החיים ההנדסי של יחידת הייצור שלגביה ניתן; הרשות תקבע את משך החיים ההנדסי של יחידת ייצור כאמור.

אתי בנדלר: יש הערות לזה.

עמית קריספין: לגבי פסקה (7), בעצם זה מדבר על התחנות שנשארות בחברת החשמל.

עמית קריספין: יש לנו פה שתי הערות.

עמית קריספין: ההערה הראשונה זה שכתוב שהרשות תקבע את משך החיים ההנדסי של יחידת הייצור כאמור, אנחנו רוצים שיתבסס על בסיס שיקומים הנדסיים כלכליים וסביבתיים.

עמית קריספין: ההערה השנייה נובעת מהעובדה שיחידות הייצור, מתי שהוא הרשות תקבע שנגמרו החיים שלהן, באותו מועד חברת החשמל לא יכולה להקים תחנות חדשות בגלל החוק ולכן אנחנו רוצים שיתווסף שבמועד הזה חברת החשמל תמכור את האתרים האלה.

איתן כבל: תודה.

איתן כבל: תיכף אנחנו נשאל את מפרט הבקשות.

איתן כבל: אודי אדירי.

אודי אדירי: מבחינת אורך החיים ההנדסי, המושג אורך חיים הנדסי הוא מושג שהולך לעולם הטכני והרשות היא זו שמוסמכת לקבוע אותו ולא, למשל, חברת החשמל.

אודי אדירי: זה המטרה שכתובה כאן קביעת הרשות.

אודי אדירי: להכניס כל מיני פרמטרים, למשל להכניס פרמטר כלכלי לאורך חיים הנדסי, אני חושב שזו כמעט סתירה ולכן צריך להשאיר את זה לשיקול הרשות.

איתן כבל: נכון.

אודי אדירי: לגבי מכירת האתרים, מאוד ברור מה הרפורמה כוללת ומה היא לא כוללת, היא לא כוללת מחויבות של החברה למכור את כל האתרים - - -

איתן כבל: נכון, בוא לא נפתח, אנחנו דנו בזה ארוכות, אני רוצה להזכיר לאדוני, והיה ויכוח לא קטן בעניין הזה.

רועי פולקמן: בנוסח שמונח לפנינו, אתמול דיברנו על האופציה לעשות את הארכות - - -

קריאה: לא כאן, זה בסעיף הבא.

אפרת נחלון: בגלל שהקריאו את (ג) אז לא הזכרתי את זה.

רועי פולקמן: כי זה לא פה, הנוסח של זה, זה הנוסח הישן.

אפרת נחלון: נכון, אנחנו הצגנו את הבקשות של הממשלה לגבי הסעיפים הקטנים ונכון, יש פה בשתי ההארכות, השלישית באישור ועדה והרביעית - - -

רועי פולקמן: הצבענו על זה.

אפרת נחלון: הצבעתם.

רועי פולקמן: אבל הייתה בקשה לעשות תיקון, לתת לג'וקר עוד שתי הארכות.

אפרת נחלון: לא מכירה את זה.

רועי פולקמן: לא מכירה?

רועי פולקמן: איתן, עוד שתי הארכות - - -

אודי אדירי: מניית זהב.

קריאה: ג'וקר אחד שהוא תלת ראשי.

אודי אדירי: שלושה ג'וקרים במקום אחד.

רועי פולקמן: אודי ביקש.

איתן כבל: לא נראה לי שהוא מתעקש.

אודי אדירי: לא, זה חשוב.

אודי אדירי: אני חושב שזה ימנע מבוכות מיותרות.

אודי אדירי: אם תחנה אחת נתקעה ב - - -

איתן כבל: אוקיי, תיכף נראה, בסדר.

רעות רבי: רק למען הסדר הטוב, אני רוצה להדגיש שיש יחידות שאורך החיים שלהם מבחינת פליטות מזהמים לאוויר מוגבלות.

רעות רבי: מדובר ביחידות קיטוריות בשני אתרים, אלה דברים שרשות החשמל מודעת להם, אבל כשהם יימכרו, גם אם אורך החיים ההנדסי שלהן עוד מאפשר המשך חיים יש מגבלות של אי המשך מטעמים של זיהום אוויר.

איתן כבל: אוקיי, תודה, גברתי.

איתן כבל: תודה על ההבהרה.

איתן כבל: אני יכול להצביע, גברתי?

אתי בנדלר: כן, ההצבעה היא על סעיף קטן (ב), הרישא ופסקה (1) וכן פסקה (7).

איתן כבל: מי בעד?

איתן כבל: תודה רבה, אושר.

איתן כבל: בעד – רוב

איתן כבל: נמנעים – אין סעיף 19 להצעת החוק (ב) הרישא, פסקה (1) ו-(7) – אושרו.

איתן כבל: הלאה.

אתי בנדלר: עכשיו את אומרת שצריכים לחזור לסעיף קטן (א) שזה סעיף ההגדרות.

אפרת נחלון: הקראנו אותו.

אתי בנדלר: אז אפשר להצביע עליו, אם אין הערות.

אתי בנדלר: סעיף קטן (א), הגדרות לסעיף 60א.

איתן כבל: "חברת ניהול המערכות בע"מ" – החברה הממשלתית שהוקמה מכוח החלטת הממשלה מס' 3704 מיום כ"ז בסיוון התשס"ח (30 ביוני 2008); "יחידת ייצור" – כהגדרתה בסעיף 6א(ב); "רישיונות" – כל אלה, ובלבד שהיו בתוקף ביום פרסומו של תיקון מס' 16: (1) "הרישיונות" כהגדרתם בסעיף 60(ד4)(1); (2) הרישיונות שניתנו לחברת החשמל לפי הוראות סעיף 60(ד5).

איתן כבל: הצבעה

איתן כבל: נגד – מיעוט

איתן כבל: סעיף 19 להצעת החוק (א) – אושר.

אפרת נחלון: אנחנו מגיעים עכשיו לפסקה (ו), אנחנו עדיין בתוך סעיף 60א רבתי, אנחנו בפסקה - - -

איתן כבל: רק תאמרי לי, ברשותך, מה עוד נותר לנו.

אפרת נחלון: את פסקה (ו) ואת התיקון העקיף לחוק משק הגז הטבעי.

אתי בנדלר: סעיף קטן (ו), את מתכוונת?

איתן כבל: שמבקשים להוריד?

אפרת נחלון: יש שם מספר דברים ש - - -

אתי בנדלר: (ד) ו-(ה) גם לא הוצבע?

אפרת נחלון: על כל (ו) לא הצביעו.

אתי בנדלר: לא, סעיפים קטנים.

מיכאל מקייה: (ד) ו-(ה) לא הצבעתם.

אתי בנדלר: רק (ג) הוצבע?

איתן כבל: אז קדימה, למען הסר ספק.

אפרת נחלון: רוצים שאקריא?

אתי בנדלר: כן, תקריאי את זה מהר.

איתן כבל: נמסרה חזקה ביחידות הייצור המנויות בסעיף קטן (ב)(2) עד (6) לפני מועד תום תוקף הרישיון החל לגביהן כאמור באותו סעיף קטן, לרבות תקופות ההארכה, יפקע תוקף - - -

קריאה: רגע, (ג) הצבעתם עכשיו?

איתן כבל: זה הנוסח הישן.

איתן כבל: אז תנו לי את הנוסח ה - - -

קריאה: כבודו, לא הבנו מה קרה ב-(ג).

איתן כבל: אנחנו פשוט עוד לא הקראנו, לא אישרנו - - - אנחנו מצביעים עכשיו על מה שלא - - -

קריאה: חוסר הבנה.

אתי בנדלר: הוקרא, אבל לא הוצבע.

איתן כבל: אין פה שום שינוי ממה שהיה.

איתן כבל: ההוראות לפי חוק זה יחולו לגבי הרישיונות בתקופת הארכת תוקף הרישיונות לפי סעיפים קטנים (ב) עד (ד).

לעסוק באלה: תפעול ותחזוקה של יחידות הייצור המנויות בסעיף קטן (ב)(2) עד (6), עד תום תקופת תוקף הרישיון החלה לגביהן לפי אותו סעיף קטן וסעיפים קטנים (ג) ו-(ד), וכן השאלת עובדים לבעל רישיון ייצור שרכש מחברת החשמל יחידות ייצור כאמור, למשך חמש שנים ממועד מסירת ההחזקה ביחידות הייצור לבעל הרישיון;

אתי בנדלר: בזה היא רשאית לעסוק, שיהיה ברור.

אתי בנדלר: ה'וכן' הוא לא על המשך של ה'למעט'.

אפרת נחלון: הקמת הסולקנים זה לא ההמשך של ה'למעט' זה המשך של הדברים שהיא יכולה לעסוק בהם.

איתן כבל: נכון.

יעל נבו: כבוד היושב ראש, לי יש הערות לסעיף הקטן הזה, השאלה אם נחזור לזה אחר כך.

איתן כבל: כן, תני לי רק לסיים, ברשותך, להקריא.

איתן כבל: עד לאן אני צריך להקריא?

אתי בנדלר: זה די ארוך.

איתן כבל: אוקיי, בסדר.

איתן כבל: פעולות תכנון לפי חוק התכנון ותכנון הנדסי הדרוש לצורך כך לגבי האתרים המנויים בסעיף קטן (ב)(2) עד (6), והכול בכפוף לתכנית פיתוח לייצור והשנאה שאושרה לפי סעיף 19 או תכנית פיתוח למערכת ההולכה וההשנאה שאושרה לפי סעיף 20 לתיקון מס' 16, ולהנחיות המשרד;

אפרת נחלון: בלי (ה) ובלי (ו), יש את פסקה (2) שצריך לקרוא.

אתי בנדלר: מה זאת אומרת בלי (ה) ובלי (ו), אתם חוזרים בכם?

אמיר רשף: כן, אנחנו מבקשים לא להעלות את (ה) ולא את (ו).

אפרת נחלון: וצריך להמשיך ולקרוא הלאה.

איתן כבל: אוקיי.

איתן כבל: הערות?

איתן כבל: ברשותך, יעל.

אתי בנדלר: רגע, אפשר לגמור לקרוא את זה.

איתן כבל: אם ככה, אני אמשיך.

איתן כבל: על אף האמור בסעיפים 6(ז)(3) ו-13(א), רשאית הרשות, באישור השר, לתת רישיונות ייצור לחברה בת כאמור בסעיף קטן (ו)(2) לגבי שתי יחידות הייצור האמורות באותו סעיף קטן.

איתן כבל: "

אתי בנדלר: נעצור את זה כאן.

איתן כבל: רצית, יעל, הערה.

יעל נבו: כן, אני רציתי להתייחס לסעיף קטן (ו)(1)(ב), הסעיף שמתחיל במילים 'תפעול ותחזוקה של יחידות הייצור המנויות בסעיף קטן (ב)(7)'.

אתי בנדלר: שבו יש תוספת באדום, ב'עקוב אחרי שינויים' בעמוד 5.

רועי פולקמן: 'וכן הקמת סולקנים'.

יעל נבו: כן, בסעיף הזה.

יעל נבו: אז ראשית בשורה הרביעית, אחרי המילים 'פעולות תכנון', אני רוצה להוסיף 'פעולות תכנון וביצוען', מפני שאנחנו רשאים לעסוק לא רק בתכנון של אותם דברים אלא גם לבצע את מה שתכננו ואושר לנו לפי חוק התכנון ההנדסי.

יעל נבו: לאחר מכן, בהמשך, אחרי ההחרגה של פעולות תכנון ותכנון הנדסי שמטרתן הקמה או שחלוף, להבהיר שמדובר בהקמה או שחלוף של יחידות ייצור.

יעל נבו: לאחר מכן, בתוספת, לכתוב 'וכן תותר הקמת סולקנים', שזה גם מה שגברתי העירה, הוא בא אחרי ההחרגה אז עשוי להשתמע מזה שזה אסור לנו, צריך להבהיר שהתוספת הזו היא מה שמותר לנו.

אתי בנדלר: לכן אני שאלתי כדי לבחון את זה בשלב הנוסח.

יעל נבו: וגם בתוספת מדובר על פעולות תכנון לפי חוק התכנון.

יעל נבו: זה צריך להיות פעולות תכנון וביצוען לפי חוק התכנון.

אפרת נחלון: אני רק מציעה, אתי, 'וכן היא רשאית לבצע הקמת סולקנים', כי 'תותר' זה נשמע שצריך לעשות עוד התרה של מישהו.

יעל נבו: אוקיי.

איתן כבל: כן, אדוני, בבקשה.

אודי אדירי: רק להסביר את התיקון שהכנסנו כאן, הסולקנים זה בעצם פרויקטים שהוחלט עליהם לפני מספר שנים, הם נמצאים בביצוע מתקדם ומטרתם הפחתת הפליטות המזהמות של התחנות הפחמיות.

איתן כבל: נכון, זה עניין שהוא סביבתי מן המדרגה העליונה.

אתי בנדלר: וליתר ההערות שביקשה להוסיף?

אפרת נחלון: לומר 'פעולות תכנון וביצוען', מבחינתנו אין בעיה, זה אינהרנטי למילים תכנון ותחזוקה.

איתן כבל: אפרת, זה בסדר גמור, אין כאן שום בעיה.

איתן כבל: כן, אדוני.

עמית קריספין: אנחנו מבקשים להוסיף במשפט האחרון ואחרי המילה 'והכול', אז שיהיה כתוב 'והכול מבלי שיהיה בכך כדי לשנות את הספק התחנות, נצילותן או אורך החיים ההנדסי שלהן' ומתחבר להמשך.

עמית קריספין: הכוונה פה להבהיר ששומרים על הקיים, לא עכשיו מבצעים איזה שהיא פעולה שתוגדר כפעולת תכנון ותחזוקה ופתאום תהפוך את היחידה מיחידה של 200 מגוואט ליחידה של 400 או מנצילות של 20% לנצילות של 80%.

אתי בנדלר: אתה יכול לחזור שוב על ההצעה שלך?

עמית קריספין: אחרי המילה 'והכול' יהיה 'מבלי שיהיה בכך כדי לשנות את הספק התחנות, נצילותן או אורך החיים ההנדסי שלהן'.

אפרת נחלון: אתה רוצה להוסיף את זה על כל הסעיף הקטן?

עמית קריספין: כן.

קריאה: אודי, זה מיותר.

דרורה ליפשיץ: זה מיותר מכיוון שממילא הפעולות האלה הן רק באישור הרשות והשר.

אודי אדירי: אני חושב שרצינו להביא משהו דומה בבוקר והייתה פה מהומת אלוהים.

איתן כבל: חברים יקרים, אנחנו לא עוסקים עכשיו בפושים חדשים מסוג אחר.

עמית קריספין: זה לא פושים.

איתן כבל: הבנתי, אם אדוני לא הבין, כבר היה צריך להבין את הבדיחות - - -

אודי אדירי: אנחנו הצענו הבוקר סעיף מצמצם.

איתן כבל: כבר אדוני, בעיקר כשהוא יושב על יד הפוּּשר.

איתן כבל: ברשותכם, אנחנו לא נפתח, איך אומרים?

איתן כבל: בדרך אחרת את העניין.

איתן כבל: ברשותכם.

איתן כבל: אני יכול להצביע עם התיקונים, חברותיי וחבריי?

אתי בנדלר: עם התיקונים שהוצעו על ידי - - -

איתן כבל: על ידי יעל.

אתי בנדלר: 'וכן תותר הקמת סולקנים' ואפשרות ביצוע.

יעל נבו: לא 'תותר', 'תהיה רשאית לבצע'.

איתן כבל: כן, היא דייקה את זה.

איתן כבל: כן, מאיר.

מאיר רובין: יש כאן איזה שהיא פרצה שאם באמת לפעמים צריך לעשות פעולות תחזוקה, היה משל יווני עתיק על ספינה שקיבלה פטור ממסים ואז מישהו החליף בה חלק, כל פעם חלק אחד, ואחר כך התברר שכל פעם שהחליפו חלק בנו - - -

איתן כבל: מאיר, מאיר.

מאיר רובין: בקיצור, אפשר להחליף תחנת כוח, חלק אחרי חלק אחרי חלק ולהגיע לתחנה חדשה.

איתן כבל: מאיר, יקירי, תגיד לי, מה, אנחנו עכשיו בתכנית בערוץ ההיסטוריה?

איתן כבל: אלה שמתקנים את המכוניות?

מאיר רובין: כן, כן, אם רק היית רואה מה חברת החשמל - - -

איתן כבל: בחיאת דינאק.

איתן כבל: תסלח לי, תרשה לי, באמת, יש כאן נקודה מרכזית שהיא מכירת חמש היחידות, ממה נפשך?

איתן כבל: אם אדוני צודק אז כולנו חבורה של אנשים שלא הבנו כלום והכול פה מעשה רמייה.

איתן כבל: דהיינו נקודת הבסיס שיש לנו כאן צורך והמרכיב המרכזי של כל הרפורמה, מבחינת מערכת היחסים המתקיימת בין העובדים לבין הרפורמה, זו מכירתן.

איתן כבל: אם הם מייצרים מצג שווא, על ידי החלפת ברגים, יהיה עכשיו תפקיד חדש, תוסיפו את זה, מהמפוטרים תחזירו מישהו, שהוא יהיה אחראי כל הזמן על החלפת ברגים כדי להאריך את החיים.

איתן כבל: וזה לא, כי הם גם מבינים את זה, גם הוועד, גם יושב ראש הוועד, גם ההנהלה, גם המדינה, שיש איזה שהוא שלב שאם זה לא עומד בתנאים האלה העסק מת, הוא לא יתקדם.

מאיר רובין: אז פשוט לכתוב את זה בחוק, זה הכול.

איתן כבל: מאיר, עשה לי טובה.

איתן כבל: אני מזכיר לך את מה שכבר אמרתי בפעם הקודמת, אתה חונן לאדם דעת ומלמד לאנוש בינה.

איתן כבל: הרי ברור לך, אני גם לא אגזול את מטה לחמך או את מי שיבוא בעקבותיך, בטח עד אז כבר תהיה בכנסת, בינתיים אתה פה מתאמן, רץ על הקווים בדיונים פה, ואתה ראוי, דרך אגב, באמת - - -

איילת נחמיאס ורבין: יאללה.

איתן כבל: אני אומר את זה, ראוי ומתאים.

איילת נחמיאס ורבין: מאיר, הכול בפרוטוקול.

איתן כבל: אומר לך את זה בצורה מפורשת, רק תחפש בית עכשיו.

איתן כבל: אני מעלה להצבעה את הסעיפים - - -

עמית קריספין: זה סעיף אחר.

איתן כבל: נשמה, כפרה עליך, כל רגע אנחנו נירדם קצת ואתה תעלה עוד משהו?

עמית קריספין: לא, יש עוד סעיף אחד, סעיף (ו)(2).

איתן כבל: זה משהו שהקראתי?

עמית קריספין: כן, (ו)(2).

קריאה: אנחנו התייחסנו לזה אתמול בערב.

עמית קריספין: (ו)(2) מדבר על שתי התחנות החדשות שחברת החשמל הולכת להקים.

עמית קריספין: לפי החלטת הממשלה שתי התחנות האלה צריכות להיות מוגבלות בהספק של 1,200 מגוואט והן צריכות להיות גם בסדר, שהראשונה מוקמת מיידית והשנייה רק אחרי שמכרו אתר אחד.

עמית קריספין: אנחנו רוצים את ההגבלה הזאת של ה-1,200 מגוואט, שתהיה ברורה, שלא יהיה מצב שה-1,200 יהיו פתאום 1,500.

אפרת נחלון: קודם כל זה לא 1,200, זה 1,200 פלוס 5%.

עמית קריספין: מקובל עלינו.

אפרת נחלון: דבר שני, אנחנו לא חושבים שצריך לעגן את זה בחוק, יש את החלטת הממשלה, הירידה לרמה של מגוואטים - - -

איתן כבל: אני רוצה להזכיר לך שהיו פה עוד כמה דברים שרצו חברת החשמל להכניס לחוק ואני לא הסכמתי.

איתן כבל: אוקיי?

איתן כבל: אז תודה, זה נשאר כמו שזה.

איתן כבל: ניסיון לא כל כך, ניסיון יפה.

עמית קריספין: אנחנו בעיקר מנסים, אדוני היושב ראש.

איתן כבל: תודה רבה.

איתן כבל: אני מעלה להצבעה את כל הסעיפים שהוקראו.

אתי בנדלר: את הוראות סעיפים קטנים (ד) עד (ז).

איתן כבל: מי בעד?

איתן כבל: ירים את ידו.

איתן כבל: תודה רבה.

אתי בנדלר: עם התיקונים.

איתן כבל: עם התיקונים בוודאי.

איתן כבל: אושר.

איתן כבל: בעד – רוב

איתן כבל: נמנעים – אין סעיף 19 להצעת החוק (ד) עד (ז), בכפוף לתיקונים בדיון – אושר.

איתן כבל: הלאה.

איתן כבל: מה עוד נותר לנו?

אתי בנדלר: יש את סעיף קטן (ח) וסעיף קטן (ט).

אתי בנדלר: סעיף קטן (ח) הוצבע, נדמה לי שהוא הוצבע כבר אתמול, על דיווחי השר.

איתן כבל: כן.

אתי בנדלר: לא, לא הצבענו, כי אני ביקשתי שהם יעיינו בנוסח לפני שהוועדה תצביע.

איתן כבל: נכון, גברתי צודקת.

שולי מועלם-רפאלי: שאמרנו שגם ב-31 בינואר הקרוב יהיה דיווח על אותן - - -

איתן כבל: אודי אדירי הציע.

אתי בנדלר: לא היו הערות.

אתי בנדלר: זה דבר אחד.

אתי בנדלר: ודבר שני, בסעיף קטן (ט) המוצע, מוצע כאן שבמסגרת הדיווח לפי פסקה (ח) שהיא אחת לשנה כאמור, ידווח השר או מנכ"ל המשרד אודות פרסום הסדרות הרשות הנוגעות לסעיף 60א.

אתי בנדלר: זו הייתה בקשה של אחד מחברי הכנסת, סליחה שאני לא זוכרת של מי.

שולי מועלם-רפאלי: רועי.

אתי בנדלר: שלך?

אתי בנדלר: הדיווחים על ההסדרות.

רועי פולקמן: כן.

אתי בנדלר: לפי סעיף 60א.

אתי בנדלר: אלא שמה שמוצע כאן על ידי הממשלה זה שהדיווחים יימסרו במסגרת הדיווחים של השר או של המנכ"ל.

אתי בנדלר: אגב זה דיווחי שר, אמרנו, לא דיווחי מנכ"ל.

אתי בנדלר: אני שאלתי, כתבתי כדי לשאול ואז נדמה לי שהונחיתי שזה יהיה השר.

אתי בנדלר: לי אין בעיה, מה שאת רוצה.

אפרת נחלון: אוקיי.

אפרת נחלון: גם לנו לא - - -

אתי בנדלר: אז השר ידווח.

אתי בנדלר: הדיווחים האלה הם, כאמור, אחת לשנה.

אתי בנדלר: אתה ביקשת דיווחים על ההסדרה, אם איני זוכרת - - -

רועי פולקמן: שלושה חודשים.

אתי בנדלר: שלושה חודשים ואחר כך שישה חודשים.

רועי פולקמן: נכון.

אתי בנדלר: ולכן זה לא יכול להיות במסגרת ה - - -

אודי אדירי: לכן הצעתי שאנחנו נכניס את הדיווח הראשון כבר בינואר 19', על מנת שזה יהיה בסמוך ל - - -

אתי בנדלר: אבל אז, בהתאם לנוסח המוצע לגבי דיווחים לוועדת הכלכלה, הדיווח הבא יהיה רק ב-31 בינואר 2020.

אתי בנדלר: אני מפנה את תשומת הלב.

אתי בנדלר: חבר הכנסת פולקמן ביקש מדי שישה חודשים.

רועי פולקמן: כן.

רועי פולקמן: הבקשה שלי הייתה שעד שהמכירה תושלם, לפחות לעניין הרגולציה של רשות החשמל, עוד פעם, אנחנו לא עושים פיקוח פרלמנטרי, אנחנו רוצים שקיפות, כי זה הליך מרכזי.

איתן כבל: חבל על הזמן, זה כבר נראה לי - - -

רועי פולקמן: תן לפחות לעניין הרגולציה, שידווחו לוועדה.

איתן כבל: זה טורח ציבור.

אפרת נחלון: אנחנו חשבנו שמתאים שהשר ידווח ל - - -

אמיר רשף: במסגרת הדיווחים השנתיים האלה יהיה לך דיווח אחד בינואר 19', המכירה של התחנה הראשונה זה בדצמבר 19', אז יש לך דיווח לפני ולפני התחנה השנייה יהיה לך כבר עוד דיווח, זה של ינואר 20'.

רועי פולקמן: אתם אומרים שזה יהיה בינואר הקרוב ואז כל שנה.

איתן כבל: תעביר את זה, עזוב, זה בסדר.

יעל נבו: אדוני, רק למען הבהירות, סליחה שאני חוזרת אחורה, אמרתם סעיף (ב) עם התיקונים, רק שיהיה ברור איזה תיקונים, זה המילה 'ביצוען' בשני מקומות, ההוספה של - - -

איתן כבל: אם אנחנו נתנהג שאנחנו לא סומכים עלייך כמו ש - - -

יעל נבו: לא, כי אני באמת - - - המילה 'ביצוען' בשני מקומות בסעיף הזה, 'של יחידות הייצור'.

אתי בנדלר: לא, יש לי במקום אחד בלבד.

יעל נבו: אז הנה, בבקשה, אדוני.

איתן כבל: היא אמרה בשני מקומות, תכנון וביצוע.

יעל נבו: אפשר לגשת?

איתן כבל: אמרנו כבר, אני זוכר, את אמרת את זה.

יעל נבו: ו'של יחידות הייצור', אחרי המילה 'שחלוף', ו'רשאית לבצע' לפני התוספת לגבי הסולקנים.

אתי בנדלר: זה אכן תוקן.

יעל נבו: ורק להגיד שכשאומרים התיקונים זה ללא ההערות של עורך דין קריספין.

איתן כבל: גברתי, תודה, די, נו, בחייכם.

אתי בנדלר: ברור שלא.

אתי בנדלר: ואני רוצה שוב להבהיר, הנוסח הסופי אף פעם לא תואם את הנוסח שאושר בוועדה כי הוא עובר עוד תהליכים, תהליכי בישול, ולכן אני לא מבטיחה שזה יופיע בדיוק כמו שאת ביקשת.

איתן כבל: אוקיי, תודה.

אתי בנדלר: חבר הכנסת פולקמן, אתה מסכים שהדיווחים יהיו - - -

רועי פולקמן: כן.

אתי בנדלר: אז דיווחי השר לוועדת הכלכלה יהיו בהתאם למה שהוצע אתמול ולהוסיף לכך שבמסגרת הדיווחים האלה השר ידווח גם אודות פרסום הסדרות הרשות הנוגעות לסעיף 60.

אתי בנדלר: הוראה נוספת, שדיווח ראשון יימסר עד ה-31 בינואר 2019.

איתן כבל: אוקיי, אני מעלה להצבעה.

איתן כבל: אנחנו דנו בזה אתמול בהרחבה, הקראנו ועכשיו רק ביקשנו שהם יאשרו את הניסוח.

איתן כבל: מי בעד? ירים את ידו.

איתן כבל: תודה, אושר.

איתן כבל: בעד – רוב

איתן כבל: נמנעים – אין

איתן כבל: מה עוד?

אפרת נחלון: סעיף 24.

אפרת נחלון: אנחנו מבקשים להוסיף תיקון עקיף לחוק משק הגז הטבעי.

אפרת נחלון: דיברנו על זה אתמול, עכשיו יש בפניכם נוסח.

אפרת נחלון: אנחנו נקריא אותו עם טוויסט קטן.

איתן כבל: זה עם הפוש?

שולי מועלם-רפאלי: לא, הפוש ירד, לא?

איתן כבל: אני רק, דרך אגב, רוצה להגיד את זה, אל"ף, דווח לאחר, זו נקודה אחת.

איתן כבל: נקודה שנייה, אני רק רוצה שתדע, עכשיו ברצינות, אני אגיד לך למה אני כעסתי.

איתן כבל: אתה יכול להגיד מה שאתה רוצה, אני אפילו לא ידעתי שבכלל עניין כזה מונח לפתחי.

מאיר רובין: זו הבעיה.

איתן כבל: מאיר, תסלח לי, אני קובע פה.

איתן כבל: אני לא יכול לקרוא משהו עליי שאני אפילו לא יודע שהוא קיים.

איתן כבל: זה הדבר.

אודי אדירי: בגלל שהוזכרנו, רק אני אגיד לפרוטוקול.

איתן כבל: אודי, תן לי להגיד מילה, ברשותך.

איתן כבל: אדוני רוצה להחליף אותי?

איתן כבל: רוצה לעבור פריימריז עכשיו?

איתן כבל: נעשה פריימריז מהיר.

איתן כבל: אוקיי, אז שנייה.

אודי אדירי: צריך מקום גבוה אצלם, זה לא פשוט.

איתן כבל: מה שאני מנסה להגיד, עכשיו ברצינות, בכללי המשחק שאנחנו פועלים בתוכם, דרך אגב, אין סרט שהייתי מסכים לקבל את ההצעה כפי ש - - -

אודי אדירי: אני רוצה להגיד בכל זאת.

אודי אדירי: בגלל שהיו לי גם שיחות עם הצרכנים הפרטיים פה בחוץ.

אודי אדירי: ההצעה הזאת, ויעידו על זה פה גם היצרנים הפרטיים, היא לא הצעה שהייתה מגדילה בשום דבר את יכולת הייצור של חברת החשמל.

אודי אדירי: היא הצעה מבהירה שאנחנו חשבנו שיש בה כדי לצייר את הקווים באופן ברור.

אודי אדירי: מכיוון שעלו פה טענות שזה יותר מדי להביא ביום האחרון וצריך לשקול את זה, להערכתנו היא לא נחוצה ולא נדרשת לצורך הסבת התחנות ואני חושב שלאחר שקראו אותה לעומק כולם הבינו שלא היה בה שום כדי להגדיל את היכולת של חברת החשמל - - -

איתן כבל: תודה לך, אודי, הבהרנו את העניין.

אתי בנדלר: אני יכולה לומר שאני בכלל לא קראתי אותה, לא רק לעומק, ויכול להיות שכן יש בה - - -

איתן כבל: לא חשוב, זה לא לעניין, אתי.

יעל כהן-פארן: אבל, אודי, בסמכות

יעל כהן-פארן: כם היום ל - -

איתן כבל: אני לא פותח.

יעל כהן-פארן: - - גם אם זה לא כתוב בחוק?

אודי אדירי: להבנתי כן.

אודי אדירי: זה היה מצמצם ולא מרחיב, זה היה לצמצם ולא להרחיב.

איתן כבל: חברות וחברים, אודי, כל העניין הוא שאם ייווצר מצב שבו אנחנו רוצים תוך כדי תנועה כן לעבור לאנרגיה יותר נקייה זה יתאפשר מבלי שזה פוגע ביעדים שהצבנו לעצמנו.

אודי אדירי: להבנת כל היועצים המשפטיים שלנו שזה אפשרי.

איתן כבל: בוודאי, הבהרתי את זה.

שי באב"ד: כל המטרה פה הייתה, וחשוב לציין, כי פשוט קראנו אחרת - - -

איתן כבל: טוב, תודה.

שי באב"ד: רגע, מילה.

איתן כבל: חאלס, תן לנו להתקדם.

איתן כבל: אתה חזרת מסלובניה.

שי באב"ד: מה קרה?

שי באב"ד: מתי באת שלושה ימים, שנתיים לא - - -

איתן כבל: אני רוצה לסיים.

שי באב"ד: יאללה.

איתן כבל: תודה.

אפרת נחלון: אני אקריא את סעיף 24.

אפרת נחלון: "7.

אפרת נחלון: מבעל רישיון לניהול המערכת לפי חוק משק החשמל לשווק גז טבעי לצורך מילוי תנאי רישיונו.

אפרת נחלון: " פה אנחנו מבקשים להוסיף על הנוסח ששלחנו לוועדה, 'בהתאם לכללים שתקבע הרשות'.

אפרת נחלון: הרשות פה, הכוונה לרשות הגז הטבעי, בתיקון עקיף לחוק משק הגז הטבעי.

אפרת נחלון: שוב אני מזכירה, בעיקרון לפי סעיף 4 לחוק משק הגז הטבעי, ספק חשמל, שזה בעל רישיון ספק שירות חיוני, לא יכול לשווק גז.

אפרת נחלון: כדי שבעל רישיון לניהול המערכת יוכל למלא את התפקיד שלו שמתייחס לדלקים המשקיים, אנחנו רוצים לאפשר לו את זה, אנחנו רק מחדדים שזה יהיה בהתאם לכללים שתקבע רשות הגז הטבעי.

איתן כבל: אוקיי.

איתן כבל: הערות?

שחר הררי: יש לי שאלה.

שחר הררי: מדובר בסחר בגז?

אפרת נחלון: זה התפקיד של מנהל המערכת להקצות ולמכור לבעלי רישיונות ייצור ולמי שעוסק בייצור, אבל פטור מרישיון, גז טבעי שהוא צריך.

שחר הררי: אני לא מתנגד, רק להבין.

דרורה ליפשיץ: בהתאם לתפקידים.

איתן כבל: זה תפקיד שדיברנו עליו.

איתן כבל: חברים, הוא רק רצה להבין, שחר רצה להבין, זה הכול.

איתן כבל: אני מעלה להצבעה את התוספת הזו.

איתן כבל: מי בעד?

איתן כבל: ירים את ידו.

איתן כבל: תודה אושר.

איתן כבל: בעד – רוב

איתן כבל: נמנעים – אין סעיף 24 להצעת החוק – אושר.

איתן כבל: מה נשאר לנו?

אתי בנדלר: שני דברים, אדוני, אם אינני טועה שאינם קשורים כרגע לאישור החוק.

אתי בנדלר: אחת, אתה ביקשת אתמול מאודי אדירי לתת הסברים על נושא העלויות, השפעתם על התעריפים, מדוע בחרו להטמיע את העלויות בתעריפים.

אתי בנדלר: ודבר שני, בהתאם להנחיות היועץ המשפטי לכנסת והנחיות היועץ המשפטי לממשלה, כפי שהועברו לכל הוועדות, אני מבקשת את התייחסות הממשלה לנושא של החלת החוק ביהודה ושומרון.

אודי אדירי: רק שאלה קטנה לגבי החוק עצמו, אדוני היושב ראש, להוסיף עוד שתי הארכות אפשריות לתחנות בבאלק כללי, אתה רואה עם זה בעיה?

איתן כבל: אני מוכן להוסיף רק אחת.

אתי בנדלר: רגע, אתה רוצה שינוי עכשיו?

איילת נחמיאס ורבין: לא, איתן, לא ב - - - עוד הארכה - - -

איתן כבל: שנייה, ברשותך.

אתי בנדלר: זה יהיה יותר מארבע - - -

אודי אדירי: הכול הכול.

אתי בנדלר: למה?

אתי בנדלר: יש שתיים, פלוס אחת, פלוס אחת כללי לגבי כולן.

אודי אדירי: אני חושב שכדאי שיהיו שניים כלליים.

איתן כבל: אני עוצר את זה לרגע, אודי, כי תבין, זה עוד חצי שעה וזה עוד זה, אני לא רוצה להתעסק עם זה.

אודי אדירי: טוב.

איתן כבל: ברשות

איתן כבל: כם, אני רק רוצה למסור הודעה.

איתן כבל: אני רוצה להגיד את זה ככה, מרכז השלטון המקומי, פורום ה-15, מודיע לי בהתרגשות שהוא יורד מבקשתו לתקן את הצעת החוק, אז באמת תמסור לאיתן ולכל העוסקים במלאכה שאנחנו מודים להם.

רועי פולקמן: אבל למה?

איתן כבל: הוא ביקש שוועדת הכלכלה תדון בנפרד במושב הבא של הכנסת על קידום פיילוט להקמת מיקרו גריד שכונתי במספר ערים בישראל במטרה לבחון את ההיתכנות של הרעיון החדשני הזה ואני נענה לבקשה בשים לוח הזמנים והעבודות שמונחות לפנינו וכך הבאנו את כולם בשלום אל חוף מבטחים.

איתן כבל: חשוב שהדברים האלה ייאמרו לפרוטוקול.

איתן כבל: בכל מקרה אני רוצה שנבין, אני לא באתי לקבוע עמדה בשאלה הזאת, זאת שאלה גדולה מדי, משמעותית מדי, מכדי שהיא תובא ככה בדקה ה-90.

איתן כבל: גם אם דנתם בה 20 שנה קודם, התזמון שלה והדיון שלה לא מאפשר את זה.

דוד צרפתי: אנחנו מבקשים להיות שותפים לדיונים האלה.

איתן כבל: ברור כשמש לאור הירח.

איתן כבל: אדוני יושב ראש ועד חברת החשמל, שלא תהיה לך טעות, תודה.

איתן כבל: אתם תוזמנו לכל הדיונים, בעזרת ה', זה עוד לא בלו"ז.

איתן כבל: רק הודעתי שאני אשקול ברצינות.

איתן כבל: אנחנו נעשה דיון, אל תהיה בלחץ, אחי, לא יפטרו אותך, אתה תידרש עוד כיועץ.

רפי רייש: זה בסדר, אני יכול להגיד לך, זה בהתנדבות.

איתן כבל: בבקשה, אודי.

איתן כבל: סליחה, הדברים שנאמרים כאן הם בעלי משמעות מאוד גדולה, חשוב שהם יהיו חלק בלתי נפרד מתוך הקונטקסט הכללי, אז, בבקשה, אודי.

אודי אדירי: אני אתייחס ולאחר מכן ראש רשות החשמל יוכל להתייחס גם להיבטים התעריפיים.

אודי אדירי: נתחיל ונאמר שהרפורמה במשק החשמל היא רפורמה שהיא מקשה אחת ובתוך המקשה האחת הזאת שהובאה כאן והובאה בתהליכי האישור השונים יש כמובן שינוי מבני נרחב במשק עם הרבה מאוד תועלות כלכליות, גם לחברה, גם למדינה וכמובן למשק החשמל ויש בצדה גם עלויות.

אודי אדירי: עיקר העלויות שנגרמות או שמחוללות בשל הרפורמה הן עלויות בעולם השכר ואני אציין את העלויות המרכזיות שיש כאן בתוך הרפורמה הזו.

אודי אדירי: העלות הראשונה היא עלויות פרישת העובדים.

אודי אדירי: במסגרת הרפורמה הזאת עומדים לעזוב את חברת החשמל בשנים הקרובות, במהלך שנות הרפורמה, כ-2,800 עובדים.

אודי אדירי: עלות הפרישה של העובדים מתייחסת לשני רכיבים עיקריים.

אודי אדירי: האחד זה פיצויים, העובדים שיעזבו את החברה יקבלו פיצויים של כ-120% ופנסיית גישור עד הגעתם לגיל פרישה, כאמור בחוק, גיל 67.

אודי אדירי: העלות הזאת, בגין כל העובדים הפורשים במסגרת הרפורמה, היא עלות של כ-2.7 מיליארד שקלים, עלות מהוונת להיום, של כ-2.7 מיליארד שקלים.

אודי אדירי: זו עלות הפרישה המוקדמת, זה הרכיב הראשון המשמעותי בעלויות.

אודי אדירי: הרכיב השני הוא אותן תוספות או אותן עלויות שכר בגין מה שניתן לעובדים הנותרים בחברה.

אודי אדירי: כפי שהצגנו כאן הרפורמה כוללת גם שינוי מבני נרחב בחברה, העובדה שבגין הרפורמה פורשים מהחברה כמות כל כך גדולה של עובדים היא כמובן משנה את אופי הפעילות והעבודה בחברה, את המעמסה על העובדים, ייסגרו כאן יחידות בחברה, מחוזות, יחידות תפעול, יש כאן שינוי מאוד משמעותי וכמובן, כפי שצוין, יש כאן גם שינויים בתרבות הארגונית של החברה, מה שנקרא גמישות ניהולית, חוזים אישיים, אופן בחירת עובדים חדשים וכיוצא באלה.

אודי אדירי: בגין כל הדברים האלה העובדים בחברה מקבלים תוספת, לא תוספת לשכר, אלא תוספת לפנסיה בהגיעם לגיל גמלאות.

אודי אדירי: התוספת הזאת היא תוספת של 1,250 לאלה שפורשים בשנות הרפורמה, ו-1,700 לאלה שנשארים.

אודי אדירי: כמובן תוספת ברוטו לפנסיה ביום הפרישה.

אודי אדירי: התוספת הזאת, כמובן שרובה לא משולמת לעובדים היום בכלל, אבל העלות המהוונת של הדבר הזה היא עלות של כ-2.8 מיליארד שקלים.

אודי אדירי: מעבר לזה יינתן לעובדי החברה גם מענק חד פעמי, מענק של 30,000 שקלים לעובדים הקבועים, 10,000 שקלים לעובדים הארעיים וזו עלות של כעוד כ-300 מיליון שקלים.

אודי אדירי: יש כאן עוד איזה שהיא תוספת קטנה לעובדים בדירוג מנהלי, תוספת יותר טכנית, אבל גם היא כ-300 מיליון שקלים.

אודי אדירי: עלות נוספת היא עלות פרישה לעובדי החברה שיועברו לאתרים שיימכרו, זה די דומה לתוספת שציינו קודם, אבל זה לאותם 200 עובדים שעוברים לתחנות שנמכרות.

אודי אדירי: סך הכול אנחנו מדברים על סך עלויות השכר שהרפורמה הזאת מחוללת הם כ-6.4 מיליארד שקלים מהוונים.

אודי אדירי: מעבר לזה יש בגין הרפורמה עוד עלות שאנחנו אומדים אותה בכ-700 מיליון שקלים, שהיא בעצם עלות השינוי שהחברה צריכה לעבור, זה עלויות מחשוב, עלויות הקמת יחידת פיקוח על ההולכה, עלויות מהסוג הזה, החברה אומדת אותם היום בכ-700 מיליון שקלים ולכן אפשר לומר שהעלויות הכוללות של הרפורמה הן כשבעה מיליארד שקלים, או 7.1 מיליארד שקלים.

אודי אדירי: אז אלה העלויות.

אודי אדירי: השאלה שהיושב ראש שאל היא מדוע העלויות האלה מוטלות על תעריף החשמל.

אודי אדירי: צריך להבין שכל העלויות הללו כולן הן עלויות שתכליתן קידום הרפורמה במשק החשמל שתכליתה הבלעדית היא קיום ושיפור מטרות בחוק משק החשמל, מטרות של הגברת התחרות, הגברת היעילות, וכולן בסופו של דבר הן גם לרווחת הצרכן ולכן מבחינה משפטית וגם מבחינה מהותית המקור לממן את העלויות האלה הן חוק משק החשמל, שכן הרפורמה משרתת ותכליתה היא לשרת את מטרות החוק.

אודי אדירי: זו רוח החוק, ככה אנחנו מבינים אותו ולכן הן בתוך התעריף.

אודי אדירי: לגבי השאלה כיצד זה ישפיע על התעריף, נגיד כאן אמירה כללית, אבל אני חושב שאולי ראש רשות החשמל, נכון יותר שהוא יתייחס.

אודי אדירי: תרצו אחרי זה השלמות, אני אשלים מה שתרצו.

איתן כבל: נכון.

איתן כבל: אוקיי, תודה.

איתן כבל: בבקשה, אסף אילת.

אסף אילת: אז אני אתייחס לגבי התעריף.

אסף אילת: קודם כל אני אגיד כבר בהתחלה, אנחנו חושבים שצרכן החשמל ייצא מאוד נשכר מהרפורמה הזו, יש לזה בעצם שלושה חלקים.

אסף אילת: חלק אחד זה כל מה שלא קשור לרפורמה, כמו לדוגמה הורדה של המחיר של חוזה הגז או כל תועלת אחרת.

אסף אילת: חשוב להגיד באופן ברור, זה לא חלק מהרפורמה, זה הכול חוזר לציבור במלואו, אין שום מימון של הרפורמה על ידי כל מיני התייעלויות שלא קשורות לרפורמה.

אסף אילת: אז כשחוזה הגז יירד כל הכסף יעבור לציבור וכך בכל ממד אחר.

אסף אילת: הדבר השני זה התעריף של חברת החשמל.

אסף אילת: אז התעריף של חברת החשמל זה עובד ככה שחברת החשמל היא זו שנושאת בכל העלויות של הפיצוי לעובדים וכל העלויות האחרות שאודי דיבר עליהן, כמו הקמה של מרכז פיקוח נפרד והעברה של בניינים והיא מחזירה לעצמה את העלויות האלה דרך החיסכון שהיא צוברת כתוצאה מהרפורמה.

אסף אילת: אז היא היום משלמת ואת כל החיסכון היא מקבלת עד שהיא מחזירה לעצמה את העלות ואז כל החיסכון עובר לצרכן.

אסף אילת: המנגנון הזה בעצם אומר שני דברים, האחד זה שהחברה לא אמורה להרוויח שום דבר כספית באופן ישיר מהצרכנים בהיבט הזה, כי בעצם הצרכנים רק מאפשרים לה לכסות את מה שהיא שילמה ומאותו רגע הכול חוזר לצרכן.

אסף אילת: והדבר השני זה שכל המימון והסיכון הוא על החברה, כי היא זו שמשלמת היום ואם בסוף לא תהיה התייעלות או חיסכון הצרכן לא נותן לה היום כלום, היא זו שאחראית לקבל את הכסף בחזרה.

אסף אילת: אז זה בממד של מה שקשור באופן ספציפי לפיקוח על החברה.

אסף אילת: הממד השלישי זה הממד של השכלול במשק החשמל, זה שאנחנו יודעים להקים תחנות בצורה יותר יעילה, זה שמנהל המערכת העצמאית מתפעל את המשק בצורה יותר יעילה.

אסף אילת: כל הדברים האלה הם דברים שעוברים לצרכן כבר בתקופה הקרובה, אנחנו חושבים שהרפורמה הזאת תייעל את המשק ולכן תוריד עלויות.

שי באב"ד: יש עוד כמה דברים שאני רוצה להתייחס, אדוני.

איתן כבל: בבקשה, אדוני, המנכ"ל שי באב"ד.

שי באב"ד: חשוב מאוד לציין, כי כל פעם זה עלה בשיח, שהטענה אומרת שהעלויות של הרפורמה, כשבעה מיליארד ₪, ממומנים על ידי הציבור ברגע שזה בתעריף החשמל ואני אסביר למה הטענה הזאת היא פשוט לא נכונה ומטעה.

שי באב"ד: אם לא עושים רפורמה ואין רפורמה, מה שקרה ב-30 השנה האחרונות, המצב נשאר כמו שהוא היום ותעריף החשמל לא משתנה והוא לא משתנה, לא עוד שבע שנים, הוא גם לא ישתנה עוד 20 ו-30 שנה כתוצאה מדברים שקשורים לרפורמה, כי אמר אסף ואמר נכון, כל הנושאים האחרים שלא קשורים, כמו מחירי גז ודברים אחרים, בכל מקרה קורים, זה לא קשור לרפורמה וזה יקרה גם אם עושים רפורמה וגם אם לא.

שי באב"ד: אבל אם מקפיאים מצב ולא מבצעים את הרפורמה, כמו שלא ביצעו רפורמה ב-22 השנים האחרונות שהיה את חוק משק החשמל, המשמעות היא שתעריף החשמל יישאר ככה גם עוד 30-20 שנה.

שי באב"ד: כשעושים את הרפורמה תעריף החשמל נשאר ככה לשמונה השנים הקרובות ואחרי שמונה שנים הוא מתחיל לרדת.

שי באב"ד: המשמעות היא שהציבור לא מממן כלום, הציבור בעצם מרוויח אחרי שמונה שנים שתעריף החשמל יורד.

שי באב"ד: זו המשמעות.

שי באב"ד: ככה שהשבעה מיליארד, שהם כאילו נמצאים בעלויות הרפורמה, הם מגולמים מזה שיש רפורמה ויש חיסכון לציבור.

שי באב"ד: אז הציבור לא נהנה מהיום הראשון מהחיסכון, אלא הוא ייהנה שמונה שנים, התעריף לא יזוז, והיה נשאר כאילו לא הייתה רפורמה ואחרי שמונה שנים התעריף מתחיל לרדת בצורה משמעותית.

שי באב"ד: לכן איך שצריך להציג את הדברים, כי ההשוואה היא לא השוואה לאיזה עולם אוטופי אחר, ההשוואה היא לעשות או לא לעשות.

שי באב"ד: זה מה שעומד פה על שולחנה של הכנסת, האם עושים רפורמה או לא עושים רפורמה, אם לא עושים רפורמה, אני אומר פה בצורה חד משמעית, ויצדיקו את זה גם השר וגם אודי או כל גורמי המקצוע האחרים, תעריף החשמל לא יורד, כתוצאה מהנושאים שנמצאים על הרפורמה, גם לא עוד שמונה שנה, גם לא עוד עשר, גם לא עוד 20 וגם לא עוד 30.

שי באב"ד: אם עושים רפורמה, אז תעריף החשמל בהגדרה יורד כתוצאה מהנושאים של הרפורמה תוך שמונה שנים.

אודי אדירי: אני רוצה לתת רק אינדיקציה אחת מספרית כדי שתבינו.

אודי אדירי: ההתייעלות הזאת בחברת החשמל, ההתייעלות הישירה, העובדה שהחברה תתפקד ותיתן את השירות עם פחות עובדים, כשהיא תושלם, העובדים שאמורים לפרוש יפרשו, תחסוך בשנה לחברת החשמל סכום של קרוב למיליארד שקלים.

אודי אדירי: לכן בוודאי שהציבור ייהנה וכפי שאמר יושב ראש הרשות, בחלק מההיבטים כבר היום, מההיבטים שקשורים בהתייעלות בשכר לאחר שהעלויות ישולמו.

שי באב"ד: עוד דבר שחשוב להדגיש בהקשר הזה, צריך להבין שחברת חשמל עוברת גם מטמורפוזה בצורה משמעותית מבחינת ההתייעלות שלה.

שי באב"ד: 25% או 22% מכוח האדם שלה והתקינה שלה יורד, אנחנו יורדים לתקינה של 6,400 איש, זה לא היה המצב וזה לא היה קורה ללא הרפורמה.

שי באב"ד: פעם שנייה, נוצרו 150 חוזים אישיים בדרג הנהלה, ממנהל אגף לסגן מנהל אגף לסמנכ"לים.

שי באב"ד: היום יש כמה, חמישה חוזים אישיים?

עופר בלוך: שמונה.

שי באב"ד: שמונה, המצב משתנה לחלוטין.

שי באב"ד: בנוסף יוגדר הסכם שכר חדש בתוך חברת חשמל, כך שהדבר הזה משנה לגמרי את צורת ההתנהלות של חברת החשמל.

שי באב"ד: נקודה נוספת שלא עלתה פה, שהציבור ייהנה ממנה, זה השקעה ברשת ההולכה.

שי באב"ד: רשת ההולכה ורשת החלוקה לא עברו השקעות בשנים האחרונות, בתוך התכנית עצמה יש גילום של שלושה מיליארד שקלים בשנה להשקעות ברשת ההולכה והחלוקה, זה כמעט פי שלושה ממה שנעשה עד היום.

שי באב"ד: מזה הציבור ייהנה.

שי באב"ד: הרי כל פעם שיש שלג הכי קטן יש הפסקת חשמל הכי קטנה, כל הציבור מתלונן על זה.

אודי אדירי: זה קריטי למתחדשות.

שי באב"ד: בדיוק, זה גם קריטי למתחדשות.

שי באב"ד: אז זו הנקודה השנייה שהיא מאוד מאוד חשובה.

שי באב"ד: והנקודה השלישית, בעיניי, שהיא לא פחות חשובה, שהיא בפעם הראשונה מייצרת אבני דרך לזה שהרפורמה שאנחנו יוצאים איתה לדרך, המדינה והממשלה לא משלמת עד שזה לא קורה.

שי באב"ד: יש פה אבני דרך שנמתחות על פני חמש השנים הקרובות, שהן שנות הרפורמה, הדברים המשמעותיים שקורים בתוך הרפורמה.

שי באב"ד: זה קריטי, ולמה זה קריטי?

שי באב"ד: ברפורמות קודמות, שגם עברו אצלך, אדוני, בוועדה, הממשלה תמיד הייתה משלמת כנגד ההסכמה.

שי באב"ד: היה נחתם הסכם, רכבת, נמלים, עכשיו כבר סבב חמישי בנמלים, כל פעם שהיה הסכם של העובדים היו חותמים, היו שמים את הצ'ק והעובדים היו אומרים מבחינתם 'אנחנו נתנו את ההסכמה, הממשלה מבצעת או לא מבצעת, זה כבר בעיה של הממשלה'.

שי באב"ד: פה באנו ושינינו את היחס הזה, ובאנו ואמרנו שזה לא רק לרפורמה הזו, זה לכל רפורמה שתהיה מעכשיו, זה מבחינתנו התקדים וזה מבחינתנו ההתנהלות והמדיניות, המדינה והממשלה תשלם רק כשדברים קרו, וזה לא משנה אם זה לא קרה באשמת הממשלה או לא קרה בגלל אשמת העובדים, זה בכלל לא רלוונטי, זה קרה?

שי באב"ד: משלמים, ואבני הדרך נפרסו בצורה כזאת שקרוב ל-25% מהתשלומים של העובדים נעשים בעוד חמש שנים, במכירה של התחנה האחרונה.

איתן כבל: אוקיי, תודה, אדוני.

איתן כבל: ברשותכם, עכשיו איו"ש, החלה על איו"ש.

יעל כהן-פארן: אין שם תחנות כוח.

איתן כבל: דרור.

איילת נחמיאס ורבין: אני רואה שדרור ממש שמח לבוא - - -

יעל כהן-פארן: מה הקשר?

שולי מועלם-רפאלי: מה הקשר?

שולי מועלם-רפאלי: חיים שם 480,000 יהודים.

יעל כהן-פארן: לא, אין שם תחנות כוח, זה מה שאמרתי.

שולי מועלם-רפאלי: בסדר.

שולי מועלם-רפאלי: בבקשה, שיגידו - - -

איתן כבל: לא נורא, הם מתיישבים, הם יכולים לחיות גם עם נרות.

שולי מועלם-רפאלי: זה נכון, וככה הם גם ישמרו שבת.

שולי מועלם-רפאלי: ידעתי שזכויות אזרח זה מה שמקובל פה על כולם.

איתן כבל: דרור וגשל.

דרור וגשל: לגבי החוק באיו"ש.

דרור וגשל: חוק משק החשמל לא חל באיו"ש מכיוון שאנחנו לא מחילים חקיקה טריטוריאלית באיו"ש, עד היום זה לא נעשה ככה.

דרור וגשל: יש צו מקביל באיו"ש, מכוח תחיקת הביטחון, צו בדבר עיסוק בחשמל (הסדרה והפעלה), מספר 427, זה צו מאוד כללי המאפשר את החלת משק החשמל.

דרור וגשל: בנוסף יש צו נוסף שמחיל את אמות המידה, רוב רובן של אמות המידה שקובעת הרשות באופן אוטומטי.

איילת נחמיאס ורבין: דרור, זה אומר שבפועל מבחינת תשתיות, הולכת חשמל וחלוקה ותעריפים, הצו מחיל את כל זה, נכון?

איתן כבל: כן, הצו מחיל.

דרור וגשל: - - - שלמה ומלאה לגבי - - - כל מה שהיה עד היום - - - תמונה מדויקת.

דרור וגשל: אני יודע להגיד לך שכל הפעילות לפי משק החשמל באיו"ש היום נערכת לפי כללים של חוק משק החשמל שהם חלים דרך העובדה שהצו של תחיקת הביטחון באיו"ש מאוד מאוד רחב, לכן בדרך כלל כשאנחנו עושים עדכונים במשק החשמל לא תמיד נדרשים תיקונים בצו הזה, כי הוא מספיק רחב.

מיכאל מקייה: יש רק הסדרות ספציפיות, הטבות מסוימות.

איתן כבל: מיכאל, יש משפט שאומר כל המוסיף גורע.

איתן כבל: תודה.

איילת נחמיאס ורבין: לא, אבל האמת היא שזה היה מסקרן.

מיכאל מקייה: אני אתן שיעור פרטי אחר כך.

איתן כבל: קודם כל תודה.

איתן כבל: ברשותכם, אני רוצה - - -

אתי בנדלר: רק לפני שאדוני מסכם אני רוצה לדעת אם מי מחברי הכנסת מעוניין - - -

איתן כבל: כן, זה בדיוק מה שרציתי.

איתן כבל: אני קודם כל רוצה לומר לכם תודה, אבל את דבריי אני אומר בסוף, אני מניח שכל אחד מחברי הכנסת מבקש את זכות הדיבור.

לאה ורון: בקשות רשות דיבור במליאה.

איילת נחמיאס ורבין: כן, תודה.

איתן כבל: ותוסיפי גם את רועי פולקמן ואת חבר הכנסת עיסאווי פריג' שלא נמצא כאן, אבל הוא ביקש ממני.

איתן כבל: זה דבר אחד.

איתן כבל: דבר שני, מישהו רוצה פה להודות לי, משהו?

איילת נחמיאס ורבין: אבל, תתחיל בתור כבל היפה.

אתי בנדלר: סליחה, יעקב אשר לא ביקש ממך רשות דיבור?

איתן כבל: הוא לא ביקש, אבל תרשמי.

שי באב"ד: את מפריעה בהודיה ליו"ר הוועדה, זה הדבר הכי חשוב שקרה פה בימים האחרונים.

שי באב"ד: קודם כל אני אתאר את הלך הדברים כמו שהוא היה, אומרים מודה ועוזב ירוחם, אז אני מקווה שגם זה שאני אודה בטעות אתה תרחם עליי.

שי באב"ד: לפני כמה ימים, בעצם לפני שבועיים, כשבאנו להכניס את החוק לכנסת הבנו שבלוחות הזמנים שיש יהיה מאוד מאוד מאוד קשה לכנס ולעשות את זה והקואליציה חשבה להקים ועדה בכנסת שבמסגרתה יעמוד חבר הקואליציה כדי לרכז את החוק ולהעביר את החוק.

שי באב"ד: היו לי שיחות עם איתן ועם אתי, אבל איתן אמר לי 'תקשיב, הדרך היחידה שהחוק הזה יעבור זה יהיה אם זה יהיה כאן וזה יהיה אצלי, יהיו פה דיונים מעמיקים וזו הדרך היחידה שהחוק הזה בסופו של דבר יצליח ויעבור'.

שי באב"ד: אני חייב להודות כאן לך, אדוני היו"ר - - -

איתן כבל: לפני שאתה אומר אני רוצה רק להוסיף שגם הודעתי לך שאם זה לא יהיה אצלי זה לא יעבור.

שי באב"ד: נכון, זו גם הייתה ההודעה שלו.

שי באב"ד: אני חייב לציין שהיו גורמים בתוך הממשלה שהיו סקפטיים ואני חייב לציין, אדוני היושב ראש, כדרכך תמיד, עשית גם עבודה מקצועית, גם עבודה עניינית, ובסופו של דבר אני לא יכול לחשוב על דרך יותר טובה, יותר מקצועית, יותר נכונה ויותר מהירה ויעילה שהחוק הזה היה עובר אם זה לא היה אצלך.

שי באב"ד: ואני לא חושב, ואני כאן מסתבך אולי, שאם זה היה אצל איזה יו"ר אחר מהקואליציה זה היה - - -

יעל כהן-פארן: מה זה הסתבכת.

שי באב"ד: אני יודע, אבל לא נורא.

שי באב"ד: זה היה עובר בצורה יותר טובה או בכלל היה מצליח לעבור, ועל כך אני בשם הממשלה רוצה להגיד לך תודה רבה.

שי באב"ד: אני חושב שהחוק הזה הוא קריטי, זה חוק מאוד מאוד מאוד חשוב, למעלה מ-20 שנה מנסים להביא את החקיקה הזו.

שי באב"ד: אתה בעצמך אמרת כמה וכמה פעמים שאתה לא מוכן יותר שיהיו הארכות לחוק, ואמרת לי בתחילת השנה, 'אני לא אאריך את החוק עוד פעם, לא יהיה מצב שהחוק הזה עוד פעם יוארך'.

שי באב"ד: אל"ף, אני שמח, ואני חושב שמבחינתך, אדוני היו"ר, זו גם סגירת מעגל, שאכן אתה לא הארכת את החוק הקיים, אתה מעביר היום פה בוועדה רפורמה שהיא רפורמה טובה, הן לצרכנים, הן לחברת חשמל והן לנו כמדינה ואני רוצה לברך אותך ולהודות לך.

איתן כבל: תודה.

אודי אדירי: אני רוצה, בתור מי שהיה פה כל הימים גם, אל"ף, להצטרף לתודות של שי - - -

שי באב"ד: מה זה, עקצת כאילו?

אודי אדירי: כן.

אודי אדירי: אני רוצה להצטרף לתודה ולהגיד גם שני דברים קצרים.

אודי אדירי: האחד, אני מסכים עם כל מה ששי אמר ואני חושב שבלי המקצועיות של הוועדה, גם שלך, היו"ר, וגם של הצוות שלך, גם של אתי וגם של לאה - - -

שי באב"ד: נכון.

אודי אדירי: ושל כל הצוות, אני חושב שלא היה אפשר להעביר חוק כל כך מורכב בצורה כל כך גם מעמיקה וגם יעילה ותודה על זה.

אודי אדירי: והדבר השני, איתן, אני רוצה גם להגיד שהרבה פעמים נותנים לוחות זמנים ודוחים אותם, אבל האופן שבו נתת לנו את ההארכה האחרונה, כשביקשנו חצי שנה, אמרת 'לא חצי שנה, קבלו עשרה חודשים, אבל אתם לפה לא חוזרים', תדע לך שבכל הדיונים בממשלה היה דבר אחד ברור, החקיקה הזאת, אנחנו לא חוזרים לאיתן.

אודי אדירי: יש לזה הרבה ערך בדרבון ובדינמיקה לסיים את זה, אז תודה גם על זה.

שי באב"ד: ותודה גם לאתי וללאה.

איתן כבל: זה תשאיר לי.

איתן כבל: בלעדיהן לא הייתי מגיע לשום מקום באמת.

איתן כבל: בבקשה, אדוני מנכ"ל חברת החשמל.

עופר בלוך: אדוני היושב ראש, אתה פתחת את הדיון לפני שלושה ימים בזה שזאת רפורמה היסטורית, גם מבחינת הגודל שלה וגם מבחינת החשיבות שלה למדינת ישראל ולאזרחיה.

עופר בלוך: אני כמובן מסכים עם זה לחלוטין, אני אומר שאי אפשר לזלזל במורכבות של הביצוע של הרפורמה הזאת שמוטלת בסופו של דבר בעיקר על עובדי חברת החשמל והמנהלים שלה.

שי באב"ד: ועליך.

עופר בלוך: גם, בין היתר, אבל אין לי ספק קל שבקלים שאנחנו נעשה את המקסימום על מנת לעבור ולהעביר את מה שצריך להעביר ברפורמה הזאת ובסופו של דבר תהיה חברת חשמל יותר טובה, יותר חזקה, יותר מקצועית, לטובת מדינת ישראל ואזרחיה.

עופר בלוך: אני רוצה, ברשותך, קודם כל להודות לך באמת, אני נהניתי משלושה הימים הללו, עד כמה שניתן, גם הלילות, וכמובן ליועצת המשפטית ולמנהלת הוועדה ולכל חברי הוועדה שנכחו בדיונים ובאמת למרות הוויכוחים בסופו של דבר פעלו לטובת העברת החוק.

עופר בלוך: אני לא יכול שלא להודות במסגרת הזאת לשלושה אנשים.

עופר בלוך: בראש ובראשונה לשי, לאודי ולאסף וגם בסוגריים לשאול מרידור שהיה שותף בתחילת העבודה הזאת, כי בלעדיהם אין שום סיכוי שהיינו יושבים פה היום אחרי שסיימנו לעבור ולאשר את החוק.

עופר בלוך: ליודפת מרשות החברות, ליועצים המשפטיים, שנמצאים פה ולאלה שלא נמצאים פה, ולמיקו, ידידי וחברי, שאני הייתי בחוץ לארץ בשבוע שעבר, הייתי בסיור מקצועי, ומיקו צעק עליי במשך שעה וחצי, אני לא מגזים, בטלפון, על נושאים שקשורים לדברים שדנו בהם היום.

שי באב"ד: גם עליי בסלובניה הוא צעק שעה וחצי.

איילת נחמיאס ורבין: תחרות אחר כך.

דוד צרפתי: קחו בחשבון שזה לא היה במקביל.

עופר בלוך: אז מיקו, למרות הצעקות, בלעדיו ובלעדי אבי ניסנקורן החוק הזה לא היה מגיע לכלל סיום, אני מודה לכם מאוד.

עופר בלוך: כמובן לכל חברי המזכירות.

עופר בלוך: ובסוף, יש לי הנהלה יוצאת מן הכלל בחברת חשמל, יש לי יו"ר יוצא מן הכלל, שלא נמצא פה, ואני מודה גם בשמו, בלעדיו גם אין שום סיכוי שהיינו מסיימים את התהליכים, גם של הכנת הרפורמה וגם של החקיקה.

עופר בלוך: ואנשים שיושבים פה מסביבי, לאמיר, לגרשון, ליעל, לאורן, אני רוצה להגיד תודה רבה, ולכל חברי ההנהלה שלא נמצאים פה, אנחנו רק מתחילים עכשיו את העבודה, תודה רבה לכם.

שי באב"ד: אנקדוטה קטנה, אדוני.

שי באב"ד: לפני שנתיים בערך הייתה לי פגישה עם מיקו ואבי, ישבנו והתחלתי אני לדבר איתם על הרפורמה בחברת חשמל.

שי באב"ד: מיקו הסתכל עליי, הוא אומר, 'עוד אחד בא לעשות עליי סיבוב', הוא אומר לי 'עזוב אותך, אתה יודע מה ההבדל ביני לבינך?

שי באב"ד: אני כבר הייתי עשר פעמים בסיבובים האלה, אני כבר שמעתי את כל מה שיש לך למכור לי, אבל אני אגיד לך, אני יודע שאתה הולך להיכּשל, אני יודע שלא תהיה רפורמה, אבל אני אזרום איתך, אתה יודע למה?

שי באב"ד: כי אין לי כוח אפילו לריב איתך על זה שזה לא יקרה, אז פשוט בוא נזרום ונעשה את זה'.

שי באב"ד: זה היה הדיון שהיה לנו לפני שנתיים.

שי באב"ד: אמנם יש עוד שבוע, כדי להעביר את זה גם בקריאה שנייה ושלישית, אבל אני שמח שהתבדינו, מיקו.

איילת נחמיאס ורבין: אני רוצה לספר לכם משהו על מיקו.

איילת נחמיאס ורבין: אתם יודעים שמיקו הוא סלוניקאי?

איילת נחמיאס ורבין: שזאת העובדה הכי חשובה פה בשולחן?

איתן כבל: השלב של הצהרת העדות אחר כך.

איילת נחמיאס ורבין: לא, סליחה, רק לך מותר לדבר על תימנים?

איתן כבל: מיקו.

דוד צרפתי: אני אקצר, ברשותכם.

דוד צרפתי: אתם יודעים - - -

איתן כבל: בחלק שלי אתה יכול להאריך.

שולי מועלם-רפאלי: הפרגון במחנה הציוני עולה על גדותיו.

דוד צרפתי: אני רוצה להגיד לכם שבדקות האחרונות כאן אמרתי לחברים שלי שאני מרגיש בדיוק כמו בשעות האחרונות לפני תום הצום, שאתה כבר רוצה, יאללה, שייגמר, אבל אני רוצה לומר לכולם, ואני הוותיק, אני חושב יחד עם איתן, אנחנו הכי ותיקים בסיפור הזה, שאני באמת מרגיש שאנחנו שותפים לרגע היסטורי.

דוד צרפתי: אני מצטרף לכל הברכות והתודות.

דוד צרפתי: איתן, אני מודה לך ממש באופן אישי.

דוד צרפתי: אני הייתי סקפטי גם לגבי היכולת של הדבר הזה, אבל זה היסטוריה אמיתית שזה הצליח, בעזרת כל הצוות שנמצא פה.

דוד צרפתי: ואני רוצה לומר לכולם, גם לחבריי שהתעמתנו, ואני התנצלתי בפניהם כבר עשרות פעמים על הצעקות שהיו בחדרי המשא ומתן ותודו שפה אני התאפקתי יפה - - -

שי באב"ד: מיקו, אני לא יודע על מה אתה מדבר, לא שמעתי אותך צועק אפילו פעם אחת.

דוד צרפתי: אבל אני רוצה לומר לכם, זה בא מתוך האמונה שעושים את הדברים בתום לב, מתוך אמונה שזה הדבר הנכון האפשרי היחידי לעשות, לא שום דבר אחר.

דוד צרפתי: ואני בנוסף לתודות לכל הצוות שהיינו ביחד, אני רוצה שוב להודות לחברים שלי שגיבו אותי, לכל הקולגות שלי, זה לא פשוט להביא כאלה הסכמות ולעובדים, אני אומר לכם, אנחנו כבר התחלנו לעבוד על הרפורמה ולהתחיל ליישם אותה.

דוד צרפתי: אנחנו הולכים למקומות הכי קשים, כמו עובדי ניהול המערכת, כמו לעובדים שנמכרים, כמו לעובדים שאומרים להם מחר 'לכו הביתה, אנחנו קוטעים לכם את מטה לחמכם ולכו הביתה' וכולם מקבלים את זה בהבנה.

דוד צרפתי: זה לא דבר פשוט ואני רוצה להודות להם על כך.

דוד צרפתי: עוד יותר מכך, אני רוצה להודות כבר היום לאותם עובדים שלקחו על עצמם משימות לטובת מדינת ישראל, משק החשמל וחברת החשמל כדי לעשות כאן משק חשמל טוב יותר.

דוד צרפתי: זה גם לא דבר פשוט.

דוד צרפתי: ואם חשבתי שאני אוכל, אחרי שזה ייגמר, לפרוש בשקט, אז ייקח עוד כמה שנים כדי לראות שהיישום הזה באמת מתממש.

דוד צרפתי: לצערי הרב, אני כבר עייף, אני אומר לכם, זה לא פשוט לעבור כל כך הרבה שנים באותה פוזיציה, ואיתן, הצלחת להגשים לנו משאלה שתהיה ודאות גם למדינה, גם לעובדים ובטח שלחברה.

דוד צרפתי: תודה רבה לכולכם.

איתן כבל: תודה, אדוני, אני מאוד מעריך.

איתן כבל: רפאל, כן.

רפי רייש: קודם כל בשבילי המהלך הזה הוא מהלך מורכב, כי תמיד הייתי בצד ההוא של השולחן ולא בצד השני.

רפי רייש: זה לא סוד שאנחנו מאוכזבים מהתוצאה ומזה שבסופו של דבר לא - - -

דוד צרפתי: רפאל, תסלח לי, אני חייב להודות לאבי ניסנקורן, שנרתם ועשה - -

איתן כבל: זה רשום לפניי.

דוד צרפתי: - - לילות כימים כדי שהמשא ומתן הזה ייגמר, כולל הלילות האחרונים.

דוד צרפתי: תודה.

רפי רייש: אז בקיצור זה לא סוד שאנחנו לא בהכרח - - -

איתן כבל: קיבלתם הבטחות.

רפי רייש: כן, כן.

רפי רייש: שלא קיבלנו מה שרצינו ובעצם זה שהשלטון המקומי, שהוא צרכן מאוד משמעותי במדינת ישראל לא היה חלק מהכתיבה מראש, בוודאי שאנחנו הגענו במעין קרב מאסף, לכן אנחנו מודים ליושב ראש שהציע שבמושב הבא תיעשה כאן עבודה משמעותית.

רפי רייש: שוב, מדובר אולי על חוק ותיקון חוק חשמל היחידי בעולם המערבי שבמקום כרגע ללכת לדבר הכי מתקדם, הוא גם בעצם עושה סוג של טנגו, צעד אחד לאחור, ואנחנו מבינים את הסיבה ומבינים את החשיבות, מה שלנו חסר קצת - - -

איתן כבל: רפאל, נשמה, יותר מדי מילים על כלום.

רפי רייש: אין דבר כזה אף פעם, זה מבית הכנסת.

רפי רייש: מה שאנחנו כן נשמח לשמוע, שמענו את הכנסת, שמענו את חברת החשמל ואנחנו מאוד רוצים שהם יהיו חלק מהשיח, לנו חסר לראות שהממשלה לא רק תגיע, היא תגיע ב - - -

איתן כבל: זה בוועדה, אתה מקדים את המאוחר.

רפי רייש: שהיא תרצה להיות חלק מהסיפור.

איתן כבל: תודה, רפאל, אני מודה לך ובאמת היה לי נעים שהשתתפת בדיונים, אני אומר את זה בכנות.

שי באב"ד: מילה אחרונה.

שי באב"ד: אני רוצה להודות לכל הצוות הממשלתי.

שי באב"ד: אתם צריכים להבין, אתם ישבתם פה בדיונים של שלושה ימים, הצוות הממשלתי ישב שנתיים על הרפורמה הזאת ובמשך השנה וחצי-שנתיים האלה היו תקופות שישבנו יותר אינטנסיבי, פחות אינטנסיבי, אבל הייתה פה באמת עבודה יוצאת דופן של כל הצוות הממשלתי.

שי באב"ד: בהתחלה זה היה שאול ואני ואחר כך אודי ואני, אבל אודי החליף רק פוזיציות, אודי היה באגף התקציבים, צעק על שאול, מקודם אודי ישב שם צעק על שאול ועכשיו רשף יושב שם, צועק על אודי, זה כאילו רק היה תחלופת כיסאות.

אודי אדירי: מה שברור זה מי צועק על מי.

שי באב"ד: בדיוק, מי צועק על מי זה תמיד ברור.

שי באב"ד: אגף התקציבים צועק על אחרים, אחרים לא צועקים עליו, זה כולם ידעו.

שי באב"ד: אבל אני באמת רוצה להגיד תודה רבה, אני עוד מעט שלוש וחצי שנים מנכ"ל משרד האוצר, זו קדנציה לא קצרה, לא הייתי אף פעם שותף לתהליך שבו כל גורמי הממשלה, ומדובר פה על שבעה מנכ"לים שונים, יחד עם כל הצוותים שלהם, היו רתומים למשימה בצורה כזאת והגיעו בצורה אחידה, עם אמירה מקצועית אחידה אחת ובעבודת צוות יוצאת דופן, ואני במיוחד רוצה להודות לשלושה אנשים שלקחו חלק ניכר בזה, אני כרגע עוזב את המנכ"לים, אני לא מודה לנו, אני יורד רגע דרג.

שי באב"ד: אחת זה יודפת, מרשות החברות הממשלתיות, שבכל הנושא של הובלה של הצוות הפיננסי והאיתנות הפיננסית של החברה היא עשתה עבודה יוצאת מן הכלל.

שי באב"ד: שתיים זה לאמיר רשף.

איתן כבל: התותח.

שי באב"ד: התותח, שלקח את המושכות ובכל נושא מבנה המשק וכל המחלוקות האלה שהיו ושלא היו ושנולדו ושלא נולדו ידע גם לייצר פתרונות וגם בלהתנהל בקור רוח ובמקצועיות יתרה.

שי באב"ד: ושלוש, לאפרת נחלון, מי שלא ראה את אפרת נחלון מרכזת חדר עם 30 איש שרובם משפטנים, שקודם כל לשבת בחדר שבו רובם משפטנים זה כבר אירוע, זו כבר בעיה בפני עצמה, מאוד קשה, משתיקה את כולם, מקריאה נוסח ואומרת 'תקשיבו לי עכשיו' ומקריאה להם את הנוסח ואומרת 'זה הנוסח' ואתה רואה את כולם מתיישרים למערכת.

שי באב"ד: אם לא באמת העבודה יוצאת הדופן של שלושת האישים האלה אני משער שאנחנו היינו במקום אחר.

שי באב"ד: ואני רוצה גם להודות לכל יתר היועצים המשפטיים, למיכאל, לדרורה, לאפרת פרוקציה כמובן ולאסי - - -

איתן כבל: ולדרור.

שי באב"ד: ולרועי ולדרור.

שי באב"ד: דרור, למרות שאתה ומאיר דאגתם שעה וחצי מהחופש שלי להחריב, אני חושב שזה נעשה, אני מקווה לפחות, שזה נעשה מכוונות טובות ומסיבות טובות ולמטרה ראויה.

שי באב"ד: ובאמת להודות, ובראש ובראשונה, אודי, לך, היה לי כיף שאתה היית הפרטנר שלי באירוע הזה, אתה גם מקצוען, אתה גם קולגה, אתה גם חבר, ויותר מזה לא יכולתי לצפות, אז באמת תודה רבה.

אודי אדירי: רק מילה, אני תכננתי בכל מקרה להודות לשי.

אודי אדירי: אני חושב שזה נאמר בכמה מקומות, אבל חייבים להגיד את זה פה.

אודי אדירי: הייתה כאן - - -

איתן כבל: חבר'ה, הכוונה הייתה רק להודות לי, הרחבתם את המעגל.

איתן כבל: מתחילים להתרפק אחד על השני, מה ההגזמה הזו?

אודי אדירי: חייב.

אודי אדירי: אני חושב שמה שהיה כאן בהובלה, באמת היה פה צוות ממשלתי שמעט פעמים, בכזה כיף לא ראיתי אף פעם, ומהתחלה שאלו אותי אם אני מאמין שהיא תעבור, אני אמרתי שיש רק סיבה אחת שאני מאמין שזאת תעבור, שזאת כל גורמי הממשלה מאמינים בה ומעורבים בה מהיום הראשון.

אודי אדירי: אחרי זה הסתבר שכמו ביפהפייה הנרדמת שכחנו, אבל בגדול כל גורמי הממשלה שעוסקים בתחום היו רלוונטיים והיו בתוך התהליך והאמינו בו ועשו את הפשרות שלהם ובהנהגה ובהובלה, ואני חושב שזה לא פחות ממנהיגות, של שי, כי לקחת כל כך הרבה אנשים ולהוביל אותם למקום אחד זו מנהיגות, והמון תודה.

איתן כבל: תודה.

איתן כבל: מאיר, כן.

מאיר רובין: אני אתמקד בך.

איתן כבל: תוציא פוש.

מאיר רובין: האמת, קודם כל תודה רבה, איתן, כי היה פה סד זמנים שהוא כמעט בלתי אפשרי ואתה הוצאת ממנו את המיטב מבחינת הדיון, אפילו נתת לי להגיב כמעט לכל דבר, אז בטח כל אחד אחר בשולחן.

מאיר רובין: תודה רבה לך וכל הכבוד וכמובן לצוות המקצועי.

מאיר רובין: אני רוצה רק להקדיש מילה להליך שהיה.

מאיר רובין: מהרגע שנכנסנו לחדר היה דיון מקצועי ואני מקווה שתרמנו משהו לדיון, חבל רק שהוא מתחיל בשלב כל כך מאוחר ואני מקווה שהממשלה תפיק לקחים, וגם החברה האזרחית, ויתחילו את השיח עם הציבור יותר מוקדם.

איתן כבל: תודה.

מאיר רובין: ולמיקו, אני מאחל שבסוף הרפורמה, עכשיו הרפורמה היא מעשה עשוי כנראה, אבל שבסוף הרפורמה חברת החשמל החדשה תהיה מוכנה לתחרות ובמקום לפחד מתחרות היא תשוש אלי תחרות, היא תבוא ותגיד 'אני הכי חכמה, אני הכי טובה, אני הכי אמינה, אני הכי יעילה', לכו על זה.

דוד צרפתי: אמן.

איתן כבל: תודה.

איתן כבל: ברשותכם, גברתי כמובן.

שולי מועלם-רפאלי: תודה, אדוני.

שולי מועלם-רפאלי: אני אתחיל, כמנהגי בסיומים, בדבר תורה קצר.

שולי מועלם-רפאלי: יש חמישה שמות של נשים שמחברים בין פרשת השבוע של השבת שחלפה, פרשת פנחס, לפרשת השבוע שאותה נקרא בשבת הקרובה, מטות-מסעי וזה בנות צלפחד, מחלה, תרצה, נועה, מלכה וחגלה.

שולי מועלם-רפאלי: כל החכמים שמפרשים לאורך הדורות את הפרשה שואלים את עצמם איך יכול להיות שבסך הכול פעמיים בכל התורה הקדוש ברוך הוא אומר למשה את המילה 'כן', שהיא הדבר הזה שהובא בפניך, היא אמת מוחלטת, ואחת הפעמים היא על הדרישה של בנות צלפחד לקבל נחלה.

שולי מועלם-רפאלי: כשמשה הולך לדרוש את ה' בנושא הזה אז ה' עונה לו 'כן בנות צלפחד דוברות'.

שולי מועלם-רפאלי: וכל הפרשנים מדברים, אני חושבת שב-20,000 רגל בדיוק על מה שהיה בשנים עד שהגענו לשלושה הימים האלה ובשלושה הימים האלה שאנחנו פה.

שולי מועלם-רפאלי: כל השמות האלה מדברים המון על תנועה, חגלה שחגה ותרצה שרצה ונועה שנעה והפרשנים כל הזמן מדברים על התנועה מבפנים החוצה ומחוץ פנימה.

שולי מועלם-רפאלי: אני חושבת שגם אני, יושב פה יושב ראש הקואליציה, שהייתי קטנת אמונה ואפילו נזפתי ביושב ראש הקואליציה, אני הקטנה, על המחשבה שבכלל אפשר יהיה לגמור את זה עד יום חמישי ואיך נעשה את זה.

שולי מועלם-רפאלי: אז אני באמת רוצה להודות מאוד לך, לאתי ולנעמה וללאה על שלושה הימים המרוכזים האלה, להודות לכל אחד מאנשי המשרדים על זה שאולי שאלנו שאלות לא לגמרי של מי שנמצא לגמרי בנושא, אלא רק למד אותו כהכנה לדיונים האלה, עניתם לנו ברוחב היריעה וברוחב הדעת שאתם מבינים אל הנושא הזה.

שולי מועלם-רפאלי: אני מאוד רוצה להודות לאנשי חברת החשמל ולחברות הפרטיות.

שולי מועלם-רפאלי: אני חושבת שההיזון החוזר הוא משהו שאולי צריך לקחת אותו מפה קדימה.

שולי מועלם-רפאלי: ואחרונים חביבים, אני רוצה להודות למיקו ולהביא לפה את דבר העובדים.

שולי מועלם-רפאלי: אני חושבת שהדברים ששמענו אתמול משתי הנשים שייצגו את העובדים שעוברים למנהל המערכת וההתחייבות שהייתה פה לאורך כל הדיונים על הגנה על עובדי חברת החשמל, אלה שעוברים ואלה שנשארים ואלה שהולכים הביתה עם הרפורמה החשובה הזאת, היא לב ליבה של העשייה הציבורית שרואה בסוף כל אדם כעולם מלא.

שולי מועלם-רפאלי: העובדים כעולם מלא, צרכני הקצה כעולם מלא, ההתקדמות של מדינת ישראל כעולם מלא ועל כך חזקים וברוכים כולם, מי שפעלו בזה.

איתן כבל: תודה.

איתן כבל: ברשות

איתן כבל: כם אני רוצה לסיים ולומר כך - - -

דוד אמסלם: אני יכול לומר גם שני משפטים?

איתן כבל: כן, בבקשה.

דוד אמסלם: קודם כל אני רוצה להודות לך על כל מה שעשית, איתן, באמת, אני לא רוצה לספר לחבר'ה מה היה לפני.

איתן כבל: אפשר לומר שאתה היית בין הבודדים שלא היה סקפטי.

שי באב"ד: נכון.

דוד אמסלם: ובאמת אני רוצה להודות על כל הפרויקט שהובלת כאן, זה לא פשוט, היית נעול על המטרה ובסופו של דבר ידעתי שאתה תביא את זה לאיזון הנכון, כהרגלך בקודש, מצד אחד זה העובדים, צריך לשמור עליהם וגם להיות רחב לב איתם.

דוד אמסלם: זה לא אויבי האומה, לא מדובר על אנשים מיליארדרים, גם אם הוא מקבל כמה מאות שקלים לפנסיה אהלן וסהלן, לא קרה כלום, ומצד שני כל הנושא של הרפורמה הוא חשוב כשלעצמו.

דוד אמסלם: ודרך אגב, צריך לקחת את זה בפרופורציות, אני רואה את זה בקטע אחר לגמרי, להנמיך, לא מחר הכול הולך להיות פה זהב ובזול, אבל זה בכיוון הנכון.

דוד אמסלם: אני רוצה להודות גם כמובן לצוות המקצועי, למנכ"ל, לשני המנכ"לים, וליפתח, שישב איתי גם לפני שיצאנו לדרך והקדיש לזה גם הרבה זמן.

דוד אמסלם: ושוב פעם לך וכמובן לשרים, שני השרים, גם יובל וגם משה כחלון היו כאן באמת אחודים בעניין הזה.

דוד אמסלם: אז באמת היה כאן, זה די נדיר שקרה לי שזה בא מכל המקומות, שכולם רוצים לדחוף את זה קדימה ולכן הצלחנו בזמן קצר יחסית להביא תוצאה כל כך גדולה.

דוד אמסלם: דרך אגב, אי אפשר לעשות את זה בכנסת אם זה לא ככה, אם כל הווקטורים לא הולכים לאותו כיוון בנושא מהסוג הזה אי אפשר לגמור את זה בשבוע, לא יעזור כלום.

דוד אמסלם: אז שוב פעם, איתן, באמת אני רוצה להודות לך ולהגיד לך שאני אוהב אותך.

איתן כבל: תודה, זה הדדי.

נורית קורן: אני רק רוצה לברך אתכם, כל הכבוד לכולם, אני לא אחזור על הכול.

איתן כבל: תודה.

איתן כבל: אני רוצה, ברשותכם, לומר לכם, באמת לכולם, תודה.

איתן כבל: להתחיל ככה, תודה כללית אוניברסלית.

איתן כבל: לא לחינם אני ניהלתי את הקרב הזה, אני אומר את זה בהתרגשות רבה, כיוון שאני ראיתי את עצמי יחד עם הצוות המקצועי חלק בלתי נפרד מהעובדה שהחוק כפי שהונח הונח.

איתן כבל: לכל אורך הקדנציה, מתחילתה, הנושאים האלה היו נר לרגליי במובן הזה, מעבר לכול, שראיתי את העובדה שיש כאן עניין גדול מסך חלקיו, חברת החשמל, שיש בה אלפי עובדים, עלולה הייתה חס וחלילה בוקר אחד להימצא במצב של חדלות פירעון והמדינה נכנסת לצרה צרורה.

איתן כבל: ואני מכיר את כל הדיבורים שזה לא יקרה ומה פתאום וזה לא, כבר ראיתי הרבה דברים במשך השנים שאני כאן ובוקר אחד אתה פשוט מגיע וזהו.

איתן כבל: לא לחינם גם העמדתי את המערכת בפני עובדה שזו באמת הפעם האחרונה ולכן באמת סברתי שמן הראוי, כמי שמלווה את העניין הזה, ראוי שהדברים האלה ייעשו במקום הטבעי להם וראיתי כל פעולה אחרת שהיא כפעולה שאיננה טבעית לעניין, בוודאי כשמדובר בעניין כזה.

איתן כבל: עכשיו, עבודה כזו לא יכולה להיעשות לבד.

איתן כבל: נכון, ברוך ה', הגעתי לכאן מלא עזוז, מלא כוח, אבל ללא הצוות המקצועי שיושב כאן לצדי, אני אומר זאת לא כחנופה ולא כמילים ריקות מתוכן, אלא באמת, בלעדי לאה, בלעדי אתי פה, שחלק ניכר מהמשא במקרה הזה מונח לפתחה ובמידה רבה היא רק מתחילה את המסע, ולצדה נעמה, זה לא היה קורה.

איתן כבל: אני גם מודה לשאר צוות העובדים, אבל קודם כל בראש ובראשונה, כדי שהדברים ייאמרו.

איתן כבל: גאוותי הגדולה, וחשוב שהדברים ייאמרו, שנעשה כאן תהליך, למרות לחץ הזמנים, מקצועי, לא ויתרנו על אף סעיף, לא דילגנו על אף סעיף, לא טייחנו אף סעיף, לא טשטשנו אף סעיף, לא שמנו מתחת לשטיח שום בעיה לדורות הבאים, כל מה שהיה מונח לפנינו לא השארנו אבן אחת שלא הפוכה.

איתן כבל: לעולם ומעולם לא התחייבתי שכולם יהיו מרוצים, אבל כמו שחברי דודי אמסלם אמר, אחד הדברים שאני תמיד תמיד רואה לעצמי בכלל ובוועדה בפרט, למצוא את נקודת האיזון.

איתן כבל: אל ייקל הדבר בעיניכם, אחד הדברים שראיתי לנכון לקחת את זה על עצמי, ואני אומר את זה, מיקו, זו אותה תחושה שאני מרגיש כלפי העובדים.

איתן כבל: אין כאן עניין פוליטי, היה חשוב לי מאוד מאוד מאוד לעשות את כל אשר לאל ידי כדי שתהיה תוצאה טובה לגמרי בעניין הזה.

איתן כבל: זה לא היה קורה, מיקו, לולא אתה והחברים שלך שבאמת אני אומר את זה, אולי אתם לא מבינים, לא כולכם עוסקים, רובכם מנהלים ומנהלים עובדים, אבל מעטים מכם אם בכלל חווים את החוויה להיות נציגי עובדים, זה עולם תוכן אחר, זה שיח אחר, אלה אמירות אחרות, זה מבט אחר.

איתן כבל: מיקו, שלקח על עצמו את המשימה הזו, זה להיכנס לפנתיאון כמי שבמידה רבה הציל ומציל את שאר העובדים ולעתים גם במחיר.

איתן כבל: צריך להודות, להגיד תודה לעובדים, ואני מבקש שתביא בשמי לכל העובדים את תודתי הגדולה על המעשה שהוא מעשה לאומי, אל ייקל הדבר, הוא מעשה לאומי.

איתן כבל: לך, ולכל חבריך.

דוד צרפתי: תודה רבה.

איתן כבל: אני רוצה לומר גם לאבי ניסנקורן, שאנחנו חלוקים, אפילו מאוד, ואמרתי זאת גם בכנס שהיה, אני יודע לעשות הבחנות, ולולא הוא, בראש ובראשונה כנציג עובדים ראשי, שזה לא קל, מגיעה לו יותר ממילה גדולה של תודה, ואני מבקש שתמסור לו את התודה.

איתן כבל: אני יודע לעשות את ההבחנות בין הפוליטיקה ואנחנו היום יריבים פוליטיים, זה בסדר גמור, אבל בעניין הזה בוודאי הוא עשה עבודה נאמנה.

איתן כבל: ולאנשי הממשלה.

איתן כבל: קודם כל הרוב המכריע הם באמת אנשים שאני אוהב ונהנה לעבוד איתם, אני יודע שהם גם אוהבים לעבוד איתי וזה לא סוד שאני מניח, גם בלי שאני אומר, שנציגי הממשלה האותנטיים, לא שי, העדיפו שהעבודה תתנהל בוועדה אצלי, כי הם יודעים את הדבר הבא, אני אסביר תיכף למה - - -

שי באב"ד: רגע, יש - - -

איתן כבל: שנייה, תיכף אני אגיד.

איתן כבל: בראש ובראשונה כיוון שהם יודעים שמילה היא מילה, כן זה כן, לא זה לא, אשקול אשקול, ואלה דברים שיש להם ערך גדול בתוך הפרלמנט ובעבודה הפרלמנטרית.

איתן כבל: אני לא מרמה, אני לא מנכלל, אני לא סוחט, אני אומר את הדברים כמו שהם.

איתן כבל: בשבילי העניין עצמו הוא החשוב ולא ה - - - ובאמת מאודי אדירי, שיש לנו כבר עבודה משותפת ארוכת טווח ועד החבר'ה החדשים שהכרתי כאן, מיפעת ואחרים וכמובן הממונה על ההגבלים בוודאי, דרור וגשל, איפה הוא?

איתן כבל: שהוא באמת חלק בלתי נפרד מהנוף ויש לי רגשות, אל תיסחף מעבר, אבל יש לי אליו חיבה גדולה.

שולי מועלם-רפאלי: לכל השאר שזה לא נאמר להם, יש לכם עוד לאן להתקדם, חבריי.

איתן כבל: כן.

איתן כבל: לרשות החשמל, בוודאי ליושב ראש הרשות, אסף אילת, אתה עושה עבודה מדהימה והרגישות שלך ראויה לכל שבח, גם כלפי הציבור בכלל ועוד לא ירדתי ממך לגמרי.

איתן כבל: ואני בסוף רוצה לומר ככה, לך, אמיר, שבאמת בעיניי אתה, לא סתם אני אומר, באמת תותח, אני מכיר אותך מהעבודה הקודמת, אני יודע גם מה חושבים עליך בתוך האגף ובאמת אני אומר לך, יישר כוח.

איתן כבל: מכל הלב.

איתן כבל: ואפרת, אני הכרתי אותך מקרוב זו הפעם, אלופה את.

אפרת נחלון: תודה רבה.

איתן כבל: באמת, כשאני פוגש עובדים מן הסוג שלך זה מרגש אותי.

איתן כבל: בדבקות, במקצועיות, ביכולות שלך, באמת יישר כוח, את ראויה לכל תודה ולכל שבח.

איתן כבל: ויש כמובן את דרורה, שאני מכיר אותה מהגלגולים הארוכים, שמילתך היא מילה, יודעת להגיד את הדברים בזמן הנכון, באמת כל הכבוד לך.

דרורה ליפשיץ: אתה יודע שאני סוגרת עכשיו מעגל?

דרורה ליפשיץ: אני הלוא טיפלתי בחוק משק החשמל ב-96' בחופשת הלידה של הבת הקטנה שלי, שהיא מתחתנת בחודש הבא.

איתן כבל: מיכאל, זו היכרות ראשונה שלנו, אבל באמת היה לי לעונג רב, באמת באמת.

איתן כבל: אני גם מאחל לך שתפסידו מול קרואטיה.

מיכאל מקייה: אני אאכזב אותך הפעם.

איתן כבל: אני אגיד לך משהו, הסימפטיה שלי היא כי קרואטיה מביאה איתה משהו אחר, אין ספק שצרפת נתנה את הכדורגל הכי יפה במונדיאל, אין ספק, אבל ליבי עם האנדרדוג במקרה הזה, ותודה לך.

איתן כבל: ואחרונים חביבים בעניין הזה, לפני שאני גם אומר את התודות לעובדים, שני האחרונים, זה קודם כל לך, אדוני המנכ"ל, שיש לנו ידידות בינינו, לי וליפתח רון טל, תודה, אתם ליוויתם אותי, עזרתם לי, ידעתם גם ללחוץ כדי שהדברים אכן ייעשו כאן.

איתן כבל: ראיתי אותך בעבודתך, כאן ומחוץ, ויש לך זכות גדולה, לכם יש זכות גדולה ותודה לך ולכל הצוות שנמצא יחד איתך, ומסור תודתי לכל העוסקים במלאכה, ליועצת, לסגן היועצת, ולכל הצוות שנמצא כאן.

איתן כבל: לך, מאיר, אני לא יכול שלא לומר, באמת כפי שאמרתי לך, עוד נכונו לך גדולות כאן, אתה באמת עם עמדות באקסטרים, לגמרי לגמרי, מה שנקרא ימין כלכלי מופרך, אבל אמרתי לך שאני ארצה שתיתן לי פעם הרצאה איך הליברטנים מתייחסים לעזוב תעזוב עמו, האם הם מגיעים למשפט הזה ומכירים, יודעים איך להרכיב אותו?

איתן כבל: אבל זה דיון אחר.

שולי מועלם-רפאלי: אבל כן צריך להגיד חזק וברוך גדול לארגוני החברה האזרחית, גם כשאנחנו מסכימים איתם וגם כשאנחנו לא מסכימים איתם.

איתן כבל: נכון.

איתן כבל: אני רוצה לומר, לא סתם הקפדתי לאורך כל הדרך ואני מקפיד לתת לקהלת להשמיע את קולה ומקפיד לאפשר להם להשמיע את קולם, כי יש להם קול מיוחד, גם אם אינני מסכים איתו, ומעת לעת גם הם מצליחים כן לשנות ולקבוע.

איתן כבל: לנילי אבן חן, שהייתה כאן, גם צריך להגיד לה תודה על הפעילות שלה.

איתן כבל: אבל אחרון אחרון באמת, חברי, וזה לא סוד, המנכ"ל.

איתן כבל: יש בינינו חברות גם לאור העובדה שלמדנו באותה ישיבה תיכונית, שמי שלומד שם זהו, זו ברית.

לאה ורון: שי באב"ד.

איתן כבל: זו ברית בל תינתק ולא משנה באיזה צד אתה נמצא.

איתן כבל: שנינו בוגרי הישיבה התיכונית מדרשיית נעם בפרדס חנה.

דוד אמסלם: אתה אומר שזה לא חשוב באיזה שנים בכלל למדתם.

שי באב"ד: לא רלוונטי.

איתן כבל: כן, לא רלוונטי.

איתן כבל: בכל מקרה אני רוצה לומר לך, עכשיו במלוא הרצינות, אני לא ילד, אני מכיר את הלחצים, אני מכיר את הסיבות ללחצים ואני מודה לקדוש ברוך הוא שהצלחתי לכופף אתכם.

איתן כבל: אני רוצה לומר את זה כי אני בטוח, אני אומר את זה עכשיו לא בצניעות ותתפסו את זה איך שאתם רוצים, חוק בסדר גודל כזה לא להעביר אותו בלי הסתייגות אחת, אין דברים כאלה.

שי באב"ד: מסכים.

איתן כבל: זה אחד החוקים הגדולים והדרמטיים שהונחו ב-30-20 השנים האחרונות, ממערכת יחסים עם עובדים ועד הכספים שעוסקים בעניין הזה ומתכתבים עם העניין הזה, זה לא עניין של מה בכך.

איתן כבל: ואני רוצה להודות לך, דודי, שנתת לי את כל הגיבוי והאמנת בי לאורך כל הדרך.

דוד אמסלם: דרך אגב, כאן באמת תודה מיוחדת מאוד לשר האוצר משה כחלון, שהוא גם חבר, גם איש רגיש.

דוד אמסלם: אני לא רוצה לספר מה קרה פה, אנחנו יודעים, אבל שאפו גדול לרוחב הלב שלו ולזה שהוא - - -

איתן כבל: כן, אמת.

איתן כבל: אני רוצה להודות גם לצוות שלי האישי, למיה, לאייל, לדיין, לשפינדל, תודה לכם, שלא עשיתם כלום בעניין הזה, אבל בלעדיכם באמת כל העבודה השוטפת - - -

אתי בנדלר: הם כן עשו, הם פינו לך את הימים.

איתן כבל: אמרתי, זה מה שאני אומר, כל העבודה שמסביב, יישר כוח לכם, אני אוהב אתכם.

איתן כבל: ואחרונים חביבים באמת זה הצוות כאן, של ועדת הכלכלה, לדובר, כל הכבוד לך, תודה על הלילות והימים שהקדשת כאן לעבודה, לליאור רותם, כדי שיהיה ברור, לד"ר עידית חנוכה, לדקלה טקו, לכוכי שבתאי, ליפעת לוי ישראלי ולעובדי הכנסת.

איתן כבל: אני מתנצל באמת מכל הלב בפני הסדרנים על שנאלצתם לבלות כאן בשעות לא שעות והפרעתי לכם בחצאי הגמר, אני מקווה שתקבלו פיצוי בגמר.

איתן כבל: תודה לכולם, תודה מעומק הלב ובעזרת ה' בשבוע הבא נעביר את זה בקריאה השנייה והשלישית.

איתן כבל: תודה, הישיבה נעולה.